Iindaba ngobufitjhani
I-GEPF kufanele ibuyisele ogade alipholisa imali
Umma ogade alipholisa gade kufanele abuyiselwe imali edoswe esikhwameni sakhe somhlalaphasi njengengcenye yokufunyanwa kwesikolodo somnyango. UmVikeli womPhakathi u-Lawrence Mushwana waphakamisa kobana umnghonghoyili abuyiselwe imalakhe ihlanganise namakonyana, ibalwe ukusuka ngedeyithi yokubhadalwa.
USomlomo uphakamise ukuthathela iSekela lakaNgqongqotjhe amagadango
Lokhu kwaba ngemva kobana uMnu. Gigaba abhalelwe kusebenzisana nephenyo le-OPP ngezwangobatjho yokobana wathumela umkhakhe amathuthumbo athengwe ngemali yombuso kanye nokobana wabhadala amathikithi wesiphaphamtjhini kanye nokuqhatjhelwa kwabantu abambalwa iimodere ezehlakalweni ezimbalwa.
IKomidi yePalamende yomsebenzi omayelana namandla wegezzi kufanele itjheje begodu ibike ukwenziwa ngesikhathi nangepumelelo kweemphakamiso ezenziwe yiHlangano yeliZweloke eLawula Amandla weGezi yeSewula Afrika (NERSA) ngenyanga kaMrhayili 2008 ngokulandela iphenyo lokutlhayela kwegezi.
"Itjhejo kanye neenqunto ezenziwe ephenyweni gade zikukuthi gade kunokuriyada engcenyeni karhulumende kobana athuthukise ikghono le- Eskom lokwenza igezi ngesikhathi esifaneleko nokobana isincancabezo somphakathi sanikelwa manqophana nemiraro eyabangwa kucima kwegezi," kwatjho uGcwetha Mushwana.
Wangezelela wathi i-NERSA njengomtlhogomeli kanye nomjameli osebenzela urhulumende wephahla lamandla wokulawula elinikelwe mThetho, 2006 womThetholawulo weGezi inamandla negunya lokuqinisekisa bona iimphakamiso ezenziwe embikwenayo ziyasetjenziswa begodu nokobana i-Eskom ikhambisana nemibandela yelayisensayo kanye namalungiselelo afaneleko womThetho.
