Ukuphatha nokudliwa kwehlangano



                              Siyakutlhogomela    Singebalapha    
Siyakusebenzela


                              Ilwazi lombuso | www.gov.za  

                                 Imisebenzi eyenzelwa abantuImisebenzi 
                                yeenhlanganoImisebenzi eyenzelwa amaphandle
                                 




                                 Khetha ilimi   AfrikaansEnglish 
                                NdebeleSepediSiswatiSesothoSetswanaTsongaVendaXhosaZulu

                                Isibawo sokutjhugulula isitifikhethi 
sokutloliswa
                                Ukuphatha nokudliwa kwehlangano
                                Isibawo sokwesula namkha ukuphadlhalaja iClose 
                                Cor


                                Ongakhetha kikho
                                 Gadangisa ikhaseli
                                 Thumela ikhaseli nge-e-mail
                                 Faka kokuthandako
                                 Yenza njengekhasi lekhaya




                                Ngewebhsayithi |Thintana nathi |Umebhe wesayithi

                                 >  Ekhaya   >  Imisebenzi yeenhlangano   >  
                                Ukungasarageli phambili nebhizinisi    >  
                                Ukusula ukutloliswa kwebhizinisi     



                                    

                                Isibawo sokulawula, ukuvalwa nokwesulwa 
                                kwehlangano yebumbano, ikhampani namkha 
                                ikhampani yehlanganyela    

                                Ihlathululo | Amagadango okufanele alandelwe | 
                                Imithetho esetjenziswako | Amazinga wokusebenza 
                                nesikhathi | Iindleko | Amaforomo azaliswako | 
                                Imininingwana yokuthintana


                                Ihlathululo
                                Nangabe ihlangano yebumbano, ikhampani, namkha 
                                ikhampani yehlanganyela ayisakwazi ukubhadala 
                                iinkolodo namkha ifezakalise iimbopho zayo 
                                (ngenca yokutjhona, ukungalawuleki kuhle namkha 
                                kungaba ngimuphi unobangela), umNqophisi-Mazombe 
                                wezeRhwebo namaBubulo kungenzeka ayilawule 
                                namkha ayivale leyo bhizimisi.
                                Ihlangano yebumbano namkha ihlangano 
                                yesikhatjhana, namkha elinye nelinye ilunga 
                                lehlangano namkha nanyana ngubani onekareko 
                                angenza isibawo ekhotho kobana ihlangano 
                                yebumbano namkha ihlangano yesikhatjhana 
                                ilawulwe ngumNqophisi-Mazombe namkha ivalwe. 
                                Ikhotho ezokulalela isibawo leso makube liphiko 
                                lekhotho ekulu (Supreme Court) namkha iKhotho 
                                kaMarhastrada enamandla wokulawula ubulungiswa 
                                endaweni lapho ihlangano yebumbano leyo 
                                isebenzela khona. Ikhotho ingathatha leso 
                                siqunto nakube kuyindlela elungileko.
                                Nangabe ikhotho ibeka umNqophisi-Mazombe bonyana 
                                alawule ihlangano yebumbano leyo namkha 
                                ihlangano yesikhatjhana leyo, uzakuba negunya 
                                lokuphatha iindaba zehlangano yebumbano namkha 
                                ihlangano yesikhatjhana ngokuya ngemibandela 
                                yemiThetho yemaKhampani, 1973.
                                Nangabe ihlangano yebumbano namkha ihlangano 
                                yesikhatjhana yenza isibawo ngokutlolela 
                                umNqophisi-Mazombe, angayesula ihlangano 
                                yebumbano namkha ihlangano yesikhatjhana nangabe 
                                uyaneliseka nge:
                                Isiqunto sokobanyana isulwe sathathwa 
                                emhlanganweni ogade ukhanjelwe linani elikhulu 
                                lamalunga wehlangano yebumbano namkha ihlangano 
                                yesikhatjhana;
                                Isiqunto samukelwe linengi lamalunga agade 
                                akhona emhlanganweni, begodu
                                Zoke iindaba ebekumele zikhulunywe ngaphambi 
                                kokwesulwa, kufaka hlangana indlela ipahla kunye 
                                neenkwelede zehlangano yebumbano namkha 
                                ihlangano yesikhatjhana zizakusetjenzwa ngayo.
                                Nangabe ikhotho ithatha isiqunto sokuvala 
                                ihlangano yebumbano namkha ihlangano yebumbano 
                                yesikhatjhana, izakuqunta bonyana ipahla 
                                yahlangano leyo izakuhlukaniswa ngokulinganako 
                                nangokuthembeka. Ikhotho izakuyelela zoke 
                                iimphakamiso ezizakwenziwa mNqophisi-Mazombe 
                                manqophana nokwabiwa kwepahla.
                                Nangabe umNqophisi-Mazombe namkha ihlangano 
                                yebumbano namkha ihlangano yesikhatjhana, elinye 
                                nelinye ilunga lehlangano namkha omunye nomunye 
                                umuntu onekareko wenza isibawo sokobanyana 
                                ihlangano leyo ilawulwe mNqophisi-Mazombe namkha 
                                ivalwe, uNqgongqotjhe uzakunikela ikambiso 
                                okumele ihlangano leyo ilawulwe ngayo 
                                ngumNqophisi-Mazombe namkha ivalwe. 
                                UNgqongqotjhe uzakunikela umNqophisi-Mazombe 
                                amandla kunye nomsebenzi, isiPhathiswa 
                                sokuTlolisa, ihlangano, amalunga kunye 
                                neenhlanganao ezinekareko kilesi simo.
                                Endabeni yekhampani namkha ikhampani 
                                yehlanganyela I-CC, enye nenye ihlangano 
                                enekareko, umnqophisi namkha umhloli weencwadi 
                                zekhampani, I- South African Revenue Service 
                                (SARS) namkha umTlolisi wamaKhampani angenza 
                                isibawo sokwesula kwekhampani namkha I-CC.
                                Nawufuna ilwazi elinabileko, yiya ku-website yo 
                                Companies and Intellectual Property Registration 
                                Office.
                                [Top]
                                Amagadango okufanele alandelwe
                                Ukusulwa kwekhampani, ihlangano yebumbano kunye 
                                ne-CC
                                Thintana nomNyango wezeRhwebo namaBubulo.
                                Ikhampani etlolisiweko, ihlangano yebumbano 
                                namkha I-CC kumele itlole incwadi yokwesulwa.

                                Tlola isizathu sokusula ikhampani namkha I-CC.
                                Nakukghonakalako, tlola inomboro yomthelo 
                                yekhampani namkha I-CC
                                Boke abanqophisi kunye namalunga wekhampani 
                                namkha I-CC kumele batlikitle incwadi leyo 
                                nangabe bayisula ngokuthanda kwabo njengombana 
                                babanqophisi namkha amalunga.
                                [Top]
                                Imithetho esetjenziswako
                                Companies Act, 1973 (Act 61 of 1973) (UmThetho 
                                wamaKhampani)
                                [Top]
                                Amazinga wokusebenza nesikhathi
                                Ukwesulwa kuthatha iinyanga ezisithandathu.
                                [Top]
                                Iindleko
                                Umsebenzi lo ungowasimahla.
                                [Top]
                                Amaforomo azaliswako
                                Akakho amaforomo okumele azaliswe .
                                [Top]
                                Imininingwana yokuthintana


                                National office

                                iPhrovinsi:Gauteng
                                IdorobhaPretoria
                                Umtato:086...

                                I-adresi yendawo:77 Meintjies Street, Block F, 
                                Sunnyside, Pretoria, 0001
                                I-adresi yeposo:P.O. Box 429, Pretoria, 0001

                                Web:www.cipro.co.za/Home









                                Yabuyekezwa kokugcina :22 June 2007





                                    

                                 








                              Ngewebhsayithi |Thintana nathi |Umebhe wesayithi 
                              |Imibandela nobujamo




