Isibawo sesitifikhethi somtjhado (umtjhado ngaphandle kwesondo)



                              Siyakutlhogomela    Singebalapha    
Siyakusebenzela


                              Ilwazi lombuso | www.gov.za  

                                 Imisebenzi eyenzelwa abantuImisebenzi 
                                yeenhlanganoImisebenzi eyenzelwa amaphandle
                                 




                                 Khetha ilimi   AfrikaansEnglish 
                                NdebeleSepediSiswatiSesothoSetswanaTsongaVendaXhosaZulu

                                Isibawo sesitifikhethi somtjhado umtjhado 
                                ngaphand
                                Isibawo sokutjhada ngaphasi komthetho wesintu
                                Isibawo sokutlolisa umtjhado wesintu
                                Ukubonana negqwetha lomndeni
                                Isibawo sokuvunywa komtjhado wesintu
                                Ukutjhada ngaphasi komthetho wesintu


                                Ongakhetha kikho
                                 Gadangisa ikhaseli
                                 Thumela ikhaseli nge-e-mail
                                 Faka kokuthandako
                                 Yenza njengekhasi lekhaya




                                Ngewebhsayithi |Thintana nathi |Umebhe wesayithi

                                 >  Ekhaya   >  Imisebenzi eyenzelwa abantu   >  
                                Amatjhebiswano    >  Umtjhado     



                                    

                                Isibawo sesitifikhethi somtjhado (umtjhado 
                                ngaphandle kwesondo)    

                                Ihlathululo | Amagadango okufanele alandelwe | 
                                Imithetho esetjenziswako | Amazinga wokusebenza 
                                nesikhathi | Iindleko | Amaforomo azaliswako | 
                                Imininingwana yokuthintana


                                Ihlathululo
                                Isitifikhethi somtjhado sisebenza njengobufakazi 
                                bokobana utjhadile. Umtjhado kufanele wenziwe 
                                phambi kwabantu abatjhadako, abofakazi ababili 
                                abaphethe iincwadi zabo zokuzazisa nesiphathiswa 
                                semitjhado.
                                Qinisekisa ubujamo bakho bomtjhado 
ku-inthanethi.
                                Nawufuna ilwazi elinabileko, yiya ku-website yo 
                                mNyango weeNdaba zeKhaya.
                                [Top]
                                Amagadango okufanele alandelwe
                                Abantu abatjhadako kufanele babe neencwadi 
                                zokuzazisa begodu bazalise iforomo BI-31.
                                Zalisa iforomo lesibawo BI-130 kwelinye nelinye 
                                i-ofisi leeNdaba zeKhaya. Yenza isibawo 
                                ebuzendeni namkha emitjhini yeSewula Afrika 
                                nayikuthi ungaphetjheya.
                                Umtjhado unganikelwa ubujamo bomthetho 
                                siphathiswa semitjhado esibuya esiqhemeni sekolo 
                                esithileko namkha ehlanganweni namkha mjameli 
                                womNyango weeNdaba zeKhaya.
                                Umtjhado kufanele wenziwe esondweni, emakhiweni 
                                osetjenziselwa iminqopho yesondo kuphela, 
                                e-ofisini lomphakathi namkha endlini yangeqadi. 
                                Nayikuthi umuntu okufanele atjhade ulimala 
                                namkha ugula khulu, umtjhado ungabanjelwa 
                                esibhedlela.
                                Izakhamuzi zangaphandle ezitjhadela eSewula 
                                Afrika kufanele zibe nephaspoti esebenzako 
                                begodu zizalise iforomo lesibawo BI-31.
                                Abantu ababili abatjhadako, abofakazi ababili 
                                nesiphathiswa semitjhado kufanele batlikitle 
                                iRejista yemiTjhado msinyana ngemva kobana 
                                umtjhado unikelwe ubujamo bangokomthetho.
                                Imitjhado yabantu abasesebancani
                                Abantu abasesebancani ngilabo abangaphasi 
                                kwemiyaka ema-21 ubudala nabangakhenge batjhade 
                                ngaphambilini. Ngokuya komthetho, labo abakhe 
                                batjhada ngaphambilini okwathi muva umtjhado 
                                wabo wapheliswa ngebanga lokuhlongakala namkha 
                                lesahlukaniso, abasathathwa njengabantu 
abancani.
                                Abantu abasesebancani:

                                Letha imvumo yabo bobabili ababelethi kanye 
                                namkha neyomondli wangokomthetho neforomo 
                                lesibawo elizalisiweko BI-32. Abantu 
                                abasesebancani bangabawa imvumo yakaKomitjhinara 
                                wezeHlalakuhle nayikuthi ababelethi/umbelethi 
                                abatholakali namkha abazi bona bangawuvumela 
                                njani umtjhado.
                                Umuntu osesemncani angenza isibawo semvumo 
                                eJajini leKhotho ePhakamileko endaweni ahlala 
                                kiyo nayikuthi ababelethi kanye namkha 
                                uKomitjhinara bayala ukuvumela umtjhado.
                                Umtjhado wabantu abahlukanisileko
                                Abantu abahlukanisileko abafuna ukutjhada godu 
                                kufanele baveze umlayo wesahlukaniso. Letha 
                                incwadi yesifungo nayikuthi kunebanga 
                                elizwakalako lokobana kungani ungeze ukghone 
                                ukukhupha umlayo wesahlukaniso namkha 
                                isahlukaniso senzelwa enarheni yangaphandle 
                                begodu angeze ukghone ukusifumana. Incwadi 
                                yesifungo kufanele ibeke bona umbawi uhlukanise 
                                ngokomthetho, igama lekhotho nelanga 
                                lesahlukaniso.
                                Umtjhado wabafelwa/hlolokazi
                                Abantu abafelwako/abahlolokazi abafuna ukutjhada 
                                kufanele baveze isitifikhethi sokuhlongakala 
                                saloyo agade athethene naye. Letha incwadi 
                                yesifungo nayikuthi isitifikhethi sokuhlongakala 
                                asitholakali. Incwadi yesifungo kufanele 
                                iqinisekise igama lohlongakeleko kanye nelanga 
                                lokuhlongakala.
                                [Top]
                                Imithetho esetjenziswako
                                Marriage Act, 1961 (Act 25 of 1961) (UmThetho 
                                wemiTjhado)
                                Marriage Extension Act, 1997 (Act 50 of 1997) 
                                (UmThetho wokuKhuliswa kwemiTjhado)
                                [Top]
                                Amazinga wokusebenza nesikhathi
                                Abridged marriage certificate: Issued same time 
                                (Isitifikhethi somtjhado esirhunyeziweko: 
                                Esikhutjhwa khonokho).
                                An unabridged certificate: Applications may take 
                                6 to 8 weeks (Isitifikhethi somtjhado 
                                esingakarhunyezwa: Iimbawo zingathatha iimveke 
                                ezisithandathu ukuya kwezibunane).
                                [Top]
                                Iindleko
                                Abridged marriage certificate: R10 
                                (Isitifikhethi somtjhado esirhunyeziweko).
                                An unabridged marriage certificate: R45 
                                (Isitifikhethi somtjhado esingakarhunyezwa).
                                [Top]
                                Amaforomo azaliswako
                                Application for a marriage certificate, BI-130 
                                (Isibawo sesitifikhethi somtjhado)
                                Declaration for the purpose of marriage, BI-31 
                                (Isifungo somnqopho womtjhado)
                                Consent to marriage of a minor, BI-32 
                                (Ukuvunyelwa komtjhado womuntu osesemncani)
                                [Top]
                                Imininingwana yokuthintana


                                     Sibawa ukhethe kunye: 
                                Eastern Cape
                                Free State
                                Gauteng
                                KwaZulu-Natal
                                Limpopo
                                Mpumalanga
                                North West
                                Northern Cape
                                Western Cape




                                Yabuyekezwa kokugcina :26 January 2007





                                    

                                 








                              Ngewebhsayithi |Thintana nathi |Umebhe wesayithi 
                              |Imibandela nobujamo




