IPHASPOTI YAKHO YEZELULEKWANA ZOKUPHEPHA KUBATHATHI MAHOLIDE
NGAPHAMBI KOBANA UKHAMBE UYE EHOLIDEYINI THATHA NAKA AMAGADANGO ALULA:
Nawuya eholideyini yenza bona:-
ukulethwa kwephephandaba kuyajanyiswa;
wazisa abomakhelwana bakho; begodu ubika emapholiseni.
Ususe izinto ezinenani eliphezulu namkha ezidosa ikareko emafesdirini
Qiniseka bona iingidi kunye nobukhazikhazi bubekwa esisefeni kude nepahla yakho.
Ungarabhela godu umngani bona agunde utjani bakho begodu namkha aphage ikoloyi yakhe endledlaneni yakho yekoloyi.
Ungavali amarharideni namkha iimvalilanga ngombana lokhu kusitjengiso samambala bona indawakho ayinamuntu.
Khiya igaratjhi yakho ngelogo eqinileko.
Ungakhambi usabalalisa amahlelwakho weholideyi.
Ungatjhiyi izinto ezincani ezinenani eliphezulu ezinjengobukhazikhazi, amawatjhi, imirhatjho ephathwako, izembatho, amakhamera namkha iinkhwanyana zemali ngaphakathi lapho zingalalanyelwa khona ngamafesidiri avuliweko nanyana ungaba namafesidiri akhandela ukungena ngeensimbi.
Utjhiye amakhophi weenomboro zephaspoti zitaya, incwadi yokutjhayela, amakarada wokuthenga ngesikolodo kunye namatjhege wokukhamba kumngani namkha isihlobo ngombana ungase ufune ukuwajamiselela.
NAWUSEHOLIDEYINI - THATHA NAKA AMAGADANGO ALULA:
EHOTELA / LAPHO UHLALA KHONA:
Ungalingi utjhiye imithwalo ingakagadwa.
Beka izinto eziqakathekileko ebhokisini lehotela lokuphepha.
Hlala ukhiye indlu yakho, nawukhona namkha uphumile.
Nakukhona okokodako, hlola bona ngubani ngaphambi kokuvula.
Tjhiya amakhiya ngaso soke isikhathi nawuphuma ehotela.
Tjheja abantu abangakalindelwa nabeza endlini yakho ehotela. Ungalingi uvulele bemisebenzi yendlini ongakayibawi umnyango. Tjhinga edeskini eliphambili nawunokuzaza.
Qiniseka bona umthwalo wakho unikelwa kuphela ilunga labasebenzi behotela begodu uthola nerasidi ngomthwalo obekwako.
Ungalingi utjhiye imali, amatjhege, amakarada wokuthenga ngesikolodo namkha amakhiya wekoloyi ngendlini yakho. Khamba nazo lezinto.
ENDLELENI:
Balekela ukutjengisa okudluleleko ngobukhazikhazi obubiza khulu, amakhamera kunye nokhunye okubizako.
Akusi kuhle ukukhamba uphethe imali enengi.
Ebusuku, linga ungakhambi emnyameni namkha eendaweni ezifihlakeleko.
Kungcono ukuzuma ngeenqhema begodu nihlale nikhamba eentradeni ezikhanya kuhle nezinabantu.
Tlama indlela yakho kusenesikhathi.
Ipholisa lomthetho namkha lendlela linganirhelebha ukunitjengisa indlela nanilahlekako.
Nawufuna ukubiza itekisi, ihotela yakho namkha i-ofisi eliseduze lezokuvakatjha lingakuyelelisa ngemisebenzi ethembekako.
Faka isikhwanyana sakho semali namkha umaliledinini ngaphakathi kwembaji namkha ngesikhwameni sebhrugu sehlangothi, ingasi esikhwameni sangemuva.
Ungazikhangisi bona usivakatjhi.
Ungajami unikela imali kilabo ababawa ukudla namkha imali.
Tjheja ibhoduluko lakho nalabo abaseduze kwakho, nawuzizwa uthuseleka namkha ungakhululeki, funa irhelebho.
NGEKOLOYINI
Hlala uvale iminyango yekoloyi ngasosoke isikhathi begodu uvale namafesdiri.
Khiyelela izinto eziqakathekileko ngebhudini yekoloyi.
Ebusuku, phaga endaweni ekhanyako.
Ungakhambi ulayitjha abantu ongabaziko.
Nawuzazako ngokuphepha kwendawo, dosela umtato isitetjhi samapholisa khona uzakuthola isiyeleliso.
Nawulahlekako, tjhayela uye endaweni eseduze yomphakathi ukuqalisisa umebhe wakho.
EENTHUTHINI ZOMPHAKATHI
Sebenzisa iintopo ezikhanya kuhle nezinabantu. Jama hlanu kwabanye abakhweli. Hlala hlanu komtjhayeli.
Hlala utjhejile. Ungalali endleleni.
Nakukhona okutlhorisako, banga itjhada elikhulu / betha itshwayo lerhelebho elirhabako.
IZELULEKWANEZI ZOKUPHEPHA ZIVEZWE YI-SAPS, IHLANGOTHI LOKUKHANDELWA KOBULELESI, ISIPHOLISA ESIBONAKALAKO, IMISEBENZI YOMPHAKATHI, EKAREKWENI EKULU YOMPHAKATHI KUNYE NABAVAKATJHI BANGAPHANDLE.
