Usenza bunjani isibawo sencwadi kamazisi
Ngaphandle kwalokha isibawo sakho nakusingesinqophileko begodu sizaliswe kuhle, umNyango uzakukghona ukwenza incwadakho kamazisi pheze ngeenyanga ezimbili. Nawenza isibawo kufuneka utjengise esibaweni sakho bona uzakukghona ukuzokuthatha umazisakho namkha ufuna uposelwe yena e-adresini yakho na.
Isibawo sokuthoma
Yisa iforomo lakho liphekelelwa mitlolo elandelako eqinisekiswe bona ingeyamambala:
Lemitlolo kufanele iphekelelwe ziinthombe ezimbili zehloko namahlombe ekungasi ngezakade (Ubukhulu mamilimitha ama-30 X 40 wamamilimitha)
Akunamali ebhadelwako ekukhutjhweni kokuthoma
Beka irasidi lokuvuma njengereferensi ngesikhathi incwadi kamazisi isenziwa.
Ukukhutjhwa butjha
Zalisa iforomo le-B1-10 elitholakala kiwo woke ama-ofisi womNyango weeNdaba zeKhaya inarha yoke
Yisa iinthombe ezimbili zamuva nje zehloko namahlombe (ubukhulu mamilimitha ama-30 X 40 wamamilimitha)
Bhadela imali yokukhutjhwa butjha ema-R12 begodu ubeke irasidi njengereferensi yangomuso.
UmNyango weeNdaba zeKhaya
Thola umazisakho onebhakhowudi, ungadlulwa lithuba lokuvowuta
