Isibawo sehlelo lokuthuthukiswa butjha kwehostela



                              Siyakutlhogomela    Singebalapha    
Siyakusebenzela


                              Ilwazi lombuso | www.gov.za  

                                 Imisebenzi eyenzelwa abantuImisebenzi 
                                yeenhlanganoImisebenzi eyenzelwa amaphandle
                                 




                                 Khetha ilimi   AfrikaansEnglish 
                                NdebeleSepediSiswatiSesothoSetswanaTsongaVendaXhosaZulu

                                Isibawo serhelebho leemali lezindlu lomuntu 
                                ngamun
                                Isibawo sehlelo lokuthuthukiswa butjha 
kwehostela
                                Isibawo serhelebho leemali leenkhungo
                                Isibawo serhelebho lokuthutha
                                Isibawo serhelebho leemali elihlanganiswe 
                                nephroje
                                Isibawo serhelebho leemali eliqinisiweko
                                Isibawo sokuzibandakanya ehlelweni lokuzuza 
                                ngesip
                                Isibawo sokufakwa ekambisweni yezindlu zabantu
                                Isibawo serhelebho leemali lemakhaya
                                Isibawo sesekelo leemali lekoro yombuso 
                                lokuthuthu


                                Ongakhetha kikho
                                 Gadangisa ikhaseli
                                 Thumela ikhaseli nge-e-mail
                                 Faka kokuthandako
                                 Yenza njengekhasi lekhaya




                                Ngewebhsayithi |Thintana nathi |Umebhe wesayithi

                                 >  Ekhaya   >  Imisebenzi eyenzelwa abantu   >  
                                Indawo yokuhlala    >  Indlu oyifumana 
                                ngokurhelejwa ngeemali     



                                    

                                Isibawo sehlelo lokuthuthukiswa butjha 
                                kwehostela     

                                Ihlathululo | Amagadango okufanele alandelwe | 
                                Imithetho esetjenziswako | Amazinga wokusebenza 
                                nesikhathi | Iindleko | Amaforomo azaliswako | 
                                Imininingwana yokuthintana


                                Ihlathululo
                                IHlelo lokuThuthukiswa Butjha kwamaHostela 
                                linikelwa woke amahostela wekoro yombuso 
                                ngaphandle kwalawo okungewabomasipala 
                                asetjenziswa basebenzi babo.
                                Isibawo sesabelo sokuthuthukiswa butjha 
                                kwamahostela kufanele sisekelwe esihlongozweni 
                                sokuthuthukisweni butjha bonyana:
                                siphuhlisa ubujamo bokuhlala kuhle kwabantu 
                                ebahlalini behostela
                                sifaka abahlali behostela, imiphakathi 
                                ebomakhelwana, abasemagunyeni abafaneleko kanye 
                                nabanye abadlalindima abathintwa kuthuthukiswa 
                                butjha ekambisweni yokuthathwa kweenqunto
                                siqale ukuthuthukiswa ngokuya kokunikelwa 
                                amandla kanye nokuzibandakanya nokuphuhliswa 
                                kwezetuthuko ngakwezomnotho
                                siphuhlisa ukuhlanganiswa ngakwezehlalakuhle 
                                emiphakathini yemahostela kanye nemiphakathi 
                                eseduze
                                sifaka amaqhinga wokufaka labo abazakuhlaliswa 
                                lapha kungakafaneli yiphrojekthi
                                sisungula iinkambiso zesikhungo sendawo kanye 
                                neenkambiso zokuphatha zokugcina ukuthuthuka 
                                kwemakhiwo kanye nokwenza ituthuko 
                                yezokuhlalisana nezomnotho.
                                Nawufuna ilwazi elinabileko, yiya ku-website yo 
                                mNyango wezeziNdlu.
                                [Top]
                                Amagadango okufanele alandelwe
                                Ikambiso yesibawo ifaka amagadango ahlukeneko. 
                                Umnikazi wehostela yekoro yombuso (umasipala 
                                namkha umNyango wezeziNdlu wephrovinsi) wenza 
                                isibawo emNyangweni wezeziNdlu wephrovinsi 
                                sehlelo lokuthuthukiswa butjha.
                                IsiBawo sokuThoma: Ukwazisa
                                Kilesi sikhathi umbawi wazisa umNyango 
                                wezeziNdlu wephrovinsi bonyana uhlose ukusungula 
                                iphrojekthi yokuthuthukiswa butjha kwehostela. 
                                Nayikuthi isiQhema seNdawo sokuKhulumisana 
                                (i-QNK) asikaziswa, umbawi angenza isibawo 
                                sokufikelela imithombo ehlukeneko yokuhloma i- 
                                QNK ngokuya kwesabelo sokuzibandakanya, 
                                ukunikela amandla nokuthuthukisa amakghono (qala 
                                u-10.5.2 weKhodi yezeziNdlu). Nayikuthi i- QNK 
                                sele ikhona, imininingwana ye- QNK izakunikelwa. 
                                Isibawo sokwazisa kufanele sifake imininingwana 
                                yehostela. (qala isaHluko 10, IsiNgezelelo D 
                                seKhodi yezeziNdlu). Iibunjwa:
                                ligama ne-adresi yehostela
                                yihlathululo yehostela
                                bukhulu behostela kanye neenkghonakalisi 
ezikhona
                                sibalo semibhede
                                silinganiso sesitjhaba
                                yihlathululo yesitjhaba sanjesi, isibonelo, 
                                ubujamo bezomtjhado, ubudala nobulili
                                kusetjenziswa kweemali kwanjesi nengeniso
                                sibawo semithombo sokuhloma i-QNK nayikuthi 
                                ayikahlonywa
                                Nayikuthi i-QNK sele ihlonyiwe, faka:

                                Imininingwana ye-QNK
                                Amalunga (amalunga neenhlangano) we-QNK
                                Ivamise ukuhlangana kangaki i-QNK namkha sele 
                                ihlangane kangaki
                                Ihlathululo yekghono nebanga
                                IsiBawo sesiBili: AbaBonisani nokuTlama 
kokuThoma
                                Nasele isaziso sesibawo sivunyiwe begodu ne-QNK 
                                ibunjwe kuhle begodu yaziswa ngokuzeleko 
                                ngomthethomgomo wehostela kanye neemfuneko 
                                zababonisani, i-QNK ingamema iinhlongozo ezibuya 
                                kubabonisani ukubumba isiqhema esazi umsebenzi 
                                sephrojekthi. Isiqhema esikhethiweko 
                                sizakurhelebha i-QNK ukwenza isibawo seemali 
                                ezibhajethelwe ukutlama kokuthoma. Faka ilwazi 
                                elilandelako esibaweni sakho:
                                Amagama nama-adresi yesiqhema esazi umsebenzi 
                                esibunjiweko.
                                Indlela, ngokukhambisana nomthethomgomo 
                                wehostela kanye nomsebenzi we-QNK ozakulandelwa 
                                siqhema esazi umsebenzi esikhathini sokutlama 
                                sokuthoma.
                                Iminqopho yesiqhema esazi umsebenzi ngesikhathi 
                                lesi ngokuqala khulu:

                                ukobana ukutlama kukhambelana njani nemikhawulo 
                                yomthethomgomo
                                iindingo ezizakufaniswa.
                                Ikambiso ezakulandelwa ukufanisa iindingo 
                                nebonelo phambili lehloso.
                                IsiBawo sesiThathu: IDizayini eZeleko
                                Nasele ibhajethi yokutlama kokuthoma sele 
                                ivunyiwe, i-QNK ingenza isibawo semvumo 
                                yokuragela phambili ngamadizayini azeleko. 
                                Isibawo kufanele sifake ilwazi elilandelako:
                                Isithombe seendingo zabahlali nekghonakalo 
                                njengombana zifaniswe liphenyo lezokuhlalisana 
                                nezomnotho.
                                Ihlathululo yokobana iindingo nekghonakalo 
                                lingatjhejwa ngokukhambisana nemihlahlandlela 
                                yomthethomgomo ngaphasi kweenhloko ezilandelako:

                                Umhlobo womakhiwo wetuthuko ehlongozwako kufaka 
                                ubunjalo bedorobha, iindawo zokuhlala kanye 
                                nezinye kanye nezinye iindawo zokuhlala 
                                namazinga wemisebenzi yobunjiniyere
                                Ilungelo lenarha
                                Ukunikelwa kweenkambiso kanye nesihlongozo 
                                sokuhlaliswa lapho kungakafaneli (nayikuthi 
                                ziyafuneka)
                                Isilinganiso seendleko zokuthuthukisa (kufaka 
                                iimali ezibhadelwako zesiphrofetjhinali) 
                                nokobana zizakubahdelwa bunjani (isiquntu 
                                esivela ngehlelo lokuthuthukiswa butjha 
                                kwamahostela wekoro yombuso kuthi esiseleko 
                                ngeminye imithombo)
                                Isilinganiso seendleko zokusebenza nokobana 
                                zizakubhadelwa njani (isiquntu bahlali kuthi 
                                esiseleko ngeminye imithombo)
                                Amahlelo weenkhungo wezokuphatha ezisebenza 
                                kuhle kanye nokugcinwa ebujameni ngemva 
kokuphela
                                Ihlathululo yekambiso yokuzibandakanya yokutlama 
                                eyalandelwa yi-QNK (ikulumo-fundiswano 
                                eyabanjwako, ibandulo, zathathwa njani iinqunto, 
                                njll.)
                                Ihlathululo yemikghwa yokuthendara nokwakha 
                                ezakusetjenziswa (ukwandisa ukuqatjha nokunikela 
                                amandla wabahlali) kanye neenlinganiso zemivuzo 
                                ezakuzuzwa
                                Iqhinga lokufumana iimali ukuthenga 
                                iinkghonakalisi ezingasekelwa ngeemali lihlelo 
                                lokuthuthukiswa butjha kwamahostela lekoro 
                                yombuso, isibonelo, iinkghonkalisi zokuzithabisa 
                                namkha zamaphilo
                                IsiBawo sesiNe: Ithenda
                                Nasele i-QNK ifumene ukuvunywa kwesihlongozo 
                                sayo sokuthuthukisa, iimali zizakubekelwa 
                                iphrojekthi begodu isiqhema singaletha idizayini 
                                ezeleko kanye nemitlolo yethenda bona ivunywe. 
                                Umnqopho wesibawo kufumana ukuvunywa yiBhodi 
                                yePhrovinsi yokuThuthukiswa kweziNdlu ukuragela 
                                phambili nokulethwa kwethenda nasele idizayini 
                                ezeleko nemitlolo yethenda ihloliwe beyavunywa 
                                ngokuqala imininingwana yesibawo.
                                Isibawo sokuvunywa sokumema amathenda kufanele 
                                sifake ilwazi elilandelako (qala isiNgezelelo G 
                                no H):

                                Isibuyelelo seendleko ezibuyekezweko
                                Ihlelo lokusebenza (kufaka ukwakhiwa kwesikhungo 
                                kanye neenkambiso zomthetho)
                                Ihlathululo yekambiso yokuzibandakanya 
                                ezakulandelwa yi-QNK ngesikhathi lesi
                                Nasele isihlongozo setuthuko sivunyiwe, 
                                amathenda angamenywa.
                                Nakufunyanwa amathenda, isiqhema esazi umsebenzi 
                                – ngokwenzela umasipala – sizakubuthelela umbiko 
                                wokuvunywa owenziwe yiBhodo yePhrovinsi 
                                yokuThuthukiswa kweziNdlu. Lombiko kufanele 
                                uveze indlela ejayelekileko yokuvunywa kwethenda 
                                begodu kufanele utjengise okhunye nokhunye 
                                ukungakhambelani okuphakathi kweendleko 
                                ezilinganisiweko nezokuthendariweko kanye 
                                nemikghwa etlanyiweko neyokwakha ethendariweko.
                                [Top]
                                Imithetho esetjenziswako
                                Housing Act, 1997 (Act 107 of 1997) (UmThetho 
                                wezeziNdlu)
                                Housing Amendment Act, 2001 (Act 4 of 2001) 
                                (UmThetho wamaTjhuguluko wezeziNdlu)
                                National Housing Code, 2000 (IKhodi yesiTjhaba 
                                yezeziNdlu)
                                [Top]
                                Amazinga wokusebenza nesikhathi
                                Isibawo sisetjenzwa mNyango wezeziNdlu 
                                wePhrovinsi. Isikhathi esibekelwe ukusetjenzwa 
                                kwesibawo siyame ebujameni bomuntu ngamunye.
                                [Top]
                                Iindleko
                                Awubhadeli litho ngalomsebenzi.



                                [Top]
                                Amaforomo azaliswako
                                Akunaforomo lesibawo.



                                [Top]
                                Imininingwana yokuthintana


                                     Sibawa ukhethe kunye: 
                                Eastern Cape
                                Free State
                                Gauteng
                                KwaZulu-Natal
                                Limpopo
                                Mpumalanga
                                North West
                                Northern Cape
                                Western Cape




                                Yabuyekezwa kokugcina :20 February 2007





                                    

                                 








                              Ngewebhsayithi |Thintana nathi |Umebhe wesayithi 
                              |Imibandela nobujamo




