UNongorwana lo unikelwa izakhamuzi zeSewula Afrika ngokusebenza kuhle nepumelelo ehle khulu.
Ukuhlelwa
UNongorwana lo anganikelwa emahlangothini amathathu:
AmaTshwayo/ izinto zokubumba
Itshwayo elikhulu /ukusetjenziswa kwamatshwayo
Izakhi
Ilanga eliphumako - ukusa okutjha okubuya e-Afrika.
UmBundu weMapungubwe - wakha isendlalelo, umbundu wamatje wesanda ebuthelelweni ledaka lamatje endaweni eseqadi kweendawo ezitjhisa khulu nenezulu elingakavamisi. Ukwemba kwatjengisa bona ukwenza kuhle kwanda kuphuma kibo boke ubujamo bezemvelo.
Ubhejana weMapungubwe - yinto eyaziwa khulu eyenziwe mumuntu eyatholakala ethuneni endaweni yokwemba, isithombe segolide esenziwe magega nesibumbi esikhulu, okuvamise ukuba sigodo esibaziweko, okubufakazi bokwenza kuhle ekukghoneni komuntu okukhona ebuKhosini.
Itshwayo lokubusa leMapungubwe - eliphuma epotweni yegolide encilibika ngemahlangothini womabili, enye yezinto ezenziwe mumuntu ezitholakala ethuneni endaweni yokwemba.
Ipoto yegolide encibilikako erhatjisiweko - imihlobo esisekelo eyenziwe ngezinto ezimbili eziqaleneko epotweni yegolide ezele iphuphuma etjengisa ubunengi bokwenza kuhle, isayensi nokutlama, okubufakazi bepumelelo ekuthomeni ebubulweni lesimbi.
Indawo etjhisako - izinto zokuhlanza nezigcina ipilo zomlilo, ezasetjenziswa ukuthoma ngesiKhathi seSimbi, ukuragelisa phambili ituthuko nokwenza kuhle emiphakathini .
