Isibawo serhelebho leemali lemakhaya



                              Siyakutlhogomela    Singebalapha    
Siyakusebenzela


                              Ilwazi lombuso | www.gov.za  

                                 Imisebenzi eyenzelwa abantuImisebenzi 
                                yeenhlanganoImisebenzi eyenzelwa amaphandle
                                 




                                 Khetha ilimi   AfrikaansEnglish 
                                NdebeleSepediSiswatiSesothoSetswanaTsongaVendaXhosaZulu

                                Isibawo serhelebho leemali lezindlu lomuntu 
                                ngamun
                                Isibawo sehlelo lokuthuthukiswa butjha 
kwehostela
                                Isibawo serhelebho leemali leenkhungo
                                Isibawo serhelebho lokuthutha
                                Isibawo serhelebho leemali elihlanganiswe 
                                nephroje
                                Isibawo serhelebho leemali eliqinisiweko
                                Isibawo sokuzibandakanya ehlelweni lokuzuza 
                                ngesip
                                Isibawo sokufakwa ekambisweni yezindlu zabantu
                                Isibawo serhelebho leemali lemakhaya
                                Isibawo sesekelo leemali lekoro yombuso 
                                lokuthuthu


                                Ongakhetha kikho
                                 Gadangisa ikhaseli
                                 Thumela ikhaseli nge-e-mail
                                 Faka kokuthandako
                                 Yenza njengekhasi lekhaya




                                Ngewebhsayithi |Thintana nathi |Umebhe wesayithi

                                 >  Ekhaya   >  Imisebenzi eyenzelwa abantu   >  
                                Indawo yokuhlala    >  Indlu oyifumana 
                                ngokurhelejwa ngeemali     



                                    

                                Isibawo serhelebho leemali lemakhaya    

                                Ihlathululo | Amagadango okufanele alandelwe | 
                                Imithetho esetjenziswako | Amazinga wokusebenza 
                                nesikhathi | Iindleko | Amaforomo azaliswako | 
                                Imininingwana yokuthintana


                                Ihlathululo
                                Irhelebho leemali lemakhaya linikelwa abantu 
                                abanamathayithili wobunikazi atlolisiweko, 
                                okutjho, ubunikazi besiquntu senarha kodwana 
                                abanganaso isiqinisekiso selungelo lenarha 
                                elisebenzako.
                                Iimbonelo zesiqiniseko selungelo lenarha 
                                esisebenzako zifaka:
                                ilungelo lenarha elinikelwe ngokuya kwemithetho 
                                namasiko wesitjhaba
                                isiko, ukusetjenziswa namkha umukghwa wokuphatha 
                                endaweni ethileko namkha umphakathi
                                ukuhlala ngokuzuza enarheni kaRhulumende 
                                isikhathi esiragela phambili esingasi ngaphasi 
                                kweminyaka emihlanu.
                                Tjheja: – Imihlobo ehlukeneko yethayithili 
                                etlolisiweko ngaphandle kobunikazi ikhona. 
                                Imihlobo yamathayithili izakufaka ukuqatjhiswa 
                                kwenarha kweminyaka ema-99 kanye nomhlobo 
                                wokuqatjhisa isikhathi eside.
                                Ukungezelela, umuntu kufanele akhambisane nazo 
                                zoke iindlela zokufaneleka ezibekwe eKhodini 
                                yezeziNdlu.
                                Irhelebho leemali lemakhaya lizakunikelwa abantu 
                                amalungelo wabo okungasi ngewomthetho 
                                okungaphikiswana ngawo, begodu nokungeze 
                                balahlekelwa ngiwo ngesikhathi sekambiso 
                                yetjhuguluko lezenarha lanjesi (Iimbonelo 
                                zamalungelo okungasi ngewomthetho anikelwa 
                                ngehla). Ebujameni benarha ewela ngaphasi 
                                komphakathi, nayikuthi umuntu unikelwa irhelebho 
                                leemali lemakhaya kodwana ulahlekelwa malungelo 
                                lawo wokungena enarheni, ikambiso iyenziwa lapho 
                                bangafaneleka kufumana elinye irhelebho. Umuntu 
                                angalahlekelwa malungelo wakhe wenarha nayikuthi 
                                uqunta ukuthuthela endaweni yedorobheni, 
                                ngalokho ulahlekelwa lilungelo lenarha 
                                yomphakathi. Ebujameni obumbi khulu, umphakathi 
                                awusavumi ukumazi njengelunga lomphakathi.
                                Nanyana irhelebho leemali libizwa ngerhelebho 
                                leemali lemakhaya alipheleli kuphela eendaweni 
                                zemakhaya, kodwana nemadorobheni liyatholakala. 
                                Lomhlobo werhelebho leemali lithathwa 
                                njengesenzo sokugcina njengombana sifuneka 
                                ukuqinisekisa bona amalungelo welungelo lenarha 
                                ayanikelwa lapho kukghonekako.
                                Irhelebho leemali lingafikelelwa ngokusebenzisa 
                                iphrojekthi; kodwana akunabuncani namkha 
                                ubukhulu beqintelo lokobana bangaki 
                                abazibandakanyako abangafakwa ephrojekthini. 
                                UmNyango wezeziNdlu wephrovinsi uvunyelwa 
                                ukunikela ngokuvunyelwa kuma-ejensi 
                                wokufezakalisa ukufanisa, ukutlama 
                                nokufezakalisa amaphrojekthi ngokuya kwerhelebho 
                                leemali. Irhelebho elivunyiweko libhadelwa 
                                abasebenzeli beemali abafaniswe mNyango 
                                wezeziNdlu wePhrovinsi abaphatha ukubhadelwa 
                                kweemali.
                                Irhelebho leemali lemakhaya lingasetjenziselwa 
                                iminqopho ekhambelana nezindlu okuvunyelwene 
                                ngayo nomNyango wezeziNdlu wephrovinsi.

                                Nawufuna ilwazi elinabileko, yiya ku-website 
                                yomNyango wezeziNdlu.
                                 
                                [Top]
                                Amagadango okufanele alandelwe
                                Letha iforomo lesibawo nemitlolo elandelako, 
                                nayifunekako:

                                ikhophi eqinisekisiweko yencwadi yokuzazisa 
                                yeSewula Afrika enebhakhowudi - (wakho 
                                newothethene naye namkha othethene nabo)
                                ikhophi eqinisekisiweko yemvumo yokuhlala 
                                yakanomphela
                                ikhophi eqinisekisiweko yomlayo wesahlukaniso
                                ubufakazi bokurholophala
                                ikontraga yokwakha egunyaziweko neqhinga
                                iindleko zezinto
                                ubufakazi bengeniso yenyanga namkha incwadi 
                                yesifungo nayikuthi uyazisebenza
                                isitifikhethi somrholi womphakathi esiqinisekisa 
                                ilungelo lokuhlala enarheni karhulumende 
                                ngebanga lemithetho namasiko wesitjhaba
                                ubufakazi bemitlolo berente ebhadelwako 
                                etlolisiweko yelungelo lenarha, ilungelo 
                                elitlolisiweko namkha imvumo yokuhlala enarheni.
                                ubufakazi bemitlolo belungelo lokuhlala enarheni 
                                ngebanga lomukghwa wezokuphatha njengelungelo 
                                elitlolisiweko lerente ebhadelwako, ilungelo 
                                elingakatloliswa namkha imvumo yokuhlala 
                                enarheni:

                                Nayikuthi ubufakazi bemitlolo le buyalahleka, 
                                nikela ngencwadi yesifungo ebeka bona 
                                awunabufakazi begodu uhlezi enarheni ubuncani 
                                bakhona iminyaka emihlanu
                                Iincwadi zeemfungo zawo woke amalunga wamakhaya 
                                ahlezi esiquntwini senarha ezibeka bona ilungelo 
                                lombawi lokuhlala enarheni aliphikiswa
                                Isitifikhethi somnikazi wenarha otlolisiweko, 
                                ukuqinisekisa bona akunambawo eziphikisanako 
                                mayelana nesiquntu senarha.
                                Ukuvunywa kwetuthuko ehlongozwako 
                                nguNgqongqotjhe weeNdaba zeeNarha.
                                 
                                [Top]
                                Imithetho esetjenziswako
                                Housing Act, 1997 (Act 107 of 1997) (UmThetho 
                                wezeziNdlu)
                                Housing Amendment Act, 2001 (Act 4 of 2001) 
                                (UmThetho wamaTjhuguluko wezeziNdlu)
                                National Housing Code, 2000 (IKhodi yesiTjhaba 
                                yezeziNdlu)
                                 
                                [Top]
                                Amazinga wokusebenza nesikhathi
                                Akunasikhathi esibekelwe ukusetjenzwa kwesibawo.
                                 
                                [Top]
                                Iindleko
                                Awubhadeli litho ngalomsebenzi.



                                [Top]
                                Amaforomo azaliswako
                                Application for a rural housing subsidy: 
                                informal land rights (Isibawo serhelebho leemali 
                                lemakhaya: amalungelo wenarha engakahlelwa)
                                [Top]
                                Imininingwana yokuthintana


                                     Sibawa ukhethe kunye: 
                                Eastern Cape
                                Free State
                                Gauteng
                                KwaZulu-Natal
                                Limpopo
                                Mpumalanga
                                North West
                                Northern Cape
                                Western Cape




                                Yabuyekezwa kokugcina :09 January 2007





                                    

                                 








                              Ngewebhsayithi |Thintana nathi |Umebhe wesayithi 
                              |Imibandela nobujamo




