IsiNdebele 
Yazi amalungelo neembopho zakho nge-UIF 
1. Khuyini isiKhwama seTjhorensi yabangaSebenziko? (i-Unemployment 
Insurance Fund)
IsiKhwama seTjhorensi yabangaSebenziko senzelwe ukunikela ngerhelebho lesikhathi esifitjhani kubasebenzi, kuye ngobujamo obuthileko, lokha nabangasasebenziko, namkha nabangasakghoniko ukusebenza ngebanga lokugula, ngelivu yokuteta namkha yokufumeza begodu sinikela ngerhelebho kwabatlhogonyelwa msebenzi osele ahlongakele kube bekabhadela esikhwameni. 
2. Itholakala bunjani imali efakwa esiKhwameni nokubhadela imivuzo?
IsiKhwama sithola imali ngokubhadela ngenyanga okwenziwa basebenzi nabaqatjhi. Umbuso yi-underwriter yesiKhwama begodu kulindelwe bona unikele ngerhelebho leemali ukuhlangabezana nokutjhoda okwenzeka ngeenkhathi ezinengi zokungasebenzi.
3. Kufanele na bona boke abasebenzi babhadele esiKhwameni 
seTjhorensi yabangaSebenziko?
3.1 Ukusukela ngomhlaka 1 Apreli 2002 boke abasebenzi abasebenza ama-awara ama-24 namkha ngaphezulu ngenyanga kufanele babhadele esiKhwameni.
3.2 Ukusukela ngomhlaka 1 Apreli 2003, umThetho weTjhorensi yabangaSebenziko ufuna bona abasebenzi bangekhaya nabaqatjhi babo babhadele esiKhwameni. 
3.3 Amahlangothi alandelako wabasebenzi awakafakwa ekubhadeleni esiKhwameni seTjhorensi yabangeSebenziko:
? Abasebenzi abasebenza ama-awara angaphasi kwama-24 ngenyanga
? AbaSebenzi bomBuso abahlathululwe ngaphasi kwesiGaba 1(1) somThetho wabaSebenzi bomBuso ka-1994
? Abasebenzi abafunyana umHlalaphasi wezeHlalakuhle womBuso (umhlalaphasi wabadala), kodwana kungafaki isabelo sokurholophala namkha sokondla
? Umsebenzi ongena esivumelwaneni sokusebenza nomqatjhi ngomnqopho wokungena esivumelwaneni sebandulo lomsebenzi (i-learnership) njengombana kubekwe esigabeni 18(2) somThetho wokuThuthukiswa kwamaKghono ka-1998
? Abantu abangena ngaphakathi kweRiphabhligi yeSewula Afrika ngomnqopho wokufezakalisa isiVumelwano somSebenzi, i-Apprenticeship namkha i-Learnership ngaphakathi kweRiphabhligi nayikuthi ekuphelisweni kwaso umthetho ufuna bona umqatjhi namkha ngokuya kwesiVumelwano somSebenzi,
i-Apprenticeship namkha i-Learnership, namkha esinye nesinye isivumelwano namkha isibopho abuyisele umuntu lowo enarheni yekhabo, namkha umuntu lowo kufuneka bona atjhiye iRiphabhligi, kanye nomqatjhi wakhe 
? Abasebenzi abarholiswa kuphela ngenzuzo.
4. Ingabe kufanele ubhadele esiKhwameni nawufumana umrholo 
ophezulu? 
Iye, boke abasebenzi, ngaphandle kwalabo okukhulunywe ngabo ngaphasi kwaka-3.3 ngehla kufanele babhadele esiKhwameni. IsiKhwama njalo ngonyaka sibeka ubukhulu bamazinga wemirholo kilabo ababhadelako. Boke abasebenzi abarhola ngaphezu kwezinga eliphezulu bazakubhadela kuphela ukufika ezingeni eliphezulu kuthi nabangasasebenziko bazakuthola imivuzo elingana nemirholo yabo. Lokhu kutjho bona woke umsebenzi ukusuka ezingeni eliphasi ukuya ezingeni lomnqophisi wekampani kufanele abhadele esiKhwameni. 
5. Ingabe kufanele boke abasebenzi babhadele esiKhwameni? 
5.1 Boke abaqatjhi abaqatjhe omunye nomunye umuntu begodu bamrholele ngekhetjhe namkha ngesihle kufanele bazitlolise nesiKhwama msinyana nabathoma ngemisebenzi yabo njengabaqatjhi. Kumsebenzi womqatjhi ukutlolisa ibhizinisi kanye nokudosa imali efaneleko emrholweni wabasebenzi. Nayikuthi umqatjhi ubhalelwa kukwenza lokhu kunokuhlawuliswa okubudisi azakufumana okwenziwa ngokuya komThetho wokuBhadelwa kweTjhorensi yabangaSebenziko ka-2002. Nayikuthi umqatjhi uyala ukuzitlolisa nesiKhwama begodu akafuni ukudosa imali, abasebenzi bayeleleliswa bona bathintane ne-ofisi eliseduze lomNyango wezabaSebenzi. 
5.2 Abaqatjhi bakhuthazwa bona bakhambisane neenjamiso zomThetho, njengombana isiKhwama sinikela ngerhelebho kilabo ekade basebenza esele bangenalitho namkha abanganasekelo ngebanga lokupheliswa kokusebenza kwabo.
6. Khuyini okuthathwa njengomrholo?
Ziimali zoke ezibuya kumqatjhi, nanyana ziyikhetjhe namkha ngesihle. Lokhu kufaka iimali zesikhathi esidluleleko namabhonasi, begodu imali ebhadelwako kufanele isuselwe kilokhu. Ukungezelela, yoke imali orhelejwa ngayo ithathwa njengomrholo. Iimbonelo zemali orhelejwa ngayo yimali yamakhambo, yokuzithabisa kanye neyokudla nokuhlala. Ilwazi elinabileko ngemirholo litholakala emihlahlandleleni ye-EMP10 yabaqatjhi etholakala kwa-South African Revenue Service (i-SARS).
7. Ngokungangani okufanele kubhadelwe esiKhwameni? 
Umsebenzi kufanele abhadele i-1% yomrholo wakhe wenyanga. Ukungezelela ku-1% ebhadelwa msebenzi, umqatjhi ubhadela i-1% mayelana nomsebenzi munye amqatjhileko. Isibalo soke esibhadelwako ngakho-ke sima-2%. Isibonelo, nayikuthi umsebenzi urhola R1 000 ngenyanga, umqatjhi kufanele adose i-1% yomrholo okuzakuba yi-R10. Ukungezelela, umqatjhi kufanele abhadele i-R10 emsebenzini amqatjhileko. Isibalo soke se-R20 ngakho-ke kufanele sidluliselwe ku-UIF namkha kwa-SARS kuye ngokuthi ngiyiphi efanele ibhadelwe. 
Ukubhadela kufanele kudoswe emrholweni wenyanga yanjesi kuphela begodu umqatjhi akakavunyelwa ukudosa ngaphezu kwemali okufanele ibhadelwe ngenyanga. Nayikuthi umqatjhi ubhalelwe esikhathini esidlulileko ukudosa imali, imali esalele emva eyi-2% kufanele ibhadelwe mqatjhi begodu umsebenzi akukafaneli abhadele. 
8. Umqatjhi ukubhadela nini godu njani lokho okufanele akubhadele 
esiKhwameni? 
8.1 Umqatjhi ubhadela imali esiKhwameni ngaphambi kwelanga le-7 lenye nenye inyanga. Lapho ilanga lekhomba kungasilo ilanga ?lokusebenza?, ukubhadela kufanele kwenziwe ngelanga lokugcina namkha ngaphambi kwelanga lokugcina ?lokusebenza? ngaphambi kwele-7. "Ilanga lokusebenza" kutjho elinye nelinye ilanga elingasuye uMgqibelo, uSondarha namkha ilanga lokuPhumula lesiTjhaba. Ngeminqopho yokubhadela lemali, abaqatjhi labo abazitlolise ngeminqopho yokubhadela umthelo kanye namkha neMali yokuThuthukiswa kwamaKghono (i-SDL), kufanele babhadele imali yabo kwa-SARS. Abaqatjhi abaseleko kufanele babhadele imali yabo bunqopha esiKhwameni.
Kuneendlela ezihlukeneko zokudlulisela imali esiKhwameni. Ingadluliswa ngokudoswa ebhanka (i-debit order) (lapho umqatjhi angahlela nebhanka yakhe), ukuyifaka bunqopha ebhanka, (qala imininingwana yebhanka yesiKhwama ekugcineni kwalebhrotjha), ngokwe-elektroniki ngokusebenzisa ukubhanka nge-inthanethi. Qodu qala ama-adresi ekugcineni kwalebhrotjha. 
Ukubhadela ngonyaka 
8.2 Abaqatjhi bangabhadela inani loke lemali ebhadelwa ngonyaka kuye ngokuthi imali enjalo ibhadelelwa phambili. 
8.3 Inani loke lemali okufanele libhadelwe kufanele lenziwe kungakapheli unyaka weemali namkha isikhathi sokukoloda begodu kungakapheli amalanga alikhomba ngemva kokuthoma konyaka weemali lowo namkha isikhathi sokukoloda. "Unyaka weemali" namkha "isikhathi sokukoloda" kutjho isikhathi esithoma ngelanga lokuthoma lakaMatjhi wonyaka omunye nomunye, namkha ukuthoma ngelanga lokuthoma lokukoloda kuye ngokuthi ilanga elinjalo liwela ngaphasi konyaka weemali wanjesi, begodu liphela ngelanga lokugcina lakaFeberbari wonyaka olandelako. Umqatjhi akakavunyelwa ukudosela ?phambili? isabelo somsebenzi semali okufanele ayibhadele. Ukudosa kufanele kukhambelane neenkhathi zokubhadelwa komrholo. Nayikuthi kuyaziwa kumqatjhi bona ukubhadela okhunye nokhunye okwenziweko bekungakafaneli namkha bekungakafaneli kubhadelwe, umqatjhi kufanele abuyisele umsebenzi imali leyo namkha imali eyeqileko edosiweko beyabhadelwa khulu mqatjhi, ngaphandle kwemali engakhenge ibuyiselwe umqatjhi siKhwama seTjhorensi yabangeSebenziko. Ukubuyisela okunjalo kufanele kufunwe esiKhwameni seTjhorensi yabangeSebenziko ngonyaka nangemva kokuphela konyaka weemali ofaneleko ngawo okubhadelwa iimali zonyaka kuphela. 
8.4 Ebujameni bokukhutjhulwa kwemirholo, lokhu kufanele kukhanjelaniswe msinyana ngemva kokuthoma ukusebenza kokukhutjhulwa kwemirholo begodu umehluko phakathi kwemali ekolodwako nesele ibhadelwe kufanele ulungiswe. 
8.5 Amaforomo we-UI-7 anikelwa boke abaqatjhi njalo ngenyanga ngaphandle kwalokha:
? nayikuthi ukutloliswa kusuliwe 
? nayikuthi ukutloliswa kuveza bona umqatjhi ubhadela ngonyaka 
? nayikuthi ukutloliswa komqatjhi kuvezwa njengobhadela kwa-SARS.
8.6 Nayikuthi abaqatjhi bathola iforomo elibuyiselwa kwa-SARS (i-EMP201), kutjho bona kufuneka balethe ukubhadela kwabo kwe-UIF kwa-SARS kwesikhathi esithoma ngo-Apreli 2002 ukuya phambili. Kodwana, nayikuthi godu bathola amaforomo we-UI-7; lokhu kutjengisa bona ama-akhawunti wabo nesiKhwama awakatjhugululwa ukutjengisa bona babhadela imali esikhwameni se-UIF ngokusebenzisa i-SARS. IsiKhwama kufanele ebujamenobu sitjelwe ngenomboro yereferensi ye-PAYE (ukuBhadela ngokuya komRholo Wakho) yamabhizinisi wabo eneenomboro ezilitjhumi, khona amatjhuguluko afaneleko azakwenziwa ukukhandela ukukhutjhwa ngomuso kwe-UI7.
8.7 Abaqatjhi godu kufanele baqinisekise bonyana ukubhadela ku-UIF kuvela ku-EMP201 begodu ukubhadela kudluliselwa kwa-SARS. IsiKhwama angeze samukela ukuziphendulela, namkha sazibandakanya ekuthintaneni ne-SARS namkha abaqatjhi nakunokuhlawuliswa kanye/namkha inzalo evezwako nayikuthi ukubhadelwa kwalethwa esiKhwameni esikhundleni se-SARS. 
8.8 Ukubalekela ukuhlawuliswa okungakafaneli nenzalo, abaqatjhi kufanele baqinisekise bona ukubhadela kufika esiKhwameni ngesikhathi esibekiweko, kungaqalwa bonyana iforomo elibuyiswako i-UI-7 litholiwe. Abaqatjhi kufanele bathinte isiKhwama nayikuthi abatholi amaforomo we-UI-7 ngesikhathi esijayelekileko namkha nayikuthi bathola amaforomo ngokungakafaneli. 
9. Ingabe kghani boke abaqatjhi kufanele bazalise bebalethe iforomo i-UI-7, 
nanyana babhadela ngokwe-elektroniki namkha ngonyaka?  
9.1 Boke abaqatjhi okuNgafuneki bona babhadele kwa-SARS kufanele bazalise iforomo UI-7 kungaqalwa indlela, ukobana babhadela kangaki namkha indawo ababhadela kiyo. Nakunganaforomo, umqatjhi kufanele anikele ngelwazi elilandelako elisisekelo ukukhandela bona imali ebhadelweko ingabiwa ngokungakafaneli namkha ingabiwa kwakhona ukwabiwokho: 
? Indawo nendlela yokubhadela
? Inomboro yereferensi ye-UIF 
? Isikhathi lapho ukubhadela kwenziwa ngaso kanye nemali ebhadelwako. 
9.2 Kumsebenzi wabaqatjhi ukubala imali okufanele ibhadelwe esiKhwameni. Amaforomo atjengisa imali okufanele ibhadelwe angeze anikelwa abaqatjhi.
10. Ingabe isiKhwama sazi njani bona kubhadela bani?
10.1 IsiKhwama sihlome ibuthelelo lekhompyutha labaqatjhi/labasebenzi lapho yoke imininingwana yokuqathwa yabasebenzi ibekwa khona. Kumsebenzi womqatjhi ukuthumela imininingwana yabasebenzi bakhe esiKhwameni ukuletha ibuthelelo ebujameni banjesi inyanga nenyanga namkha lapho kunetjhuguluko emininingwaneni yomsebenzi. Imininingwana yabasebenzi ibekwa ebuthelelweni begodu lokha umuntu nakaphelelwa msebenzi, isiKhwama singasebenza isibawo ngaphandle kokuriyada. Ngakho-ke kuqakathekile ukuqinisekisa bona abaqatjhi bathumela imininingwana yabasebenzi babo esiKhwameni, khona kuzakulethwa ibuthelelo ebujameni banjesi. 
10.2 IsiKhwama sinemihlobo ehlukeneko abaqatjhi abangathumela ngayo ilwazi labasebenzi babo esiKhwameni. Lokhu kufaka ukuthumela ilwazi ngeforomo (i-UI-19) esiKhwameni ebaqatjhini abanganarherho lokubhadela le-elektroniki. I-UI-19 liforomo elisetjenziswa baqatjhi ukuletha imininingwana yabasebenzi ebuthelelweni lesiKhwama. Iforomeli litholakala kuwebhsayithi kanye nema-ofisini wamaphrovinsi kanye nemasentheni wezabasebenzi womNyango wezabaSebenzi. Abaqatjhi abenza imali abanerherho le-elektroniki bangathumela ilwazi labo ebuthelelweni ngokwe-elektroniki ngendlela ethileko balise kwa:declarations@uif.gov.za. Nawufuna ilwazi mayelana nendlela ethileko tjhinga emtlolweni kuwebhsayithi ngaphasi kwe-menu ku-Employers Info ? Declaration Specification. Abaqatjhi babasebenzi bangendlini kufanele bazalise iforomo le-UI 19 okungelabasebenzi bangendlini okufanele lithunyelwe kwa-domestics@uif.gov.za.
11. Ingabe kghani boke abaqatjhi kufanele balethe ukuveza kwabo 
kwenyanga? 
Iye abaqatjhi kufanele, bafake labo okufuneka babhadele imali yabo ngokusebenzisa i-SARS. Boke abaqatjhi kufanele baveze elinye nelinye itjhuguluko emininingwaneni yabaqatjhi babo msinyana nakwenzeka amatjhuguluko. Nayikuthi amatjhuguluko enzeka njalo ngenyanga, isifungo kufanele silethwe inyanga nenyanga. 
12. Ingabe abaqatjhi ababhadela ngonyaka kufanele balethe ukuveza kwabo? 
Iye, kanye ngonyaka namkha nakungenzeka kube namatjhuguluko emininingwaneni yabasebenzi.  
13. IsiKhwama sizakwazi njani bona kufanele sikubhadele malini nawungasasebenziko? 
13.1 Izinga okubhadelwa ngalo imivuzo liya ngeskala esiphakathi kwaka-38 no-58%.
13.2 Kunamalanga (ama-credits) aphiwa abasebenzi nabasebenzako begodu babhadela esiKhwameni. Amalanga la afunyanwa ngendlela elandelako: kwamanye namanye amalanga asithandathu owasebenza njengobhadelako, uzakuthola ilanga linye kuye ngobunengi bamalanga ama-238. Nawuzakufumana woke amalanga ama-238, kufanele kube usebenze njengobhadelako ubuncani bakhona iminyaka emine. 
13.3 Umsebenzi uthathwa njengobhadeleko esiKhwameni ukusuka ngelanga lokuthoma lokusebenza ukufika ngelanga lapho umsebenzi waphela khona. Isaziso sesikhathi asisebenzileko ngaphambi kokupheliswa komsebenzi sithathwa njengesikhathi abekasisebenza. Kodwana, kufanele kuyelelwe bona ebujameni babasebenzi bangekhaya, bathathwa njengababhadelako ukusukela ngomhlaka 1 Apreli 2003.
13.4 UmThetho oTjhugululiweko weTjhorensi yabaNgasebenziko ka-2003 godu utjheja ubujamo lapho umsebenzi wangekhaya anabaqatjhi abangaphezu kwamunye begodu uletha umqondo wokusebenza isikhathi esithileko kilabo basebenzi abanabaqatjhi abangaphezu kwamunye. 
13.5 UmThetho unikela ngokubhadelwa kwemivuzo lokha umrholo womsebenzi nawuwela ngaphasi kwezinga lalokho ebekakurhola ngaphambilini lokha nakaqatjhwe makhaya woke, isibonelo, nayikuthi umsebenzi usebenzela amakhaya  amathathu begodu umrholo sele uwoke uma-R 600,00 begodu uloba umrholo wekhaya linye oma-R 200,00 ufanele kufumana imivuzo, ngombana manje sele arhola kuphela ama-R 400,00 ngombana ulobe ama-R200,00 njengomrholo. 
13.6 Kuqalwa kuphela ukuqatjhwa okulahleke eenyangeni ezisithandathu ezidlulileko ukusuka ngelanga lesibawo lokha nakutjhejwa nayikuthi umsebenzi wangekhaya uyasebenza namkha akasebenzi. Godu kubasebenzi bangekhaya ilanga lokuhlongakala komqatjhi lizakuthathwa njengelanga lokungasebenzi. Inani lemivuzo ebhadelwako lizakuquntwa ngokuveza komqatjhi begodu nakungekho ukuveza isiphathiswa esiqalene neembawo sizakuqunta imivuzo esuselwe ekutholakaleni kobufakazi bemitlolo obulethwe esiphathisweni esiqalene neembawo. 
14 Kwenzekani nayikuthi umrholo uba mnengi ubuye ube mncani/uhluka
ngamalanga?
Nayikuthi umrholo uyaphasi naphezulu/wehluka inyanga nenyanga namkha iveke neveke, ubuncani bomrholo weenyanga ezisithandathu zokugcina buzakusetjenziswa ukubala imivuzo okufanele ibhadelwe. 
15. Mhlobo bani yemivuzo enikelwa siKhwama?
IsiKhwama sinikela ngemihlobo emihlanu yemivuzo: 
? Imivuzo yabangasebenziko
(isiGaba 17)
? Imivuzo yokugula (isiGaba 22)
? Imivuzo yokuteta (isiGaba 25)
? Imivuzo yokufumeza (isiGaba 28)
? Imivuzo yabatlhogonyelwako (yokuhlongakala) 
(isiGaba 31).
16. Imivuzo yabangasebenziko
? Isibawo semivuzo kufanele senziwe kungakapheli iinyanga ezisithandathu zokupheliswa komsebenzi 
? Imivuzo ibhadelwa ukusuka ngelanga lesibawo 
? Imivuzo ibhadelwa kuphela nayikuthi ukuqatjhwa kuthatha amalanga adlula kwali-14
? Imivuzo ibhadelwa kuphela nayikuthi umqatjhi uphelisa imisebenzi yobhadelako. Nayikuthi umsebenzi uphelisa ukuqatjhwa kwakhe namkha uyalova, akunamivuzo ezakubhadelwa, ngaphandle kwalokha ukuphelisa kungathathwa njengokuqotha okwakhako
? Imivuzo ibhadelwa nayikuthi umqatjhi wesisebenzi sangekhaya uyahlongakala
? Imivuzo ibhadelwa nayikuthi ikampani iyatjhona (idliwe)
? Obhadelako kufanele atloliswe esentheni yezabasebenzi eseduze njengofuna umsebenzi ngokuya komThetho wokuThuthukiswa kwamaKghono ka-1998, ukufumana imivuzo yabangasebenziko. Obhadelako kufanele akghone ukusebenza abe afumaneke khona azakusebenza 
? Obhadelako kufanele abike ngezinye iinkhathi begodu eendaweni lapho eziquntwe siphathiswa esiqalene neembawo ngokuya komnqopho werejista yabangasebenziko 
? Obhadelako kufanele afumane ibandulo nerhelebho lezengqondo elikhambelana nomsebenzi nayikuthi utjelwe siphathiswa esiqalene neembawo. Nayikuthi obhadelako uyabhala ukungenela ibandulo ngaphandle kwebanga elizwakalako, obhadelako angeze ayifumana imivuzo 
? Ngokuya kwamalanga aphiwa wona, imivuzo ingabhadelwa ukufika emalangeni ama-238 esikhathini esinye nesinye seminyaka emine. 
17. Imivuzo yokugula 
? Isibawo semivuzo kufanele senziwe kungakapheli iinyanga ezisithandathu sokulisa ukusebenza komsebenzi ngebanga lokugula 
? Imivuzo ibhadelwa ukuthoma ngelanga umsebenzi alisa ngalo ukusebenza, ngebanga lokugula 
? Isitifikethi sokwelatjhwa kufanele silethwe ukusekela bona umsebenzi ulise ukusebenza ngebanga lokugula 
? Imivuzo leyo ebhadelwako imumehluko phakathi kokubhadelwa mqatjhi kanye nemali ebekwe kutjhejuli yemivuzo yomThetho weTjhorensi yabaNgasebenziko. Nasitjheja imali ebhadelwa mqatjhi nemali ebekwe kutjhejuli yemivuzo, inani lemali etholwako kufanele lingadluli ku-100% yomrholo ojayelekileko obewungatholwa mumuntu ingathana bekasasebenza 
? Imivuzo ibhadelwa kuphela mayelana neenkhathi zokugula okuthatha amalanga adlula kwali-14
? Ngokuya kwamalanga aphiwa wona, imivuzo ingabhadelwa ukufika ebunengini bamalanga ama-238 esikhathini seminyaka emine. 
18. Imivuzo yokuteta 
? Isibawo semivuzo yokuteta senziwa ubuncani bakhona iimveke ezibunane ngaphambi kokubelethwa komntwana namkha kungakapheli iinyanga ezisithandathu ngemva kokubelethwa komntwana  
? Imivuzo ibhadelwa kobhadelako wengubo ngesikhathi asidisi, ngesikhathi sokubeletha namkha ngesinye isikhathi ngemva kwalokho
? Imivuzo leyo ebhadelwako mumehluko phakathi kwalokho okubhadelwa mqatjhi nemali ebekwe etjhejulini yemivuzo yomThetho weTjhorensi yabaNgasebenziko. Lokha nawutjheja inani lemali ebhadelwa mqatjhi nemali ebekwe kutjhejuli yemivuzo, inani lemali etholwako kufanele lingadluli i-100% yomrholo ojayelekileko umuntu ebekangawuthola nayikuthi bekasasebenza. 
? Ngokuya kwamalanga aphiwa wona, imivuzo ingabhadelwa bekufike ebunengini bamalanga ali-121. Isibawo semivuzo yokuteta asithikamezi ilungelo lobhadelako lokufumana imivuzo yokungasebenzi. Lokhu kutjho bona umsebenzi angafaneleka kufumana imivuzo yabangasebenziko nayikuthi umsebenzi uphelelwa msebenzi 
? Nayikuthi kunokujika endleleni namkha ukubelethwa buthule, imivuzo ibhadelwa kungakadluli amalanga asithandathu ngemva kokubuya endleleni/ukubeletha buthule.
19. Imivuzo yokufumeza 
? Isibawo semivuzo kufanele senziwe kungakapheli iinyanga ezisithandathu ngemva kwelanga lomlayo wokufumeza okhutjhwe yiKhotho enegunya
? Umntwana ofumeziweko kufanele abe ngaphasi kweminyaka emibili
? Mbhadeli munye kuphela wababelethi abafumezako ongenza isibawo semivuzo
? Umntwana kufanele afumezwe ngokuya komThetho wokuTlhogonyelwa kwabaNtwana ka-1983
? Isikhathi umbelethi angasebenzi ngaso kufanele asisebenzisele ukutlhogomela umntwana 
? Imivuzo ibhadelwa ukuthoma ngelanga iKhotho enikela ngalo umLayo wokuFumeza 
? Imivuzo ebhadelwako mumehluko phakathi kwemali ebhadelwa mqatjhi nemali ebekwe kutjhejuli yemivuzo. Godu lokha nasitjheja imali ebhadelwa mqatjhi nemali ebekwe kutjhejuli yemivuzo, inani loke lemali etholiweko kufanele lingadluli i-100% yomrholo ojayelekileko umuntu ebekangawuthola ingathana bekasasebenza. 
? Ngokuya kwamalanga aphiwa wona, imivuzo ingabhadelwa ebunengini bamalanga ama-238 wesikhathi seminyaka emine. 
20. Imivuzo yabatlhogonyelwako (ukuhlongakala)
? Umlingani otjhadwe isikhuwa/othethwe isintu angenza isibawo semivuzo kungakapheli iinyanga ezisithandathu. Umntwana otlhogonyelwako angenza isibawo semivuzo nayikuthi umlingani otjhadwe isikhuwa/isintu wenze isibawo kungakapheli iinyanga ezisithandathu zokuhlongakala kobekabhadela esikhwameni. 
? Imivuzo ibhadelwa umlingani otjhadwe isikhuwa/isintu namkha umlingani otjhadwe ngesintu wombhadeli ohlongakeleko, lokha nakwenziwa isibawo 
? Isibawo kufanele senziwe eforomini elibekiweko esentheni eseduze yezabasebenzi 
? Omunye nomunye umntwana otlhogonyelwa ngobhadela esikhwameni ongaphasi kweminyaka ema-25 kufanele afumane umvuzo nayikuthi akunamlingani osaphilako 
? Ngokuya kwamalanga aphiwa wona, imivuzo ingabhadelwa ebunengini bamalanga ama-238 wesikhathi esinye nesinye seminyaka emine 
? Imivuzo ibhadelwa ngokulingana nemivuzo yokungasebenzi ebeyingabhadelwa, nayikuthi obhadela esikhwameni usaphila.
21. Ingabe kunini lapho obhadelako kungakafaneli athole imivuzo? 
? Nayikuthi obhadelako uthola iPentjhini kaRhulumende yezeHlalakuhle yangenyanga (engafaki isabelo sokurholophala namkha sesondlo). Ipenthjini yenyanga ebuya kuRhulumende itjho isabelo esinikelwa abadala nguRhulumende ngokuya komThetho weRhelebho lezeHlalakuhle njengombana utjhugululiwe
? Nayikuthi obhadelako uthola imali kumLilisi wesiKhwama ngebanga lokugula namkha ukulimala okubange ukungasebenzi kwesikhatjhana namkha kwakanomphela kobhadelako 
? Nayikuthi obhadelako uthola imivuzo ebuya kwesinye nesinye isikhwama sabangasebenziko namkha ihlelo elihlonywe ngokuya komThetho weTjhebiswano lezabaSebenzi 
? Nayikuthi obhadelako ubhalelwa kukhambisana neenjamiso zomthetho weTjhorensi yabaNgasebenziko 
? Nayikuthi obhadelako ujanyisiwe ekufumaneni imivuzo ngombana kade asebenza begodu athola imivuzo namkha wenze ukukhwabanisa okukhambelana ne-UIF 
? Nayikuthi obhadelako ulisile emsebenzini. 
22. Ukurarulula imiraro 
22.1 IsiKhwama seTjhorensi yabangeSebenziko sihlome amaKomiti weemFunda wokuDlulisa iinQunto ukuqalana nemibango kiwo woke amaphrovinsi. Umzuzi owoniweko angadlulisela isiqunto phambili ngokuzalisa abe alethe iforomo elivunyelweko (i-UI 12) ngokulisa yena namkha ngeposo etlolisiweko ukuphikisa isiqunto sakaKomitjhinara namkha sesiphathiswa esiqalene neembawo ngokuya kwesigaba 37(1) eKomitini yeemFunda yokuDluliswa kweenQunto esentheni yezabasebenzi efaneleko yomNyango wezabaSebenzi. 
22.2 Umuntu ongakaneliswa siqunto seKomiti yesiFunda yokuDluliswa kweenQunto angadlulisela indaba eKomitini yesiTjhaba yokuDluliswa kweenQunto okungiyo ezakuthatha isiqunto sokugcina ngokuya kwesigaba 37(2) ngokuletha iforomo elizalisiweko i-UI 13 emakhiweni wenomboro 94 Church Street, Pretoria, 0001, namkha ngeposo etlolisiweko eqaliswe ku: Unemployment Insurance Fund, Pretoria, 0052 namkha ngefeksi esamtato ethi (012) 337-1893.
23. Khuyini umsebenzi womqatjhi ngemva kokupheliswa komsebenzi? 
? Iforomo UI-19 namkha i-UI-19D kufanele lizaliswe belibuyiselwe esiKhwameni namkha kwelinye nelinye lama-ofisi womNyango wezabaSebenzi 
? Ilwazi elikhambelana nomsebenzi namkha abasebenzi lizakulethwa ebujameni banjesi ukutjengisa ubujamo banjesi 
? Ukubhalelwa kuletha iforomo UI-19 namkha i-UI-19D kungabanga ukuriyada ekusetjenzweni kwesibawo namkha kweminye imivuzo
? Kuyelelisa ebekubasebenzi ukutjhinga e-ofisini eliseduze lomNyango wezabaSebenzi. 
24. Ingabe umqatjhi uzisula njani esiKhwameni? 
Abaqatjhi bangathinta isiKhwama namkha elinye nenye lama-ofisi womNyango wezabaSebenzi babawe bonyana ukutloliswa kusulwe. Inomboro yereferensi ye-UIF nelanga okwaphela ngalo isikolodo kufanele kuvezwe ngazo zoke iinkhathi. I-UI-19 esebujameni banjesi kufanele ilethwe esiKhwameni ngaphambi kokuvalwa kwama-ofisi.
25. Ingabe umqatjhi uyitlolisa njani ibhizinisi etjha nesiKhwama?
? Ukutloliswa kwabaqatjhi nabasebenzi kungenziwa ku-inthanethi ngokusebenzisa iwebhsayithi ethi: www.labour.gov.za ngokukhetha i-"UIF Homepage".
? Amaforomo wokutlolisa i-UI-8 ne-UI-8D (wokutloliswa komqatjhi) kanye ne-UI-19 ne-UI-19D (yokutloliswa kwabasebenzi) angatholwa kuwebhsayithi, namkha angatholakala esiKhwameni namkha e-ofisini lendawo lomNyango wezabaSebenzi 
? Amaforomo azalisiweko akukafaneli adluliselwe kwa-UIF nawufuna ukutlolisa kodwana angalethwa kwelinye nelinye i-ofisi lendawo lomNyango wezabaSebenzi khona kuzakuthathwa isiqunto sokugcina, namkha 
? Abaqatjhi godu bangasebenzisa ifeksi ekhethekileko ngokubetha inomboro ethi 086 712 2000
? Ukutloliswa kungenziwa ngomtato enomborweni ethi (012) 337 1680
? Amaforomo azalisiweko angaposelwa kwa-UIF, Pretoria, 0052. Sibawa utjheje bona iposo ibhadelwa kizo zoke izinto eziposelwa isiKhwama.
26. Ingabe kuzakuthatha isikhathi esingangani ukutloliswokhu? 
Koke ukutloliswa kuzakuphethwa kungakapheli ama-awara ama-48 wokwamukelwa kwamaforomo weembawo. 
27. Uzakwazi njani umqatjhi bona umsebenzi wakhe utloliswe nesiKhwama?
Nayikuthi iforomo UI-19 elizalisiweko lilethiwe mayelana nabasebenzi abaqatjhwe mqatjhi, ukuqinisekiswa kokutloliswa kuzakudluliswa. 
28. Ingabe abasebenzi banikelwa inomboro yereferensi ehlukileko?
Inomboro yereferensi inikelwa umqatjhi begodu boke abasebenzi boke abasebenza ngaphasi komqatjhi lowo "bawela" ngaphasi kwenomboro yereferensi yomqatjhi. Nakunemibuzo, kuqakathekile bonyana inomboro yereferensi yomqatjhi kanye nenomboro kamazisi womsebenzi ivezwe. 
29. Nayikuthi ibhizinisi sele litloliswe nesiKhwama ingabe inomboro yereferensi efanako ingasetjenziselwa ukutlolisa umsebenzi wangekhaya?
Awa. Umsebenzi wangekhaya kufanele atloliswe ayedwa.
30. Izinto ezilandelako kufanele zitjhejwe:
? UmThetho wokuBhadela eTjhorensini yabaNgasebenziko ka-2002 (umThetho wenomboro 4 ka-2002) uhlathulula "umsebenzi wangekhaya" njengomsebenzi owenza umsebenzi wangekhaya ekhaya lomqatjhi wakhe begodu ufaka osebenza esivandeni, umuntu oqatjhwe njengomtjahyeli wekoloyi kanye nomuntu otlhogomela omunye nomunye umuntu kilelokhaya, kodwana kungafaki osebenza eplasini
? Ngokuya komThetho okukhulunywe ngawo ngehla, abasebenzi bangekhaya nabaqatjhi babo kufanele babhadele esikhwameni se-UIF ukusuka ngomhlaka 1 Apreli 2003. Ukutloliswa angeze kwenziwe kuthome emva
? Lapho ikhaya linye liqatjhe abasebenzi bangekhaya abangaphezu kwamunye, kutloliswa munye kuphela 
? Nayikuthi umsebenzi wangekhaya usebenza abaqatjhi abangaphezu kwamunye omunye nomunye umqatjhi kufanele atlolise ngokwehluka begodu aqinisekise bona umsebenzi wangekhaya utlolisiwe. Okungehla godu kusebenza kubasebenzeli nabagcinimali abaphethe iindaba zomqatjhi wangekhaya odlula munye
? Ukutloliswa okuhlukileko godu kuyafuneka lapho umqatjhi owenza imali godu amqatjhi wangekhaya. Ukutloliswa nokubhadelwa kokuphosela kwabasebenzi bangekhaya kungahle kungafakwa kilokho kwekampani
? Abantu abaqatjhwe mabhizinisi enzelwa emakhaya abathathwa njengabasebenzi bangekhaya 
? Abantu abaqatjhwe makoporasi abafana nabasebenza eemvandeni namkha abahlwengisako eendaweni ezihlala abantu abanengi nabo abathathwa njengabaqatjhwe makhaya wangeqadi 
? Amakampani, ama-Close Corporation, nama-Partnership kanye nezinye iinHlangano ezimaKoporasi akusibo abaqatjha abasebenzi bangekhaya 
? Kuthathwa njengokukhwabanisa lokha abazuzi abathola imivuzo babuyela emsebenzini, kodwana babhalelwe kukwazisa isiKhwama ngobujamo babo obutjha begodu baragele phambili nokudosa imivuzo. 
31. Imitlolo esekelako efuneka lokha abasebenzi nabenza isibawo semivuzo ye-UIF
ImiVuzo eJayelekileko 
ImiVuzo yokuTeta 
ImiVuzo yokuGula
ImiVuzo yokuFumeza 
ImiVuzo yabaTlhogonyelwako 
Umazisi we-RSA onebhakhowudi eneemomboro ezili-13 namkha ipaspoti 
Umazisi we-RSA onebhakhowudi eneemomboro ezili-13 namkha ipaspoti 
Umazisi we-RSA onebhakhowudi eneemomboro ezili-13 namkha ipaspoti 
Umazisi we-RSA onebhakhowudi eneemomboro ezili-13 namkha ipaspoti 
Umazisi we-RSA wombawi onebhakhowudi eneemomboro ezili-13 namkha ipaspoti 




Umazisi wohlongakeleko we-RSA onenomboro zebhakhowudi eli-13 namkha ipaspoti
Imininingwana yebhanka
(UI-2.8)
(Imininingwana yebhanka
(UI-2.8)
Imininingwana yebhanka
(UI-2.8))
Imininingwana yebhanka
(UI-2.8))
Imininingwana yebhanka
(UI-2.8)
I-UI-19 (nayifunekako)
I-UI-2.7 ezalisiweko (nalikhona)
I-UI-19 (nalikhona)
Iforomo UI-2.7 elizalisiweko 
I-UI-19 (nalikhona)


Iforomo i-UI-2.7 ezalisiweko 


Ubufakazi bokutloliswa kofuna umsebenzi 
Iforomo lesibawo i-UI-2.3
Isitifikethi sakadorhodera sokwelatjhwa
Iforomo lesibawo i-UI-2.4
Isitifikethi somtjhado 

Isitifikethi sakadorhodera sokubeletha namkha isitifikethi sokubeletha ngemva kokubelethwa komntwana.
Umbiko ozeleko wezokwelatjhwa (nawukhona)

Isitifikethi sokuhlongakala sakamufi (nasikhona) obhadelako: isibawo asizukutjhejwa nesitifikethi sokuhlongakala esitjhili. Mlayo okhutjhwe eSewula Afrika mNyango weeNdaba zeKhaya ozakwamukelwa)

Elinye Iforomo UI-4 lizakukhutjhwa
Iforomo elinye 
Ikhophi eqinisekisiweko yesitifikethi samabeletho somntwana ofumezwako
Incwadi yelobolo (nayikhona)



Ikhophi eqinisekisiweko yomlayo wokufumeza 
Isitifikethi samabeletho (isitifikethi sokubhabhadiswa sotlhogonyelwako (nasikhona)




Ubufakazi bokuya esikolweni (singasebenza kibo boke abatlhogonyelwako abaphakathi kwemiyaka ema-21 nema-25)




Incwadi yesifungo  (Yalowo omtjhadileko)

32. Boke ababawi be-UIF kufanele bahlale bakhumbula:
? Ukugcina umazisi oneenomboro zebhakhowudi ezili-13 we-RSA/ipaspoti abulungekile
? Ukwazisa isiphathiswa esiqalene neembawo nayikuthi uthome ukusebenza ngesikhathi uthola imivuzo ye-UIF ngesikhathi esifanako 
? Bonyana kubulelesi ukusebenza bewuthole imivuzo ngesikhathi esifanako
? Ukuzibika ngazo zoke iinkhathi namalanga abekwe siphathiswa esiqalene neembawo lokha nawuyeleliswa bona wenze njalo 
? Ukungenzi isitatimende esimamala 
? Ukungalindi bekuphele isikhathi ukwenza isibawo semivuzo 
? Ukungalindeli ukufumana eminye imivuzo ye-UIF lokha nawulisa umsebenzi 
? Ukungalethi iimbawo ezimamala nawenza iimbawo zemivuzo 
? Ukungali ngaphandle kwebanga ukungenela ibandulo nerhelebho lezengqondo lomsebenzi nawuqatjhwako 
? Ungazibekeli kude bewungathatheli ehloko imilayo yesiphathiswa esiqalene neembawo. 
33. Imininingwana yokuthintana
? Iwebhsayithi: www.labour.gov.za
? Imininingwana yeBhanka ye-UIF 
TJHEJA: Boke abaqatjhi okufanele bazitlolise ne-SARS ukubhadela i-PAYE namkha ngeminqopho ye-SDL, kufanele bathumele abakuphoselako bunqopha esiKhwameni seTjhorensi yabaNgasebenziko. Imininingwana yebhanka ingasetjenziswa ukufaka imali ku-UIF:
Inomboro ye-Akhawunti ye-Bhanka   iGatja   iHlangothi 
FNB 62052400547 25-31-45 (abaqatjhi babasebenzi bangendlini kuphela)
FNB 51420056941 25-31-45 (Abaqatjhi abenza imali)
ABSA 4055481885 32-31-45 (Boke abaqatjhi)
STANDARD BANK 010032185 00-45 (Boke abaqatjhi) 
NEDBANK 1454041560 14-54-05 (Boke abaqatjhi)
TJHEJA: Qinisekisa bonyana inomboro yakho yereferensi ye-UIF izalisiwe eslibhini sedibhozithi lokha nawubhadelako. 
34. Ama-dresi wokuthintana 
34.1 I-SARS
I-Adresi yomakho:
South Africa Revenue
Service (SARS)
Pretoria Head Office
299 Bronkhorst Street
Nieuw Muckleneuk
0181
I-Adresi yeposo:
Private Bag X923
Pretoria
0001
Umtato: 012 422 4000
34.2 Ama-Ofisi wamaPhrovinsi namaSentha wezabaSebenzi 
I-Ofisi eliKhulu le-UIF 
Umtato: (012) 337 1700
I-Ofisi lePhrovinsi Pumalanga Kapa
East London Umtato: (043) 701 300
AmaSentha wezabaSebenzi 
Aliwal North 				Umtato: (051) 6332633
Butterworth 				Umtato: (047) 4910657
Cradock 				Umtato: (048) 881 3010
Fort Beaufort 				Umtato: (046) 6454686
Graaf-Reinet 				Umtato: (049) 8922142
Grahamstown 				Umtato: (046) 6222104
King William?s Town 			Umtato: (043) 642 3401
Lusikisiki 				Umtato: (039) 2531996
Maclear 				Umtato: (045) 9321424
Mdantsane 				Umtato: (043) 7613151
Port Elizabeth				Umtato: (041) 5065000
Queenstown 				Umtato: (045) 8075400
Uitenhage 				Umtato: (041) 9924627
Umtata 					Umtato: (047) 532 5674
I-Ofisi lePhrovinsi Freyistata
Bloemfontein Umtato: (051) 505 6200
AmaSentha wezabaSebenzi
Bethlehem 					Umtato: (058) 303 5293
Ficksburg 					Umtato: (051) 933 2299
Harrismith 					Umtato: (058) 623 2977
Koffiefontein 					Umtato: (053) 205 0298
Kroonstad 					Umtato: (056) 212 4471
Parys 						Umtato: (056) 811 3043
Phuthaditjhaba 				Umtato: (058) 713 0373
Sasolburg 					Umtato: (016) 970 3200
Thaba Nchu 					Umtato: (051) 873 2004
Welkom 					Umtato: (057) 391 0200
Zastron 					Umtato: (051) 673 1471
I-Ofisi lePhrovinsi Tlhagwini Gauteng 
Pretoria Umtato: (012) 309 5000
AmaSentha wezabaSebenzi 
Atteridgeville 					Umtato: (012) 386 5114
Benoni 						Umtato: (011) 747 9601
Bronkhorstspruit 					Umtato: (013) 932 0197
Krugersdorp 						Umtato: (011) 955 4420
Mamelodi	 					Umtato: (012) 805 5090
Nigel 							Umtato: (011) 814 7095
Randfontein 						Umtato: (011) 693 3618
Pretoria 						Umtato: (012) 309 5050
Soshanguve 						Umtato: (012) 799 7395
Springs 						Umtato: (011) 362 6636
I-Ofisi lePhrovinsi Sewula Gauteng 
Johannesburg 					Umtato: (011) 497 3000
AmaSentha wezabaSebenzi 
Alberton 						Umtato: (011) 861 6130
Boksburg	 					Umtato: (011) 898 3340
Brakpan 						Umtato: (011) 744 9000
Carletonville 						Umtato: (018) 788 3281
Germiston 						Umtato: (011) 345 6363
Johannesburg 					Umtato: (011) 497 3163
Kempton Park 					Umtato: (011) 975 9301
New Canada 					Umtato: (011) 474 2468
Roodepoort 					Umtato: (011) 766 2000
Sandton 					Umtato: (011) 444 7631
Sebokeng 					Umtato: (016) 988 2626
Vanderbijlpark 				Umtato: (016) 981 0280
Vereeniging 					Umtato: (016) 430 0000

I-Ofisi lePhrovinsi KwaZulu-Natal
Durban 				Umtato: (031) 336 1500

AmaSentha wezabaSebenzi 
Durban 				Umtato: (031) 336 1500
Dundee 				Umtato: (034) 212 3147
Estcourt 				Umtato: (036) 352 2161
Kokstad 				Umtato: (039) 727 2140
Ladysmith 				Umtato: (036) 637 3461
Newcastle 				Umtato: (034) 312 6038
Pietermaritzburg 			Umtato: (033) 342 9361
Pinetown 				Umtato: (031) 700 2206
Port Shepstone			Umtato: (039) 682 2406
Prospecton 				Umtato: (031) 902 1590
Richmond 				Umtato: (033) 212 2768
Richardsbay 				Umtato: (035) 789 3760
Stanger 				Umtato: (032) 551 4291
Ulundi 				Umtato: (035) 879 1439
Verulam 				Umtato: (032) 533 5050
Vryheid 				Umtato: (034) 980 8992

I-Ofisi lePhrovinsi Limpopo
Polokwane 				Umtato: (015) 290 1744

AmaSentha wezabaSebenzi 
Ellisras 				Umtato: (014) 763 216
Giyani 				Umtato: (015) 8129041
Lebowakgomo 			Umtato: (015) 633 6958
Louis Trichardt 			Umtato: (015) 516 0207
Nylstroom 				Umtato: (014) 7171046
Phalaborwa 				Umtato: (015) 781 5114
Seshego 				Umtato: (015) 223 1681
Polokwane 				Umtato: (015) 290 1744
Potgietersrus 			Umtato: (015) 491 5973
Tzaneen 				Umtato: (015) 306 2600
Thohoyandou 			Umtato: (015) 960 1300

I-Ofisi lePhrovinsi Mpumalanga
Witbank 				Umtato: (013) 655 8700

AmaSentha wezabaSebenzi 
Barberton 						Umtato: (013) 712 3066
Bethal 						Umtato: (017) 647 2383
Carolina 						Umtato: (017) 843 1077
Eerstehoek 						Umtato: (017) 883 2414
Evander 						Umtato: (017) 632 2295
Groblersdal 						Umtato: (013) 262 3150
Kwamhlanga 					Umtato: (013) 947 3173
Lydenburg 						Umtato: (013) 235 2368
Middelburg 						Umtato: (013) 283 3600
Mswazi 						Umtato: (017) 8197632
Madonsela
Nelspruit 						Umtato: (013) 753 2844
Piet Retief 						Umtato: (017) 826 1883
Sabie 							Umtato: (013) 764 2105
Standerton 						Umtato: (017) 712 1351
Volksrust 						Umtato: (017) 735 2994

I-Ofisi lePhrovinsi Tlhagwini Kapa
Kimberley 						Umtato: (053) 838 1500


AmaSentha wezabaSebenzi 
Calvinia 						Umtato: (027) 341 1523
De Aar 						Umtato: (053) 631 0952
Kimberley 						Umtato: (053) 838 1500
Kuruman 						Umtato: (053) 712 3952
Springbok 						Umtato: (027) 718 1058
Upington 						Umtato: (054) 331 1752

I-Ofisi lePhrovinsi Tlhagwini-Tjhingalanga 
Mafikeng 						Umtato: (018) 387 1800

AmaSentha wezabaSebenzi 
Brits 							Umtato: (012) 252 3068
Christiana 						Umtato: (053) 441 2120
Garankuwa 						Umtato: (012) 702 4525
Klerksdorp 						Umtato: (018) 464 8700
Lichtenburg 						Umtato: (018) 632 4779
Mogwase 						Umtato: (014) 555 5693
Mafikeng 						Umtato: (018) 381 1010
Potchefstroom 					Umtato: (018) 297 5100
Rustenburg 						Umtato: (014) 592 8214
Taung	 						Umtato: (053) 994 1679
Temba 						Umtato: (012) 717 7059
Vryburg 						Umtato: (053) 927 5221

I-Ofisi lePhrovinsi Tjhingalanga Kapa
Cape Town 						Umtato: (021) 460 5911

AmaSentha wezabaSebenzi 
Beaufort West 					Umtato: (023) 414 3427
Cape Town 						Umtato: (021) 460 5082
George 						Umtato: (044) 801 1201
Knysna 						Umtato: (044) 382 3150
Mossel Bay 						Umtato: (044) 691 1140
Bellville 						Umtato: (021) 945 3827
Mitchell?s Plain 					Umtato: (021) 376 1771
Oudtshoorn 						Umtato: (044) 272 4370
Paarl 							Umtato: (021) 872 2020
Somerset West 					Umtato: (021) 852 2535
Vredenburg 						Umtato: (021) 715 1627
Worcester 						Umtato: (023) 347 0152


Word count: 5 419



1


