Isibawo semvumo yokusebenzisa indawo yokusetjenzwa kweemfesi
Ihlathululo
Amagadango okufanele alandelwe
Imithetho esetjenziswako
Amazinga wokusebenza nesikhathi
Iindleko
Amaforomo azaliswako
Imininingwana yokuthintana
Ihlathululo
Indawo yokusebenzela iimfesi yikoloyi, isikebhe, umakhiwo namkha indawo lapho kwenziwa into ngefesi. Into ingenziwa ngenye nenye indlela efana nokusika, ukukhupha izitho, ukuhlukaniswa kwezitho, ukuhlwengiswa, ukuhlela kuhle, ukwembeswa kanye nokubulungwa. Indawo godu ingafaka indawo lapho iimfesi zifakwa ngemabhlegeni, zipakwe, zomiswe, zikhutjhwe kwezitho zangaphakathi, zifakwe itswayi, zikghadziswe namkha zisetjenzwe bona zithengiswe ngaphakathi namkha ngaphandle kweSewula Afrika.
Ukuzibandakanya ekusetjenzweni kweemfesi, kufanele kokuthoma wenze isibawo begodu unikelwe ilungelo leNdawo yokuSebenzela iimFesi namkha ilungelo lokuthiya. Kufanele wenze isibawo semvumo evuselelwa njalo ngonyaka ebuya emNyangweni weeNdaba zeBhoduluko nezokuVakatjha ezakuvumela ukusebenzisa ilungelo lokuthiya namkha lokusebenzisa iNdawo. Umnikazi wemvumo kufanele akhambisane nobujamo obubekwe emvumeni. Ukubhalelwa kungaba nomphumela wokujanyiswa namkha ukusulwa kwemvumo kanye/namkha ukucinywa kwelungelo.
Phezulu
Amagadango okufanele alandelwe
Yenza isibawo selungelo lokuthiya kuphela bona ufumane isimemo esizakuvezwa eGazedini yomBuso.
Fumana amaforomo wesibawo ema-ofisini womNyango weeNdaba zeBhoduluko nezokuVakatjha namkha endaweni yokusabalalisa etjhiwo mnyango.
Funda ngetjhejo, uzwisise bewenze isiqiniseko sokobana wanelisa iimfuno zesibawo kanye nobujamo.
Zalisa, tlikitla begodu letha iforomo kanye nemitlolo yokusekela etjhiwoko kanye nemali ebhadelwako engabuyiko.
Ikambiso yokuhlolwa izakuthoma ngemva kwelanga lokugcina leembawo begodu imiphumela izakwaziswa ngokusebenzisa ukuthintana yi-DEA&T.
Ukubekelwa ngeqadi kwendawo yokusebenzela iimfesi kungatjhejwa ebujameni obuthileko begodu nangokuqunta kwakaNgqongqotjhe we-DEA&T.
Nayikuthi ukubekelwa ngeqadi kwendawo kuyanikelwa, yenza isibawo semvumo yokusebenzisa indawo yokusebenza iimfesi.
Phezulu
Imithetho esetjenziswako
Phezulu
Amazinga wokusebenza nesikhathi
Isibawo selungelo lendawo yokusebenzela iimfesi singathatha inyanga yinye ukuya kwezintathu namkha ukudlula lapho kuye ngobunengi beembawo ezifunyenweko.
Isibawo singathatha amalanga wokusebenza amathathu namkha ukudlula lapho kuye ngokwenziwa kuhle kwesibawo.
Phezulu
Iindleko
R1 330 - Imvumo yokusebenzisa indawo yokusebenzela iimfesi ne R125 - Isibawo semvumo.
Iimali ezibhadelwako zibuyekezwa njalo ngonyaka namkha ziquntwa nguNgqongqotjhe weeNdaba zeBhoduluko nezokuVakatjha namkha mgunyazi ovunyelweko kanye noNgqongqotjhe wezeeMali.
Phezulu
Amaforomo azaliswako
Phezulu
Imininingwana yokuthintana
