ImiSebenzi esiSekelo yaSimahla yakaMasipala



                              Siyakutlhogomela    Singebalapha    
Siyakusebenzela


                              Ilwazi lombuso | www.gov.za  

                                 Imisebenzi eyenzelwa abantuImisebenzi 
                                yeenhlanganoImisebenzi eyenzelwa amaphandle
                                 




                                 Khetha ilimi   AfrikaansEnglish 
                                NdebeleSepediSiswatiSesothoSetswanaTsongaVendaXhosaZulu

                                Isibawo sesabelo sabarhali bezepi
                                Isibawo sesabelo setlhogomelo lokuthembela
                                Isibawo sesabelo sesondlo somntwana
                                Isibawo sesabelo sokukhuliswa komntwana
                                Isibawo sesabelo sabadala
                                Isibawo sokupheliswa komtlhago kwezehlalakuhle
                                Isibawo semiSebenzi yeenTjhabatjhaba 
                                yezeHlalakuhl
                                Imisebenzi yokubuyiselwa ebujameni 
                                bangaphambilini
                                Isibawo sokobana isabelo sezehlalakuhle 
                                sidibhozid
                                Isibawo sasabelo sokurholophala unomphela namkha 
                                i
                                Imisebenzi yomphakathi yetlhogomelo lokungaqini 
                                kw
                                Imisebenzi yokusekelwa kwemindeni
                                Isibawo sokufakwa eHlelweni lokuNikelwa amaNdla 
                                kw
                                Isibawo serhelebho lesabelo
                                Ukwelatjhelwa ukusebenzisa kumbi iindaki 
                                nokubuyis
                                Isibawo sokwamukelwa ekhaya labadala
                                Isibawo sesabelo ngokuya kwehlelo lokwAbiwa 
                                Butjha
                                ImiSebenzi yokuQinisekisa ukubakhona koKudla
                                Ukubuyiswa kwezabelo zehlalakuhle
                                Isibawo esitjha sesabelo esiphelileko
                                Ukubika ukwetjiwa kwesabelo sehlalakuhle
                                Ukukhomba umuntu ozakufumana isabelo enzela 
                                umzuzi
                                Isibawo serhelebho leemali lekhaya labantwana
                                ImiSebenzi esiSekelo yaSimahla yakaMasipala


                                Ongakhetha kikho
                                 Gadangisa ikhaseli
                                 Thumela ikhaseli nge-e-mail
                                 Faka kokuthandako
                                 Yenza njengekhasi lekhaya




                                Ngewebhsayithi |Thintana nathi |Umebhe wesayithi

                                 >  Ekhaya   >  Imisebenzi eyenzelwa abantu   >  
                                Imivuzo yezehlalakuhle   >  Imisebenzi 
                                yezehlalakuhle     



                                    
                                Imisebenzi esisekelo yasimahla yakamasipala    

                                Ihlathululo | Amagadango okufanele alandelwe | 
                                Imithetho esetjenziswako | Amazinga wokusebenza 
                                nesikhathi | Iindleko | Amaforomo azaliswako | 
                                Imininingwana yokuthintana


                                Ihlathululo
                                Imisebenzi yasimahla yabomasipala misebenzi 
                                enikelwa simahla mBuso emakhayeni atlhagako. 
                                Imisebenzi inikelwa bomasipala begodu ifaka 
                                inani elincani lamanzi, igezi, ukukhanjiswa 
                                kwesila ngamanzi nokuthuthwa kwesila okwaneleko 
                                ukuqalelela iindingo ezisisekelo zamakhaya 
                                atlhagako. Kodwana imithethomgomo elawula 
                                ukunikela ngokukhanjiswa kwesila ngamanzi 
                                nokuthuthwa kwesila ayikabi ukuqedwa minyango 
                                yekoro efaneleko, okumNyango weeNdaba zaManzi 
                                namaHlathi (i-DWAF) nomNyango weeNdaba 
                                zeBhoduluko nezokuVakatjha (i-DEAT).
                                Amanzi asisekelo wasimahla
                                Amanzi asisekelo wasimahla afaka ubuncani 
                                bakhona amakhilolitha asi-6 (okumalitha azi-6 
                                000) wamanzi ngenyanga ikhaya ngalinye. Inani 
                                leli lingahluka ngokuya kwabomasipala begodu 
                                kufanele uthintane nomasipala wakho bunqopha 
                                ukufumana bona kwamambala ngimuphi umsebenzi 
                                wamanzi asisekelo abawunikelako. Ufanelwa 
                                kubhadela amanzi owasebenzisa ngaphezu kwalawo 
                                asimahla.
                                Igezi esisekelo yasimahla
                                Inani legezi esisekelo yasimahla yi-50kWh ikhaya 
                                ngalinye ngerherho legezi yegridi (ehlanganiswe 
                                ngehlelo lesitjhaba lokufakwa kwegezi). Inani 
                                leli lizakwanela ukukhanyisa, ukufuthumeza 
                                amanzi okusisekelo ngokusebenzisa iketlela, 
                                uku-ayina okusisekelo kanye nokubukela 
                                umabonwakude omncani wombala onzima nomhlophe 
                                kanye nokulalela umrhatjho.
                                Abasebenzisi abanamamitha wokubhadelela phambili 
                                bazakukghona ukubona lokha igezi yasimahla 
                                nayiphelako begodu kuzakufanela bona bathenge 
                                igezi enye ngemali yabo. Abasebenzisi 
                                abasebenzisa amamitha wokubhadela ngesikolodo 
                                angeze bakghona ukubona igezi nayiphelako. 
                                Bazakubhadeliswa ngokusebenzisa igezi 
                                okungezelelweko inyanga enye nenye.
                                Abathengi abangakghoniko ukufikelela ukunikelwa 
                                kwegezi ngegridi banganikelwa ngegezi okungasi 
                                ngeyegridi bomasipala babo. Kufanele uthintane 
                                nomasipala wakho ukwazi bona mihlobo miphi 
                                yegezi enikelwako.
                                Nawuzakufakelwa amanzi negezi kwakho namkha 
                                ebhizinisini thintana nomasipala wendawo lapho 
                                unekhaya namkha ibhizinisi khona.
                                Kwenzinye iindawo, umnikeli wegezi wenarha, 
                                u-Eskom,unikela ngegezi bunqopha.
                                Ukukhanjiswa kwesila ngamanzi simahla 
okusisekelo
                                Umbuso usengakalifezakalisi ihlelo lasimahla 
                                lokukhanjiswa kwesila. UmNyango weeNdaba zaManzi 
                                wenza umleyo wokunikela wokukhanjiswa kwesila 
                                simahla. Lokha iqhinga naliphelako, imibuso 
                                yeendawo izakunikela ngemisebenzi yokukhanjiswa 
                                kwesila simahla.
                                Ukuthuthwa kwesila simahla okusisekelo
                                Umbuso usengakalifezakalisi ihlelo lasimahla 
                                lokuthuthwa kwesila. UmNyango weeNdaba 
                                zeBhoduluko nokuVakatjha wenza umleyo wokunikela 
                                ngemisebenzi yokuthuthwa kwesila simahla. Lokha 
                                iqhinga naliphelako, imibuso yeendawo enikela 
                                ngemisebenzi yokuthuthwa kwesila simahla 
                                izalifezakalisa.
                                Ukubhadela imisebenzi kamasipala
                                Kuneendlela ezimbili zokubhadela imisebenzi 
                                kamasipala:
                                Ama-akhawunti wokubhadelela phambili 
(i-Pre-paid)
                                I-akhawunti ebhadelelwa phambili itjho bona 
                                uthenga amayunithi (kWh/kl) ngemali yakho begodu 
                                usebenzisa kuphela amayunithi owathengileko. 
                                Nasele uwaqedile, begodu usafuna amanye kufanele 
                                uthenge amanye.
                                Ama-akhawunti anestatimende sesikolodo 
(amabhili)
                                Ama-akhawunti anestatimende sesikolodo akuvumela 
                                ukusebenzisa elinye nelinye inani lamanzi namkha 
                                igezi. Umasipala wakho uzakuthumelela 
                                istatimende ngenyanga esitjengisa inani legezi 
                                namkha amanzi owasebenzisileko kanye nemali 
                                okufanele uyibhadele.
                                Nawufuna ilwazi elinabileko, yiya ku-website 
                                yomNyango wamaPhrovinsi nemiBuso yeeNdawo
                                [Top]
                                Amagadango okufanele alandelwe
                                Thintana nama-ofisi kamasipala wendawo yakho
                                Letha imitlolo elandelako:

                                ikhophi eqinisekisiweko yencwadi yokuzazisa
                                ubufakazi bendawo ohlala kiyo namkha yebhizinisi
                                Zalisa iforomo lesibawo
                                Bhadela imali ebekiweko.
                                [Top]
                                Imithetho esetjenziswako
                                The Constitution of the Republic of South 
                                Africa, Section 152 (1) (b). ,(UmThethosisekelo 
                                weRiphabhligi yeSewula Afrika 152 (1) (b)
                                The Municipal Systems Act, (Act 32 of 2000), 
                                Section 73 (1) (a), (UmThetho wamaRherho 
                                waboMasipala)
                                The Water Services Act, (Act 108 of 1997), 
                                Section 2 (a) (UmThetho wemiSebenzi yaManzi)
                                A set of norms and standards, (Regulations 
                                relating to Compulsory National Standards and 
                                Measures to Conserve Water – Government Gazette 
                                8 June 2001) (Isethi yamazinga namazinga 
                                wokufikelelwa (ImiThetjhwana ephathelene 
                                namaZinga wesiTjhaba aKatelelweko kanye 
                                namaGadango wokuBulunga aManzi – iGazede yomBuso 
                                8 Juni 2001)
                                Strategic Framework of Water Service (September 
                                1993) (UmLeyo wamaQhinga womSebenzi waManzi)
                                Electricity Amendment Act, (Act 58 of 1989) 
                                (UmThetho wamaTjhuguluko weGezi)
                                [Top]
                                Amazinga wokusebenza nesikhathi
                                Ukusebenza isibawo sakho
                                Ukusebenza isibawo sakho kuthoma ngelanga oletha 
                                ngalo isibawo sesekelo labatlhagako (imisebenzi 
                                yamanzi wasimahla). Isibawo sakho 
                                sizakulinganiswa begodu isiqunto sizakuthathwa 
                                ukuqunta bona uyafaneleka kufumana amanzi 
                                wasimahla na (isekelo labatlhagako). Ngokuya 
                                kwamarherho kamasipala wakho, kuzakufanela bona 
                                uzitlolise njengomuntu ofaneleka kufumana 
                                imiSebenzi yaManzi waSimahla (i-Free Basic 
                                Services (FBS) begodu unikelwe isikolodo namkha 
                                isekelo elitlhogekako kuye ngobujamo.
                                [Top]
                                Iindleko
                                Amanzi : Amalitha wokuthoma azi-6 000 ikhaya 
                                ngalinye ngenyanga asimahla, amalitha 
                                wokungezelela abhadelwa ngokuya kweemali 
                                eziquntwe ngumasipala.
                                Igezi : I-50kWh ngenyanga iya ngerherho legridi.
                                [Top]
                                Amaforomo azaliswako
                                Application for indigent support (Isibawo 
                                sesekelo labatlhagako (alitholakali 
                                ku-webhsayithi)). Abomasipala abanengi 
                                baneforomo lesibawo. Buza kumasipala wakho 
                                ngokwenza isibawo sesekelo labatlhagako.
                                [Top]
                                Imininingwana yokuthintana










                                Yabuyekezwa kokugcina :06 March 2007





                                    

                                 








                              Ngewebhsayithi |Thintana nathi |Umebhe wesayithi 
                              |Imibandela nobujamo




