UMNYANGO WEZEPILO
IKANKERE YAMAHLWAYI
IPILO YAKHO ISEZANDLENI ZAKHO
KHUYINI IKANKERE YAMAHLWAYI
Mhlobo ongakandi khulu wekankere emadodeni. Ingenzeka eminyakeni eminye neminye yobudala kodwana itholakala khulu emadodeni amatjha aneminyaka ema-20 ukuya eminyakeni ema-40. Kuyenzeka kesinye isikhathi bona linye kwaphela ihlwayi liphatheke. Unobangela wekankere yamahlwayi akaziwa. Ithinta amadoda ngesikhathi atjheja khulu zokubeletha nakathoma imindeni.
NGIZIPHI IINQHEMA EZISENGOZINI
Madoda anomlando wamahlwayi angehleli phasi (ngokulungiswa namkha angakalungiswa). Ingozi yanda ngobunengi obubuyelelwe kali-11. Boke abantwana babesana kufanele bahlolelwe amahlwayi angehliko nababelethwako.
Amadoda anomlando womndeni onekankere yamahlwayi.
Amadoda angakghoni ukubeletha.
UKUBONAKALA NAYITHOMAKO
Umuntu ngokwakhe ubona okungakhambi kuhle emahlwayini. Indlela engcono yokuthola okungakhambi kuhle kukuzihlola ngokwakho.
I-TSE yenziwa ngcono ngemva kokuhlamba ngamanzi afuthumeleko, ukuhlamba ebhadeni efuthumeleko namkha itjhawara. Umtjhiso wenza bona isikhwama samahlwayi sizigedle, lokho kwenza kube lula ukubona okungakhambi kuhle.
Nawungaphezu kweminyaka eli-18 namkha umdala kunalokhu, landela amagadango alandelako inyanga nenyanga,:
Hlola ukuvuvuka esikhwameni samahlwayi.
Isiboniboni singakurhelebha.
Hlola elinye nelinye ihlwayi ngezandla zombili. Beka imino yokuthoma nemino ephakathi ngaphasi kwehlwayi abothubhakghuru ubabeke ngehla. Ungathuki nayikuthi ihlwayi linye libonakala ungathi likhudlwana kunelinye. Lokhu kujwayelekile. Amagiqa wekankere avame ukutholakala ngemahlangothini wehlwayi, kodwana angatholakala phakathi namkha ngaphambili kwehlwayi.
Thola into esatjhubhu ngemva kwehlwayi. Lento ibizwa bona yi-epididymis, ibuthelela beyithwale imbewu yomduna. Zijayeze lento. Ungenzi iphoso yokuyifansia negiqa elisolisako.
Zuma Okulandelako
Igiqa elincani elilingana ne-ertjisi, elingasibuhlungu ehlwayini. Akusiwo woke amagiqa anekankere.
Ihlwayi elikhukhumeleko.
Ihlwayi elizwakala libudisi namkha imbilapho enjalo;
Amabele akhukhumeleko kanye neenkono
Okusamanzi okubuthelelana esikhwameni samahlwayi msinyazana nje
Ubuhlungu ehlwayini
OKUFANELE UKWENZE:
Nayikuthi uzwa ubuhlungu obukhulu ehlwayini thola irhelebho elirhabileko
Nayikuthi amagiqa, ukukhula, ukuvuvuka namkha itjhuguluko ekuzwakaleni kuyezwakala ngaphasi kwesikhumba samahlwayi bonana nodorhodere
Nayikuthi kunokuzwakala okubudisi namkha ubuhlungu - bonana nodorhedere
Nayikuthi kunokhula kwamabele neenkono kanye namkha nomuzwa wokuvuvuka esikhwameni samahlwayi bonana nodorhodere
Nayikuthi awutholi ukungakhambi kuhle ragela phambili ne-TSE bewube neminyaka yobudala ema- 40/45
KHUMBULA:
IKANKERE YAMAHLWAYI ilapheka khulu, khulu khulu nayibonwe beyalatjhwa kusesenesikhathi
Ukususwa kwehlwayi linye akuthinti ikghono lokubeletha namkha lokuya emsemeni
