Isibawo somlayo wokuvikelwa enturhwini yangekhaya



                              Siyakutlhogomela    Singebalapha    
Siyakusebenzela


                              Ilwazi lombuso | www.gov.za  

                                 Imisebenzi eyenzelwa abantuImisebenzi 
                                yeenhlanganoImisebenzi eyenzelwa amaphandle
                                 




                                 Khetha ilimi   AfrikaansEnglish 
                                NdebeleSepediSiswatiSesothoSetswanaTsongaVendaXhosaZulu

                                Isibawo sokubekelwa ngeqadi komlayo wokuvikelwa
                                Ukwenza incwadi yesifungo mayelana nokwephulwa 
                                kom
                                Isibawo senye incwadi yokubopha oziphendulelako 
                                we
                                Isibawo somlayo wokuvikelwa enturhwini 
yangekhaya


                                Ongakhetha kikho
                                 Gadangisa ikhaseli
                                 Thumela ikhaseli nge-e-mail
                                 Faka kokuthandako
                                 Yenza njengekhasi lekhaya




                                Ngewebhsayithi |Thintana nathi |Umebhe wesayithi

                                 >  Ekhaya   >  Imisebenzi eyenzelwa abantu   >  
                                Amatjhebiswano    >  Inturhu yangekhaya     



                                    
                                Isibawo somlayo wokuvikelwa enturhwini 
                                yangekhaya    

                                Ihlathululo | Amagadango okufanele alandelwe | 
                                Imithetho esetjenziswako | Amazinga wokusebenza 
                                nesikhathi | Iindleko | Amaforomo azaliswako | 
                                Imininingwana yokuthintana


                                Ihlathululo
                                Khunyini inturhu yangekhaya?
                                Ngokuya komThetho weNturhu yangeKhaya (Domestic 
                                Violence Act No 116 of 1998):
                                mhlobo omunye nomunye wokutlhorisa ofaka 
                                ukutlhorisa ngokommoya, umseme, ngokomzimba 
                                namkha ngakwezomnotho
                                ukona ipahla
                                ukulandelela
                                ukungena endaweni yomuntu ngaphandle kwemvumo
                                okhunye nokhunye ukutlhorisa namkha ukulawula 
                                lapho ukuziphatha okunjalo kubanga ukulimala 
                                namkha kungaba yingozi epilweni yakho, ukuphepha 
                                namkha ukuphila kuhle.
                                Nayikuthi lemihlobo yokutlhorisa iyenzeka kuwe 
                                namkha komunye omaziko ungenza isibawo somlayo 
                                wokuvikelwa. Umlayo wokuvikelwa enturhwini 
                                yangekhaya mtlolo okhutjhwa yikhotho okhandela 
                                umtlhorisi:
                                ekwenzeni isenzo senturhu yangekhaya
                                ekufuneni irhelebho lomunye umuntu ekwenzeni 
                                isenzo esinjalo
                                ukungena endaweni yokuhlala eyabelwana 
                                mnghonghoyili kanye noziphendulelako
                                ukungena ehlangothihini elithileko lendawo 
                                yokuhlala enjalo
                                ukungena endaweni yokuhlala yomnghonghoyili
                                ukungena endaweni yokusebenzela yomnghonghoyili
                                ukukhandela umnghonghoyili ngokujayelekileko 
                                ohlala namkha obekabelana ngendawo yokuhlala 
                                ukungena namkha ukuhlala endaweni yokuhlala 
                                okwabelwana ngayo namkha ihlangothi elithileko 
                                layo
                                ukwenza esinye nesinye isenzo esibekwe emlayweni 
                                wokuvikelwa.
                                Ngubani ongenza isibawo somlayo wokuvikelwa?
                                Ngomunye nomunye otlhoriswako namkha owakhe 
                                watlhoriswa
                                Mntwana, ongenza isibawo angarhelejwa
                                Ngomunye nomunye umuntu onekareko epilweni 
                                yomnghonghoyili. Abantu abalandelako bangenza 
                                isibawo ngemvumo etloliweko yomnghonghoyili 
                                ngaphandle kwalokha umnghonghoyili nakamntwana, 
                                amumuntu ogula ngomkhumbulo, ayathile namkha 
                                nayikuthi ikhotho iyaneliswa bona akakghoni 
                                ukunikela ngemvumo etloliweko:

                                omnikeli werhelebho lezengqondo
                                isisebenzi sezamaphilo
                                ipholisa
                                isisebenzi sezehlalakuhle
                                utitjhere
                                 
                                Nawufuna ilwazi elinabileko, yiya ku-website 
                                yomNyango wezoBulungiswa nokuThuthukiswa 
                                komThethosisekelo.
                                [Top]
                                Amagadango okufanele alandelwe
                                Yenza isibawo somlayo wokuvikelwa eKhotho 
                                kaMarhastrada eseduze nalapho uhlala khona 
                                namkha usebenza khona ngesinye nesinye 
                                isikhathi, ngesikhathi nangemva kwesikhathi 
                                sokusebenza kwekhotho begodu nangamalanga 
                                wokuphumula namkha iimpelaveke.
                                Kokuthoma yenza isibawo somLayo wokuVikelwa 
                                wesiKhatjhana (i-Interim Protection Order) 
                                ngokuzalisa iForomo 6: Interim Protection Order 
                                (UmLayo wokuVikelwa wesiKhatjhana) eKhotho 
                                kaMarhastrada namkha ePhakamileko eseduze.
                                Nasele wenze isibawo somLayo wokuVikelwa 
                                wesiKhatjhana, zalisa iForomo 2: Application for 
                                Protection Order (Isibawo somLayo wokuVikelwa) 
                                eKhotho kaMarhastrada namkha ePhakamileko 
                                eseduze.
                                Isibawo kufanele senziwe ngencwadi yesifungo 
                                ebeka:

                                Amaqiniso isibawo esisekelwe kiwo
                                Ubunjalo bomlayo obawiwako
                                Igama lestetjhi samapholisa lapho umnghonghoyili 
                                angahle abike khona ukwephulwa komlayo 
                                wokuvikelwa ofunwako.
                                Lapho isibawo silethwa ngokwenzela 
                                umnghonghoyili ngomunye umuntu, incwadi 
                                yesifungo kufanele ibeke:

                                amabanga enza omunye umuntu abe nekareko 
                                ekuphileni kuhle komnghonghoyili
                                umsebenzi womunye umuntu kanye nesikhundla enza 
                                ngaso isibawo
                                imvumo etloliweko ebuya kumnghonghoyili, 
                                ngaphandle kwebujameni lapho umnghonghoyili:

                                amntwana
                                akhubazeke ngokwengqondo
                                ayathile
                                amumuntu ikhotho eyaneliswa bona akakghoni 
                                ukunikela ngemvumo efunekako.
                                Qinisekisa iforomo nomabhalana wekhotho 
                                bewulilethe.
                                Umabhalana uzakuthumela isibawo sakho 
                                kumarhastrada ozakubeka ilanga lokobana ubuye 
                                ekhotho khona isibawo sakho sizakutjhejwa.
                                Umarhastrada godu uzakulungisa isaziso sokwazisa 
                                umtlhorisi ngomlayo wokuvikelwa nokobana eze 
                                nini ekhotho.
                                Ngemva kokuvela ekhotho, umarhastrada anganikela 
                                ngomlayo wokuvikelwa.
                                 
                                [Top]
                                Imithetho esetjenziswako
                                Domestic Violence Act, 1998 (Act 116 of 1998) 
                                (UmThetho weNturhu yangeKhaya) kanye 
                                nemiThethwana nemiLayo yesiTjhaba (National 
                                Instructions) (SAPS) ekhambelanako
                                 
                                [Top]
                                Amazinga wokusebenza nesikhathi
                                Ebujameni oburhabako, lomsebenzi utholakala 
                                ama-awara ama-24 ngelanga.
                                Umlayo wokuvikelwa ungafunyanwa mhlokho, lokhu 
                                kuyame ekuraraneni komlandu wakho.
                                Umlayo usebenza bekube kulapho umuntu 
                                otlhoriswako awusula khona.
                                Nayikuthi umtlhorisi wenza isibawo sokudlulisa 
                                ukukhutjhwa komlayo, umlayo uragela phambili 
                                nokusebenza bekube kulapho iKhotho 
                                yokuDluliselwa kweenQunto iwusula khona.
                                 
                                [Top]
                                Iindleko
                                Awubhadeli litho ngalomsebenzi
                                 
                                [Top]
                                Amaforomo azaliswako
                                Form 2: Application for Protection Order 
                                (IsiBawo somLayo wokuVikelwa)
                                Form 4: Interim Protection Order (IsiBawo 
                                somLayo wokuVikelwa wesiKhatjhana)
                                Form 6: Protection order (UmLayo wokuVikelwa) 
                                (nayikuthi umlayo wokuvikelwa wesikhatjhana 
                                wakhutjhwa)
                                Form 7: Protection order (UmLayo wokuVikelwa) 
                                (nayikuthi umlayo wokuvikelwa wesikhatjhana 
                                awukakhutjhwa)
                                 
                                [Top]
                                Imininingwana yokuthintana


                                Department of Justice - Gender issues

                                iPhrovinsi:Gauteng
                                IdorobhaPretoria
                                Umtato:012 315 1670
                                Ifeksi:012 315 1960
                                I-adresi yendawo:Department of Justice and 
                                Constitutional Development, Gender Affairs, 
                                Momentum Building, 329 Pretorius Street (c/o 
                                Pretorius and Prinsloo Streets) Pretoria, 0001 
                                Directorate of Gender
                                I-adresi yeposo:Private Bag X81, Pretoria, 0001

                                Web:www.doj.gov.za


                                Department of Justice - Family, Child and Youth 
                                Law Affairs

                                iPhrovinsi:Gauteng
                                IdorobhaPretoria
                                Umtato:012- 315 1998/1656/1259
                                Ifeksi:012 –315 1851
                                I-adresi yendawo:Department of Justice and 
                                Constitutional Affairs, Family, Child and Youth 
                                Law Affairs, Momentum Building, 329 Pretorius 
                                Street (c/o Pretorius and Prinsloo Streets) 
                                Pretoria, 0001
                                I-adresi yeposo:Private Bag X81, Pretoria, 0001

                                Web:www.doj.gov.za









                                Yabuyekezwa kokugcina :23 January 2007





                                    

                                 








                              Ngewebhsayithi |Thintana nathi |Umebhe wesayithi 
                              |Imibandela nobujamo




