Isibawo selayisense yesigidi etja



                              Siyakutlhogomela    Singebalapha    
Siyakusebenzela


                              Ilwazi lombuso | www.gov.za  

                                 Imisebenzi eyenzelwa abantuImisebenzi 
                                yeenhlanganoImisebenzi eyenzelwa amaphandle
                                 




                                 Khetha ilimi   AfrikaansEnglish 
                                NdebeleSepediSiswatiSesothoSetswanaTsongaVendaXhosaZulu

                                Isibawo selayisense yesigidi etja
                                Isibawo sokuvuselelwa kwelayisense yokuba 
                                nesigidi


                                Ongakhetha kikho
                                 Gadangisa ikhaseli
                                 Thumela ikhaseli nge-e-mail
                                 Faka kokuthandako
                                 Yenza njengekhasi lekhaya




                                Ngewebhsayithi |Thintana nathi |Umebhe wesayithi

                                 >  Ekhaya   >  Imisebenzi eyenzelwa abantu   >  
                                Ukusebenza ngomthetho   >  Iingidi    



                                    

                                Isibawo selayisense yesigidi etja    

                                Ihlathululo | Amagadango okufanele alandelwe | 
                                Imithetho esetjenziswako | Amazinga wokusebenza 
                                nesikhathi | Iindleko | Amaforomo azaliswako | 
                                Imininingwana yokuthintana


                                Ihlathululo
                                Ngaphambi kobana ube nesigidi, kufanele ufumane 
                                ilayisense yesigidi ebuya emiSebenzini 
                                yesiPholisa seSewula Afrika (SAPS). Utlhoga 
                                ilayisense kwesinye nesinye isigidi onaso.
                                Labo abangase babe banikazi beengidi kufanele 
                                baphumelele ibandulo lokuhlolwa elibekiweko 
                                esikhungweni sebandulo esivunyelweko begodu 
                                bafumane isitifikhethi sokukghona ukusebenzisa 
                                isigidi. Irhemo leenkhungo zebandulo 
                                ezivunyelweko litholakala kuwebhsayithi ye-SAPS 
                                namkha ungadosela umtato iSentha yesiTjhaba 
                                yeRhelebho lomTato ye-SAPS (i-SAPS National 
                                Firearms Call Centre) enomborweni ethi 012 353 
                                6111 namkha ngefeksi ethi: 012 353 6036 nawufuna 
                                ilwazi elinabileko.
                                Nawufuna ilwazi elinabileko, yiya ku-website 
                                yemiSebenzi yesiPholisa seSewula Afrika (i-South 
                                African Police Service (SAPS).                   
                                                                         
                                [Top]
                                Amagadango okufanele alandelwe
                                Kufanele uqede ngepumelelo ukuhlolwa okubekiweko 
                                ukutjengisa bona unelwazi ngomThetho wokuLawulwa 
                                kweeNgidi ka-2000, emnikelini webandulo 
                                ovunyelweko.
                                Nawufumana isitifikhethi sebandulo esibuya 
                                emnikelini webandulo ovunyelweko namkha 
                                kwa-SASSETA SASSETA (i-SETA yezokuPhepha 
                                nokuVikeleka) (Safety and Security SETA), yenza 
                                isibawo kwa-South African Police Service 
                                ukufumana isitifikhethi sokukghona ukusebenzisa 
                                isigidi. Zalisa iforomo SAPS 517 (Isibawo 
                                sekghono lokusebenzisa isigidi (Application for 
                                a competency certificate).
                                Ngemva kokufumana i-Competency Certificate, 
                                zalisa iingaba ezifaneleko zeforomo SAPS 271 
                                (Isibawo selayisense yokuba nesigidi). Letha 
                                iforomo eSiphathisweni esiFaneleko seeNgidi 
                                (Designated Firearms Officer (DFO) estetjhini 
                                esiseduze samapholisa nalapho uhlala khona.
                                Khamba nemitlolo elandelako ku-DFO:

                                Incwadi kamazisi wakho.
                                ISitifikhethi seBandulo esibuya kwa-SASSETA
                                ISitifikhethi sokuKghona ukusebenzisa isigidi 
                                (nayikuthi sele unaso)
                                Incwadi yokukhonjwa njengomsebenzisi, nayikuthi 
                                isigidi lilifa.
                                Iinthombe ezimbili ezilingana nezephaspoti 
                                ezingakasitheki ezinombala, ezingasizidala 
                                ukudlula iinyanga ezintathu.
                                Beka amabanga wesibawo sakho ngokuzeleko begodu 
                                ulethe imitlolo yokusekela isibawo sakho.
                                I-DFO izakuthatha isethi yegadangiso lemino 
                                yakho eforomini SAPS 91(a).
                                I-DFO izakunikela isiyeleliso semali ebhadelwako 
                                (SAPS 523 (a)) beyikulayele e-Ofisini lezeeMali 
                                estetjhini samapholisa ukubhadela imali 
                                ebekiweko. Ukubhadela kufanele kwenziwe 
                                ngokusebenzisa ikhetjhe namkha itjhege 
                                eqinisekiswe ebhanka. Uzakunikelwa irasidi 
                                yokusetjenziswa kweemali (Z263) njengobufakazi 
                                bokubhadela, okufanele uyilethe ku-DFO 
                                ukumkghonakalisa ukusebenza isibawo sakho. Letha 
                                i-Z263 ku-DFO bona kusetjenzwe isibawo sakho 
                                siqedwe.
                                Uzakufumana irasidi yokuvunywa kokufunyanwa 
                                kwesibawo etloliweko (SAPS 523) njengobufakazi 
                                bokobana ulethe isibawo selayisense yokuba 
                                nesigidi.
                                [Top]
                                Imithetho esetjenziswako
                                Firearms Control Act, 2000 (Act 60 of 2000) 
                                (UmThetho wokuLawulwa kweeNgidi)
                                [Top]
                                Amazinga wokusebenza nesikhathi
                                I-DFO izakuthumela iforomo lesibawo nemitlolo 
                                esekelako kwa-Central Firearms Register (CFR) 
                                bona sitjhejwe. Ngemva kokutjhejwa ngepumelelo 
                                kwesibawo sakho, i-DFO izakubawa bona ufumane 
                                bewufake, kungakapheli amalanga ali-14, isisefo 
                                sesigidi esihlangabezana namazinga abekwe 
                                yi-South African Bureau of Standards (SABS). 
                                I-DFO izakwenza ukuhlolwa komakhiwo 
                                ukuqinisekisa bona umakhiwo wakho uhlangabezana 
                                neemfuno zesisefo. Nakufunyanwa umBiko 
                                wokuHlolwa kwesiSefo, uzakuthunyelelwa 
                                ilayisense.
                                [Top]
                                Iindleko
                                ISitifikhethi seKghono lokusebenzisa isigidi 
                                (Competency certificate: R70)
                                Ilayisense yesigidi (Firearm licence: R140)
                                [Top]
                                Amaforomo azaliswako
                                Application for a competency certificate, SAPS 
                                517) (Isibawo sesitifikhethi sokukghona 
                                ukusebenzisa isigidi)
                                Application for a licence to possess a firearm, 
                                SAPS 271) (Isibawo sokuba nelayisense yesigidi)
                                [Top]
                                Imininingwana yokuthintana


                                Eastern Cape
                                Free State
                                Gauteng
                                KwaZulu-Natal
                                Limpopo
                                Mpumalanga
                                North West
                                Northern Cape
                                Western Cape


                                SAPS National Firearms Call Centre:

                                iPhrovinsi:National
                                IdorobhaPretoria
                                Umtato:012 ...
                                Ifeksi:012 ...



                                Web:www.saps.gov.za









                                Yabuyekezwa kokugcina :27 March 2007





                                    

                                 








                              Ngewebhsayithi |Thintana nathi |Umebhe wesayithi 
                              |Imibandela nobujamo




