Ukulingana kithi soke!
Kulilungelo lethu
UKuThuthukisa ukuLingana
Nokuvimbela iBandlululo elingakaFaneli
Umthetho 4 ka 2000
Ihlathululo 1: Bantu beSewula Afrika, niyazi bonyana umthetho-sisekelo usiphatha ngokulingana Iye, nanyana sihlukahlukene nje, umthetho-sisekelo uqinisekisa ilungelo lokulingana kiwo woke umuntu
Ilungelo lokulingana livezwa eNdimeni
yoMthetho-sisekelo wethu. Ilungelweli liyavuma bonyana sihlukahlukene godu ngalokho asikafaneli sidinywe amathuba ngebanga lokwahlukana kwethu.
Lokhu kutjho bonyana omunye nomunye unelungelo lokuphathwa ngehlonipho nesithunzi ngurhulumende nofana ngomunye nomunye umuntu.
Umthetho woKuthuthukisa uKulingana nokuVikela iBandlululo ngokungaKafaneli waphasiswa ngo ukwenza isiqiniseko sokobana ukulingana kuyenzeka. Godu unqophise ekuvimbeleni ibadlululo elingakafaneli elenzeka ngendlela yinye nofana ezinengi, kufaka hlangana ubulili, ubuhlanga nokukhubazeka.
Ihlathululo 2: Entandweni yenengi, soke sinomsebenzi esiwenzako godu kusibopho sokabana sihloniphe amalungelo wabanye. Asisebenzeni soke sithuthuthukise ukulingana silwe nebandlululo elingakafaneli.
UkuThuthukisa ukuLingana nokuVimbela iBandlululo elingaKafaneli uMthetho ka, 2000
Ihlathululo 3: Khuyini umnqopho woMthetho
UMthetho ukhona kobana u:
Uthuthukise ukulingana;
Vikele isithunzi sobuntu;
Vimbele ibandlululo elingakafaneli nokusetjenziswa kwekulumo engathandwako nokutlhorisa; godu
Thuthukise isiko lentando yenengi
Ihlathululo 4: Liyini iBandlululo elingaKafaneli
IBandlululo kusisenzo esihlukanisa abantu nofa iinqhema ekukhambeni ufumane kobana abanye baragabaya phambili abanye basalela ngemva.
Kesinye isikhathi ibandlululo lilungile.
Ibadlululo elingakafaneli kumthetho owamukelweko odima abanye amathuba nofana inzuzo, umzekelo ukungaqatjhi umuntu ophopheleko njengomtjhayeli.
Ihlathululo 5: Khuyini ikulumo engathandwako nokuthlorisa
Ikulumo engathandwako ngenye yendlela zokuthintana enqophise ekulimazeni nofana ebanga inzondo.
Ukutlhorisa kuragela phambili kokuziphatha okungafunekiko ekwenza umuntu azizwe anyazeka nofana ukuthusela ngokobulili, ngokokuthi utjhada nobani nofana ngokobulunga.
Ihlathululo 6: Ngingabikaphi nangabe ngidlumbana kobana ngibandlululiwe
Omunye nomunye umuntu ozizwa kwangathi ubandlululiwe angabonana neKomitjhini yamaLungelo woBuntu yeSewula Afrika,
Ikhomitjhini yokuLingana koBulili nofana enye nenye iKhotho yezokuLingana ngekhabo.
Ihlathululo 7: Khuyini aMakhotho wezokuLingana
Makhotho asipetjheli enzelwe ukusiza abantu ababandlululwe ngokungakafaneli.
Woke amaKhotho amaKhulu namakhotho amanengi waboMarhastrada asebenza njengamaKhotho wezukuLingana.
AmaKhotho wezokuLingana ahlukile kunamanye amakhotho ngombana:
Asimahla awabhadelwa.
Asebenza ngesinghonghoyilo sakho msinyana begodu asemthethweni.
Ungajanyelwa nofana ngubani, nanyana umuntu loyo angasilo igqwetha.
Amakhotho wezokulingana anabomabhalana abazakusiza ngesinghonghoyilo sakho kunye nekambiso elandelwako.
Ingakusiza njani I-SAHRC
Ikhomitjhini yaMalungelo woBuntu yeSewula Afrika
SAHRC iyihlangano yenarha ezijameleko kobana ithuthukise, ivikele godu itjheje amalungelo wobuntu eSewula Afrika.
Nangabe ufuna ukwazi ngokunabileko ngelungelo lakho lokulingana, thintana nekhomitjhini yaMalungelo woBuntu yeSewula Afrika.
Nangabe uzizwa ungungazimbi webandlululo elingakafaneli, thintana nekoro yezomthetho ye SAHRC, ngiyo ezakusetjhisisa isinghonghoyilo sakho.
uMtato: 484 8300
Yazi ilungelo lakho. Yamukela iimbopho zakho
