Isibawo selungelo lokumayina
Ihlathululo
Amagadango okufanele alandelwe
Imithetho esetjenziswako
Amazinga wokusebenza nesikhathi
Iindleko
Amaforomo azaliswako
Imininingwana yokuthintana
Ihlathululo
Ilungelo lokumayina yimvumo enikelwa nguRhulumende ngokusebenzisa umNyango wamaMinerali namaNdla elikunikela igunya lokumayina amaminerali endaweni ethileko.
Ilungelo lokumayina angeze ladlula isikhathi seminyaka ema-30.
Ilungelo lokumayina linikelwa nayikuthi:
iminerali lingamayinwa kuhle umbawi uneemali nelewazi lokwenza umsebenzi wokumayina okuhlongozwako kuhle iqhinga leemali likhambisana nomsebenzi ohlosiweko wokumayina kanye nesikhathi sawo.
akunakusilaphazeka kwebhoduluko okwamukelekako namkha umonakalo ebhodulukweni ozakwenzeka ngebanga lomsebenzi wokumayina.
umbawi wenze iinjamiso zeemali kanye nezinye eqhingeni elibekiweko lezokuhlalisana nelabasebenzi.
umbawi akaphuli umThetho wokuThuthukiswa kwemiThombo yamaMinerali nePhethroliyamu .
Nawufuna ilwazi elinabileko, yiya ku-website yomNyango wamaMinerali namaNdla
Amagadango okufanele alandelwe
Yenza isibawo e-ofisini kuMphathi wesiFunda womNyango wamaMinerali namaNdla esifundeni inarha ekiso.
Letha iforomo ngesandla namkha ngeposo etlolisiweko kuMphathi wesiFunda inarha ewela ngaphasi kwaso.
Iforomo kufanele liphekelelwe yimali yesibawo engabuyiko ezakuquntwa Mphathi wesiFunda.
Nayikuthi uMphathi wesiFunda wamukela isibawo, kufanele akwazise kungakapheli amalanga ali-14 wokwamukelwa kwesibawo:
Ukuletha ihlelo lokuphathwa kwebhoduluko elizakuvunywa
Azise abe abonisane nabo boke abathintekako nabanekareko kungakapheli amalanga ali-180 ukuthoma ngelanga lesaziso.
Imithetho esetjenziswako
Amazinga wokusebenza nesikhathi
UMphathi wesiFunda uzakwazisa ngomtlolo nayikuthi isibawo samukelwe, lokhu kutjho bona isibawo sakho sikhambisene nazo zoke iimfuno kungakapheli amalanga ali-14 wokufunyanwa kwesibawo begodu uzakulaya bona ubonisane nomnikazi wenarha, ohlala kiyo kanye nabo boke abathintekako.
Nayikuthi isibawo asiphumeleli, uMphathi wesiFunda uzakubuyisela kuwe isibawo kungakapheli amalanga ali-14.
Nayikuthi uNgqongqotjhe uyala ukunikela ilungelo lokumayina, kufanele akwazise ngomtlolo, kungakapheli amalanga ama-30, abeke amabanga wokwala.
Iindleko
Iindleko zizakuquntwa mnyango begodu azibuyi.
Inani lizakuhluka ngokuya kweminerali elizakwenjiwa.
Amaforomo azaliswako
Imininingwana yokuthintana
