Isibawo samalungelo womzalanisi weentjalo
Ihlathululo
Amagadango okufanele alandelwe
Imithetho esetjenziswako
Amazinga wokusebenza nesikhathi
Iindleko
Amaforomo azaliswako
Imininingwana yokuthintana
Ihlathululo
Amalungelo wabazalanisi beentjalo anikelwa kiyo yoke imihlobo yeentjalo evezwe ngokuya komThetho wamaLungelo womZalanisi weenTjalo ka-1976 . Pheze mihlobo ema-290 yeentjalo efakwe erhemeni leentjalo okunganikelwa ngayo amalungelo wabazalanisi.
UmTlolisi wamaLungelo wabaZalanisi beenTjalo angatjheja umhlobo njengomutjha abe anikele ngamalungelo wabazalanisi beentjalo nayikuthi:
Into ezalisa ngokwemvelo yalowo mhlobo ayikathengiswa eSewula Afrika ukudlula unyaka munye.
Ebujameni bomhlobo womuthi namkha umuthi okhula ngokukhwela, into ezalisako ebe ingatholakali kwenye inarha, ekurhwebelaneni namkha emphakathini iminyaka edlula esithandathu, namkha ebujameni besitjalo, iminyaka edlula kwemine.
kufanele ihlukaniswe ngokucacileko kweminye imihlobo efanako kufanele ifane, okutjho bona, zoke iintjalo endaweni yokutjala kufanele ziqaleke zifana begodu ezinesibumbeko esifanako kufanele zinzinze, okutjho bona, iintjalo zomhlobo othileko kufanele, ngemva kokutjala kanengana, zibonakale njengeentjalo zokuthoma kufanele zibe negama elamukelekako.
Phezulu
Amagadango okufanele alandelwe
Funda iThebula 1 yomThetho wamaLungelo womZalanisi weenTjalo ka-1976 ukuqinisekisa bona umhlobo wesitjalo walomhlobo okufuneka uvikelwe, uveziwe na.
Nayikuthi umhlobo wesitjalo awukho ethebuleni, letha isibawo sokuvezwa nebanga ngomtlolo emTlolisini wamaLungelo wabaZalanisi beenTjalo.
Nayikuthi umhlobo wesitjalo usethebuleni, okulandelako kufanele kulethwe:
iforomo lesibawo elizaliswe ngokuzeleko iphephamibuzo lesitheniki imali ebhadelwako ebekiweko kanye nemali yokuhlola imbewu namkha into ezalisa ngokwemvelo isigunyazo esitloliweko esibuya kumnikazi, nayikuthi awukazalanisi, wakhetha namkha wathuthukisa umhlobo.
Veza ngokucacileko ephepheni lesitheniki bona umhlobo omutjha uzakuhlolwa ngokumadaniswa namuphi umhlobo owaziwako khona kuzakufunyanwa umehluko.
Ungenza isibawo sokuvikelwa kwesikhatjhana komhlobo. Lokhu kutjho bona umhlobo uvikelwe isikhathi soke sokulinganiswa, kufanele unikele isibopho esitloliweko sokobana angeze wathengisa enye nenye into yokuzalanisa ngokwemvelo yomhlobo okukhulunywa na\gawo bekufike lapho koke ukuhlola kuqedwa khona begodu kunikelwa amalungelo womzalanisi weentjalo. Ukuvikelwa kwesikhatjhana kuphakanyiswa eentjalweni lapho ukuhlola kuthatha isikhathi esidlula unyaka munye.
Kunamalanga abekiweko ngawo imitlolo nokuzizalela ngokwemvelo kufanele ilethwe kumTlolisi. Amalanga la, ubunengi bezinto zokuzizalela ngokwemvelo okufanele zithunyelwe begodu nalapho kufanele zilethwe emTlolisini, zitholakala ngesibawo kumTlolisi.
Nayikuthi irhemo lemihlobo likhona kilowo mhlobo wesitjalo owenzelwa isibawo samalungelo womzalanisi, letha kanye kanye iimbawo ukubulunga isikhathi nemali.
Phezulu
Imithetho esetjenziswako
Phezulu
Amazinga wokusebenza nesikhathi
Ikambiso yokulinganisa yomzalanisi weentjalo yenzeka ngesikhathi sinye sokutjala.
Phezulu
Iindleko
Isibawo sokunikelwa kwelungelo lomzalanisi weentjalo : R1 300 ngakunye
Imali yokuhlola elungelweni lomzalanisi wesitjalo iHlangothi A : R2 200 ngakunye
Ukuphikisa isabelo selungelo somzalanisi weentjalo : R4 500 ngakunye
Imali ebhadelwa ngonyaka yelungelo lomzalanisi weentjalo : R250 ngakunye
Isibawo sokukhutjhwa kwelayisense yokukatelela mayelana nelungelo lomzalanisi weentjalo : R3 600 ngakunye
Isaziso sokudluliswa kwelungelo lomzalanisi weentjalo : R650 ngakunye
Isibawo sokutjhugululwa namkha ukungezelelwa kwegama elivunyelwe umhlobo : R1 500 ngakunye
Ukuphikisa ukuvunywa okuhlosiweko kokutjhugululwa namkha ukungezelelwa kwegama elivunyelwe umhlobo : R650 ngakunye
Ukuphikisa ngokupheliswa okuhlosiweko kwelungelo lomzalanisi weentjalo : R650 ngakunye
Isaziso sokunikela ngelungelo lomzalanisi weentjalo: Simahla
Phezulu
Amaforomo azaliswako
Phezulu
Imininingwana yokuthintana
