Izakhamuzi ZeSewula Afrika Ezibotjhwa Ngaphetjheya
Ihlathululo
Amagadango okufanele alandelwe
Imithetho esetjenziswako
Amazinga wokusebenza nesikhathi
Iindleko
Amaforomo azaliswako
Imininingwana yokuthintana
Ihlathululo
Ngaphasi kwesiVumelwano samaTjhebiswano wezobuZenda saka-1963 - izinga elamukeleka khulu kizo zoke iinarha, abantu ababotjhwa ngaphandle kwenarha yabo kufuze babe nokufikelela umjameli wabo wezobuzenda. AmaSewula Afrika akilobu bujamo kufuze msinyana abawe iimphathimandla ukubavumela ukuthintana nomJameli weSewula Afrika enarheni leyo. Nakungasinjalo, omunye angathintana nomJameli weSewula Afrika enarheni leyo namkha nephiko lemiSebenzi yezobuZenda emNyangweni weeNdaba zangaPhandle ePitori, esikhundleni sawo.
IimPhathiswa zobuZenda zifuna ukuqinisekisa bona izakhamizi zeSewula Afrika ezibotjhwa ngaphetjheya ziphathwa ngokunobuntu nazisavalelweko. Kilokhu, iindaba ezifana nokuhlunguphaza, ukuphathwa ngokunganabuntu namkha ukuphathwa ngokwehliswa isithunzi namkha ukuzwisa ubuhlungu kuzakubikwa begodu kusiwe kwabasemagunyeni abafaneleko. ImiThetho esiSekelo eyAmukelekako yeHlangano yeenTjhaba eziBumbeneko yokuPhathwa kweemBotjhwa isetjenziswa njengomhlahlandlela.
Iimphathiswa zobuzenda:
zihloma ukuthintana nesibotjhwa ngokurhaba okukghonekako ngemva kokuqinisekisa ubakhamuzi beSewula Afrika. Lokhu kukghonakalisa amaSewula Afrika abotjhiweko, namkha avalelwe ngaphasi komthetho otjhili ukuzwisisa amalungelo wabo kanye nemisebenzi enikelwa mBuso weSewula Afrika. Ngokuya kobujamo obuthileko, ukuthintana kuzakwenziwa ngenyama, ngomtlolo, ngomtato namkha ngokusebenzisa abangeneleli.
zinikela ngelwazi elijayelekileko ngerherho lezomthetho lenarha ebophako. Ilwazi lingafaka; imininingwana yerhelebho lezomthetho, irhemo lamagqwetha , ukukhalima, ibheyili kanye neenkambiso zokudluliswa kwemilandu khona isibotjhwa sizakuzwisisa amalungelo neenkambiso ezithintekako.
zigcina ukuthintana nezakhamuzi zeSewula Afrika ezibotjhwe ngaphetjheya ngesikhathi zithobela imithetho nemithetjhwana yenarha ebophako.
zivakatjhela amajele. Ukubuyeleleka kwevakatjho lejele kuyame emthethwenimgomo wanjesi, indawo, nesiko kanye nemithetho yenarha ebophako kanye nobujamo bezokuphepha obenzeka enarheni kanye nejele.
zikghonakalisa ukudluliswa kwemali ukusuka emndenini namkha ebanganini eSewula Afrika ukuya esibotjhweni - ukukhambisana nomthetho nemithetjhwana yomBuso weSewula Afrika kanye newenarha ebophako. Ukugunyaza okukhona kubeka bona iimali ezidluliswe ukusuka eSewula Afrika ukuthenga izinto zokuhlamba nokuzesa, ukudla kanye nezinto zomuntu ngokwakhe angeze zadlula i-R2 000 ngenyanga. Inani angeze ladluliselwa enyangeni elandelako. Thintana nephiko lemiSebenzi yezobuZenda ukufumana irhelebho.
ziqinisekisa bona imiraro yezokwelapha yaziswa abaphathi bejele.
zikghonakalisa ukuthunyelwa nokulethwa kweencwadi, iinhlahla kanye nezinto zokufunda ukusuka emndenini nebanganini eSewula Afrika. Ikghonakalo le izakuya ngeenjamiso neemali ezibhadelwako ezikhona emNyangweni weeNdaba zangaPhandle kanye nemithetho nemithetjhwana enarheni ebophako. Iimali ezibhadelwako zingalethwa ebujameni banjesi ngokuya kwesikhathi.
Tjheja bona:
UmNyango weeNdaba zangaPhandle kanye nabaJameli beSewula Afrika ngaphetjheya wenza yoke imizamo ukuqinisekisa bona imali, iincwadi izinto zokufunda kanye neenhlahla zidluliswa ngaphandle kokumoswa kwesikhathi. Kodwana, kokusebenza okubekwe phambili buZenda, iKomijhini ePhakamileko namkha i-Consulate kubekwa phambili. Ubujamo bendawo enarheni nabo budlala indima.
ukuthoma namkha ukungenelela eenkambisweni zekhotho namkha eenkambisweni zomthetho ukufumana namkha ukunikela ngesiyeleliso sezomthetho ukuhlela ukutjhatjhululwa ejele namkha ibheyili ukukhambela iindawo eziyingozi namkha amajele ukuphenya ubulelesi ukufumana ukuphathwa ngcono ejele kunalokho okunikelwa izakhamuzi zekhaya - ngaphandle kwalokha imithetho esisekelo eyamukelekako yehlangano yeentjhaba ezibumbeneko yokuphathwa kweembotjhwa ingasetjenziswa khona ukulaya isihlobo namkha umngani ukudlulisa imali ukubhadela, iinkolodo zomthetho, zokwelatjhwa namkha ezinye ukufumana indawo yokuhlala, umsebenzisa ama-visa namkha iimvumo zokuhlala ukwenza umsebenzi owenziwa basebenzeli bezokukhamba, iimphaphamtjhini, amabhanka namkha amakamapni arentisa iinkoloyi ukurhelebha kuhle izakhamuzi ezinobakhamuzi obubili enarheni ngobuzwe babo besibili ukubhadela ukulungiswa, ukuthuthwa, ukubulungwa namkha ukubulungwa ngokutjhiswa zeensalela zokuhlongakala kwesakhamuzi seSewula Afrika esihlongakeleko.
Phezulu
Amagadango okufanele alandelwe
Abantu abanobakhamuzi obubili ababotjhwa enarheni enye abanobakhamuzi bayo angeze bafumana irhelebho elibuya kubaJameli beSewula Afrika. Nayikuthi abantu abanobakhamuzi obubili babotjhwa kwenye inarha, abangasi sisakhamuzi sayo, ngesikhathi bakhamba ngephaspoti yenarha yabo yobakhamuzi besibili, kufuze bathintane nomjameli we-consular wenarha abekakhamba ngephaspoti yayo.
Phezulu
Imithetho esetjenziswako
Phezulu
Amazinga wokusebenza nesikhathi
Amazinga womsebenzi aquntwa ngokuya kobujamo bomlandu ngamunye begodu ayame ebujameni benarha umuntu abotjhwa kiyo.
Phezulu
Iindleko
UmNyango weeNdaba zangaPhandle uqunta iindleko lapho kufaneleko, ngokuya kwemisebenzi enikelwako.
Phezulu
Amaforomo azaliswako
UmJameli weSewula Afrika unikela isibotjhwa amaforomo wesibawo afaneleko.
Phezulu
Imininingwana yokuthintana
