ISINDEBELE 

Usenza bunjani isibawo sencwadi kamazisi 

Ngaphandle kwalokha isibawo sakho nakusingesinqophileko begodu sizaliswe kuhle, umNyango uzakukghona ukwenza incwadakho kamazisi pheze ngeenyanga ezimbili. Nawenza isibawo kufuneka utjengise esibaweni sakho bona uzakukghona ukuzokuthatha umazisakho namkha ufuna uposelwe yena e-adresini yakho na.

Isibawo sokuthoma
•	Zalisa iforomo le-B1-9 elikhutjhwa ma-ofisi womNyango weeNdaba zeKhaya inarha yoke. 
•	Yisa iforomo lakho liphekelelwa mitlolo elandelako eqinisekiswe bona ingeyamambala:
•	Isitifikethi sakho samabeletho 
•	Isitifikethi esikhutjhwe yiHloko yesibhedlela namkha ikliniki lapho wabelethelwa khona. 
•	Lemitlolo kufanele iphekelelwe ziinthombe ezimbili zehloko namahlombe ekungasi ngezakade (Ubukhulu mamilimitha ama-30 X 40 wamamilimitha)
•	Akunamali ebhadelwako ekukhutjhweni kokuthoma
•	Beka irasidi lokuvuma njengereferensi ngesikhathi incwadi kamazisi isenziwa.

Ukukhutjhwa butjha 
•	Zalisa iforomo le-B1-10 elitholakala kiwo woke ama-ofisi womNyango weeNdaba zeKhaya inarha yoke
•	Yisa iinthombe ezimbili zamuva nje zehloko namahlombe (ubukhulu mamilimitha ama-30 X 40 wamamilimitha)
•	Bhadela imali yokukhutjhwa butjha ema-R12 begodu ubeke irasidi njengereferensi yangomuso. 
Ama-ofisi weemfunda 
Ukubuza bona i-ofisi eliseduze nawe likuphi, thintana ne-ofisi lesifunda endaweni yangekhenu. 

Pumalanga Gauteng                                   Umtato: (012) 324 1860
Tjingalanga Gauteng                                   Umtato: (012) 476 2383
Freyistata                                                     Umtato: (051) 430 1130
KwaZulu-Natal                                             Umtato: (031) 564 6411
Mpumalanga                                                Umtato: (013) 753 8164
Tlhagwini-Tjingalanga                                  Umtato: (018) 384 3443
Limpopo                                                        Umtato: (015) 295 5220
Tlhagwini Kapa                                             Umtato: (053) 839 5404
Tjingalanga Kapa                                          Umtato: (021) 462 4970
Pumalanga Kapa                                           Umtato: (043) 643 4699


Incwadi yeSewula Afrika yokuZazisa 

UmNyango weeNdaba zeKhaya

Thola umazisakho onebhakhowudi, ungadlulwa lithuba lokuvowuta 
    


