



                              Siyakutlhogomela    Singebalapha    
Siyakusebenzela


                              Ilwazi lombuso | www.gov.za  

                                 Imisebenzi eyenzelwa abantuImisebenzi 
                                yeenhlanganoImisebenzi eyenzelwa amaphandle
                                 




                                 Khetha ilimi   AfrikaansEnglish 
                                NdebeleSepediSiswatiSesothoSetswanaTsongaVendaXhosaZulu

                                Thumela ngaphandle imikhiqizo yeentjalo 
neentjalo
                                Isibawo semvumo yokuthumela ngaphandle iimfesi 
                                ngo
                                Thumela ngaphandle iinciliba namaqanda wazo
                                Isibawo sokuthumela ngaphandle ngokumakethwa 
                                kwepa
                                Isibawo semvumo yokuthumela ipahla ngaphandle
                                Ukutlolisa izinto zokuthunyelwa zokwelapha ifuyo


                                Ongakhetha kikho
                                 Gadangisa ikhaseli
                                 Thumela ikhaseli nge-e-mail
                                 Faka kokuthandako
                                 Yenza njengekhasi lekhaya




                                Ngewebhsayithi |Thintana nathi |Umebhe wesayithi

                                 >  Ekhaya   >  Imisebenzi yeenhlangano   >  
                                Ukuletha ngaphakathi nokuthumela ngaphandle   >  
                                Iimvumo zokuthumela ngaphandle     



                                    
                                Isibawo sokukhutjhwa kwesitifikhethi sokuphila 
                                kuhle kweentjalo sokuthumela ngaphandle iintjalo 
                                nemikhiqizo yeentjalo    

                                Ihlathululo | Amagadango okufanele alandelwe | 
                                Imithetho esetjenziswako | Amazinga wokusebenza 
                                nesikhathi | Iindleko | Amaforomo azaliswako | 
                                Imininingwana yokuthintana


                                Ihlathululo
                                Abathumeli ngaphandle beentjalo nemikhiqizo 
                                yeentjalo kufanele babe nokuvunyelwa kokuphila 
                                kuhle kweentjalo okumhlobo wemvumo 
                                yokuthunyelelwa ngaphandle ekhutjhwa yi-Hlangano 
                                yesiTjhaba yokuVikelwa kweenTjalo 
                                (okuyi-National Plant Protection Organisation 
                                (i-NPPO) yenarha ethunyelelwako kanye 
                                nesitifikhethi sokuphila kuhle kweentjalo 
                                esibuya kwa-NPPO yeSewula Afrika.
                                Nawufuna ilwazi elinabileko, yiya ku-website 
                                yomNyango wezokuLima.
                                [Top]
                                Amagadango okufanele alandelwe
                                Funisisa kothunyelelwako namkha i-ejenti 
                                enarheni ethunyelelwako bona buyini ubujamo 
                                beentjalo bokuthumela ngaphandle benarha 
                                ethunyelelwako. I-NPPO yeSewula Afrika godu 
                                inganikela ngelwazi.
                                I-ejenti namkha othunyelewako enarheni 
                                ethunyelelwako kufanele enze isibawo 
                                sokugunyazwa okufana nemvumo yokungenisa 
                                ngaphakathi ebuya kwa-NPPO yenarha eletha 
                                ngaphakathi. Ubujamo bokuletha ngaphakathi 
                                bubekwa emvumeni yokuletha ngaphakathi.
                                Ngokubambisana ne-NPPO yeSewula Afrika, funisisa 
                                bona kghani ungakghona namkha angeze ukghone 
                                ukukhambisana nobujamo bokuletha ngaphakathi 
                                benarha ethunyelelwako.
                                Nayikuthi ubujamo bokuletha ngaphakathi 
                                kungakhanjiswana nabo, othumela ngaphandle 
                                angenza isibawo sesitifikhethi sokuphila kuhle 
                                kweentjalo esibuya kwa-NPPO yeSewula Afrika.
                                Othumela ngaphandle kufanele ase ipahla 
                                okufanele ithunyelwe ngaphandle kwa-NPPO 
                                yeSewula Afrika bona ihlolwe beyiqinisekiswe.
                                I-NPPO yeSewula Afrika ikhupha isitifikhethi 
                                sokuphila kuhle kweentjalo nayikuthi ipahla 
                                ikhambisana neemfuno zenarha ethunyelelwako.
                                Ipahla kufanele ithunyelwe ngaphandle 
                                kungakapheli amalanga ali-14 wokuhlolwa 
                                kokugcina.
                                Isitifikhethi sokuthoma sokuphila kuhle 
                                kweentjalo kufanele sikhambe nepahla.
                                Lokha iintjalo ezithunyelwa ngaphandle zifika 
                                endaweni yokungeniswa kwepahla edoyelweni 
                                enarheni ethunyelelwako, abahloli beentjalo 
                                be-NPPO benarha ethunyelelwako bazazibamba 
                                ukwenzela ukuhlola.
                                I-ejenti namkha othunyelelwako kufanele agunyaze 
                                ngokomthetho imitlolo neemphathiswa ezithelisa 
                                ipahla zenarha ethunyelelwako endaweni 
                                yokungeniswa kwepahla.
                                [Top]
                                Imithetho esetjenziswako
                                Agricultural Pests Act, 1983 (Act 36 of 1983) 
                                (UmThetho weeNunwana zeLimo)
                                [Top]
                                Amazinga wokusebenza nesikhathi
                                Isikhathi esithathwako nakukhutjhwa 
                                isitifikhethi sokuphila kweentjalo siyame 
                                ekambisweni yangokomthetho yokuthumela 
                                ngaphandle (Export programmes and international 
                                protocols) yomkhiqizo nenarha leyo.
                                [Top]
                                Iindleko
                                R100
                                [Top]
                                Amaforomo azaliswako
                                Application for the issuance of a phytosanitary 
                                certificate (Isibawo sokukhutjhwa 
                                kwesitifikhethi sokuphila kuhle)
                                [Top]
                                Imininingwana yokuthintana


                                National office

                                iPhrovinsi:National
                                IdorobhaPretoria
                                Umtato:012 ...
                                Ifeksi:012 ...
                                I-adresi yendawo:Harvest House, 25 Hamilton 
                                Street, Arcadia
                                I-adresi yeposo:National Plant Protection 
                                Organisation (NPPO), Department of Agriculture, 
                                Private Bag X14, Pretoria 0001
                                E-mail:AliceB@nda.agric.za
                                Web:http://www.nda.agric.za/docs/npposa/default.htm









                                Yabuyekezwa kokugcina :08 March 2007





                                    

                                 








                              Ngewebhsayithi |Thintana nathi |Umebhe wesayithi 
                              |Imibandela nobujamo




