

Isibawo sokunikelwa kwephandle ubakhamuzi

Ihlathululo
Amagadango okufanele alandelwe
Imithetho esetjenziswako
Amazinga wokusebenza nesikhathi
Iindleko
Amaforomo azaliswako
Imininingwana yokuthintana

Ihlathululo

Omunye nomunye onemvumo yokuhlala yakanomphela yeSewula Afrika uyafaneleka kukwenza isibawo sobakhamuzi beSewula Afrika ngokunikelwa kwephandle ubakhamuzi ngemva kweminyaka emihlanu yokuba mhlali kanomphela.

Omunye nomunye umuntu otjhada isakhamuzi seSewula Afrika ufaneleka kunikelwa ubakhamuzi njengephandle iminyaka emibili ngemva kokunikelwa imvumo yokuhlala yakanomphela ngesikhathi atjhada.

Umntwana ongaphasi kweminyaka ema-21 onemvumo yobakhamuzi yakanomphela ufaneleka kunikelwa ubakhamuzi bephandle msinyana ngemva kokunikelwa imvumo.

Nawufuna ilwazi elinabileko, yiya ku-website yomNyango weeNdaba zeKhaya.

Top

Amagadango okufanele alandelwe

Zalisa amaforomo BI-63 no BI-757 kwelinye nelinye i-ofisi leeNdaba zeKhaya. Yenza isibawo ebuzendeni namkha imitjhini yeSewula Afrika nawungaphetjheya.
Veza imvumo yokuhlala yakanomphela esebenzako namkha ukubekelwa ngaphandle.
Letha isitifikhethi sokuvunyelwa samapholisa.
Letha iforomo lesibawo elizalisiweko BI-9 negadangiso elizeleko lemino kanye neenthombe ezimbili zakamazisi nayikuthi uneminyaka engaphezulu kweli-15. Lokhu kukwenzela ukufumana incwadi kamazisi ngemva kokuvunywa kokunikelwa ubakhamuzi kwephandle.
Umbelethi othintekako angenza isibawo enzela umntwana osese mncani kwesinye nesinye isikhathi, kodwana nayikuthi umntwana uhlala eSewula Afrika unomphela begodu nangokomthetho.
Nayikuthi iimbawo zakho zivunyiwe, uzakubawiwa bona utlikitle iNcwadi yokuThembeka begodu uzakunikelwa isitifikhethi sokunikelwa kwephandle ubakhamuzi esinenomboro R.
Incwadi yokuzazisa izakukhutjhwa beyithunyelelwe umbawi.
Ababawi iimbawo zabo ezaliweko bazakwaziswa ngokufaneleko.

Top

Imithetho esetjenziswako

South African Citizenship Act, 1995  

Top

Amazinga wokusebenza nesikhathi

Kungathatha iinyanga ezimbili ukuya kwezine ukusebenzana nesibawo sakho.

Top

Iindleko

Awubhadeli litho ngalomsebenzi.

Top

Amaforomo azaliswako

Application for naturalisation, BI-63 
Residence questionnaire, BI-757 
Police clearance certificate, SAP  

Top

Imininingwana yokuthintana


