UMTHETHO WOKUKHUTJHULWA KOKUFIKELELA ELWAZINI KA-2000
IBHODO YAMAFILIMU NOKUKHUTJHWA KWEMITLOLO
INCWAJANA, NGOKUYA KWESAHLUKO 14 SE-PAIA MAYELANA NOKUFIKELELA ELWAZINI ELIPHETHWE YIBHODO YAMAFILIMU NOKUKHUTJHWA KWEMITLOLO
ISINGENISO
UmThetho wokuKhutjhulwa kokuFikelela eLwazini, umThetho wenomboro 2 ka-2000 (PAIA) uyipendulo yesahluko 32 somThethosisekelo, onikela bona woke umuntu unelungelo lokufikelela:
kelinye nelinye ilwazi lomBuso; godu kelinye nelinye ilwazi eliphethwe ngomunye umuntu godu nelifuneka ekusetjenzisweni namkha ekuvikelweni kwananyana ngimaphi amalungelo.
Umnqopho womThetho we-PAIA, njengombana ubekwe sisethulo, ukabili:
kukhulisa isiko lokwenzela tjhatjhalaza nokuziphendulela etjhatjhalazini neenhlanganweni zangeqadi ngokuphumelelisa ilungelo lokufikelela elwazini, kanye nokuphulisa ngokubonakalako umphakathi lapho abantu bazakuba nokufikelela elwazini elifuneka ekusetjenzisweni ngokuzeleko nangefanelo kanye nekuvikelweni kwamalungelo wabo.
Incwajana le ibeka amahlangothi welwazi aphethwe yiBhodo yamaFilimu nokuKhutjhwa kwemitlolo, imininingwana yokuthintana kanye neforomo lokubawa ukufikelela emarekhodini aphethwe yiBhodo. Imihlahlandlela yokusetjenziswa kwe-PAIA, izinga lemali ebhadelwako kanye nelinye ilwazi elingatholwa eKomitjhaneni yeSewula Afrika yamaLungelo wobuNtu e-adresini ebekwe epharagrafini yesi-3 yeNcwajana.
OKUMUMETHWEKO
Imisebenzi nesakhiwo seBhodo yamaFilimu nokuKhutjhwa kwemitlolo
Imininingwana yokuthintana
Umhlahlandlela wokusebenzisa umThetho
Ukufikelela emarekhodini aphethwe yiBhodo
Amahlangothi wamarekhodi atholakala ngesibawo
Iindlela zokwenza isibawo
Amabanga wokwala isibawo
Imisebenzi etholakala emphakathini
Ukuzibandakanya komphakathi
Iimpengu zokungakhambisani nomthetho
Elinye ilwazi
Ukutholakala kwencwajana
Iforomo lesibawo sokufikelela emarekhodini weBhodo
UMTHETHO WOKUKHUTJHULWA KOKUFIKELELA ELWAZINI KA-2000
IBHODO YAMAFILIMU NOKUKHUTJHWA KWEMITLOLO
Imisebenzi nesakhiwo seBhodo yamaFilimu nokuKhutjhwa kwemitlolo Sahluko 14 1 a
Imisebenzi
IBhodo yamaFilimu nokuKhutjhwa kwemitlolo (i"Bhodo") yahlonywa ngokuya kwesahluko 3 (a) somThetho wamaFilimu nokuKhutjwa kwemitlolo ka-1996, njengombana utjhugululiwe, (um"Thetho"), ukwenza imisebenzi etlhogekako ukufikelela iminqopho yomThetho, ebekwe ngokulandelako esahlukweni 2:
kulawula ukutlanywa, ukukhiqizwa, ukuphathwa nokusatjalaliswa kweminye imitlolo namanye amafilimu ngokusebenzisa ukuwahlukanisa ngomhlobo, ukubekwa kwenkhandelo leminyaka kanye nokunikelwa kweenyeleliso kubathengi, kube nokuqalelela ikakhulukazi ekuvikelweni kwabantwana ekusetjenzisweni kumbi ngokomseme namkha ukwehliswa isithunzi emitlolweni, emafilimini kanye naku-inthanethi, kanye ... nokwenza ukusebenzisa kumbi abantwana emitlolweni yezemiseme, emafilimini namkha ku-inthanethi, kube sisenzo esidinga ukuthathelwa amagadango womthetho."
Kuhle kuhle iBhodo:
ihlola beyihlukanise ngokwemihlobo woke amafilimu, imidlalo yamakhompyutha kanye nemitlolo elethwa kiyo ngokuya komThetho;
yelusa i"bubulo" ukuqinisekisa ukuthotjelwa kweenqunto zayo, ikhakhulukazi mayelana nalezonqunto ezihlose ukuvikela abantwana ezintweni ezithikamezako nezinengozi kanye nokuvezwa kwabo eendabeni zabantu abadala;
yelusa ibhizinisi yezakhiwo zabantu abadala ukuqinisekisa ukhambisana nobujamo obubekwe esahlukweni 24 somThetho;
inikela ngerhelebho elifaneleko nakufunekako emazikweni wokugcinwa komthetho ekuphenyisisweni nekuhlawulisweni kwabasebenzisa abantwana kezomseme, godu yazisa umphakathi ngomnqopho nokuqakatheka kweenqunto zokuhlukanisa ngomhlobo nezeluleko zabathengi.
Isakhiwo
IBhodo inesiPhathimandla esiKhulu kanye neemPhathimandla ezimbili eziPhezulu, abenza iKomiti ePhetheko, nephaneli yabaHloli abaKhulu nabaHloli abakhethwa ngokuphakanyiswa mphakathi. IsiPhathimandla esiKhulu ngusiHlalo weBhodo neKomiti eKulu ePhetheko. Izinto kufanele zinikelwe iBhodo begodu ziyahlolwa bezihlukaniswe ngomhlobo makomiti wokuhlukanisa, afaka umhloli omkhulu kanye nokungasenani abahloli ababili, abakhonjwe ephanelini yabahloli abakhulu nabahloli. Abasebenzi bezokuphatha nabahlahlubi baqedelela abasebenzi beBhodo.
Imininingwana yokuthintana Sahluko 14 1b
Isikhulu seLwazi IsiPhathimandla esiKhulu
Iinkhulu ezibaSizi beLwazi IimPhathimandla eziPhezulu
Inomboro yomtato: 465 6518
Ifeksi: 465 6511
Umhlahlandlela wokusebenzisa lomThetho Sahluko 141c
Umtato 484 8300
Ifeksi 484 1360
Ukufikelela emarekhodini aphethwe yiBhodo Sahluko 141d iBhodo igcina amarekhodi wawo woke amafilimu, imidlalo yamakhompyutha nemitlolo elethwe khona izakuhlukaniswa ngokwemihlobo, kanye neminye imibuzo eyenziwa ngokuya kwesahluko 24 somThetho.
Ukwehlukanisa ngomhlobo Imibiko yamakomiti wokuhlukanisa ngokomhlobo kanye neBhodo yokuBuyekeza amafilimu, imidlalo yamakhompyutha nemitlolo ehlukanisiweko.
Ukubekelwa ngeqadi Irhelo lamafilimu nemidlalo yamakhompyutha ebekelwe ngeqadi ekuhlukaniselweni iminqopho ekhethekileko namkha ngaphasi kobujamo obukhethekileko.
Ukutloliswa Irhelo labasabalalisi kanye namkha nabatjengisi bamafilimu abatloliswe neBhodo.
Iinghonghoyilo Iincwadi zeenghonghoyilo ezibuya emphakathini.
IButhelelo leencwadi Ukukhethwa kwamavidiyo, ama-DVD
nemidlalo yamakhompyutha ehlukaniswe ngeminqopho yamazombe neyabadala.
Imibiko ImiBiko yonYaka nemiBiko yezeeMali ukusuka ngo-1998 ukuya ku-1999.
Umbiko wesiQhema esiSebenzako ngabaNtwana kezomSeme
Umbiko wesiQhema somSebenzi ngokuLawulwa kwamaFilimu nokuKhutjhwa.
AmaPhepha weRhubhululo AmaPhepha weRhubhululo ngemiphumela yeziko leendaba ebantwaneni.
Ukubawa ukufikelela
Isibawo sokufikelela emarekhodini weBhodo singenziwa ngokuzalisa iForomo A, Isingezelelo B, Umthetjhwana 6, okhutjhwe butjha ngekupheleni kwalencwajana.
Amahlangothi wamarekhodi atholakala ngaphandle kwesibawo Sahluko 141e
UmBiko woNyaka ka-2001-02
UmThetho nemiThetjhwana
Imihlahlandlela yokuHlukanisa
ImiBiko yeBhodo yokuBuyekezwa kwamaFilimu nokuKhutjhwa kwemitlolo
ImiBiko yeeNdaba yeBhodo
Iindlela namaforomo wokulethwa kwezinto ezizokuhlukaniswa namkha ukubekelwa ngeqadi, ukutloliswa kanye nokwenziwa kweenghonghoyilo.
Ibuthelelo ledatha yekhompyutha lokuhlukaniswa kweenqunto nabatjengisi abatlolisiweko kanye / namkha nabasabalalisi lisalungiswa begodu lizakutholakala ku-website msinyana ngemva kokutholakala kwelwazi.
Iindlela zokwenza isibawo
Umbawi kufanele ahlangabezane neendlela ezibekwe emThethweni wokuKhutjhulwa kokuFikelela eLwazini, eminye neminye imithetjhwana ngokuya kwaloyomThetho begodu neSahluko 14 seNcwajana ekhutjhwe yiKomitjhana yeSewula Afrika yamaLungelo wobuNtu, kanye nobujamo obubekwe yiBhodo ngaphandle kwalokha nabungakhambisani nomThetho, imiThetjhwana neNcwajana okukhulunywa ngayo esahlukwenesi.
Amabanga wokwala isibawo
Ukungezelela emabangeni wokwaliwa kwesibawo abekwe emThethweni wokuKhutjhulwa kokuFikelela, azikho izinto namkha amakhophi wokufikelela azakunikelwa, namkha kuvunyelwe ukufikelela, ezintweni ezithwele ukusetjenziswa kwabantwana kezomseme ngaphandle kwalokha umbawi nakalilunga lehlangano yokuthontjelwa komthetho kanye nerekhodi namkha ukufikelela lapho kutlhogeka ngomnqopho wephenyisiso kanye / namkha ukutjhutjhisa.
Imisebenzi etholakala emphakathini Sahluko 141f
Irhelo lemisebenzi
Ukuhlolwa nokwehlukaniswa ngokwemihlobo kwamafilimu, imidlalo yamakhompyutha nemitlolo
Ukubekelwa ngeqadi eenjamisweni zomThetho ngeminqopho yokuthembeka.
Ukwenza amafunisiso mayelana nokuziphatha kwebhizinisi lokuzithabisa kwabadala neentolo mazombe zamavidiyo nama-DVD
Ukunikela ngesiyeleliso ebaphathini bokukhutjhwa kwamalayisense mayelana nobujamo obufaneleko bokukhutjhwa kwamalayisense wamabhizinisi wokuzithabisa kwabantu abadala.
Ukunikela ngesiyeleliso mayelana nokuphepha kwabantwana ku-ithanethi
Ukwenza amajima wetjhatjhalaza welwazi ngeendaba eziphathelene neminqopho yomthetho kanye nangokuphepha kwabantwana ku-ithanethi, kanye
Nokwelusa ukukhambelana nomThetho.
Ukufikelela emisebenzini
Ukufikelela kweminye neminye imisebenzi etholakala eBhodini kungatholwa ngokwenza isibawo, ngomtlolo, esiKhulwini seLwazi. (Qala ipharagrafu 2 ngehla nawufuna imininingwana yokuthintana)
Ukuzibandakanya komphakathi ekwenziweni komthethomgomo namkha ekusetjenzisweni kwamandla Sahluko 141g
Umsebenzi omkhulu weBhodo kuhlukaniswa kwamafilimu ngemihlobo, imidlalo yamakhompyutha nemitlolo ekuvikelweni kwabantwana ekuvezweni ezintweni ezingabathikameza kanye nokunikela abathengi ilwazi elingakghonakalisa umphakathi ukwenza imibono efaneleko kanye nokufunda ngokukhetha, kwabo nabantwana ababatlhogomelako. UmThetho unikela ngokuzibandakanya komphakathi ekukhonjweni kwabahloli sahluko 313. Iimemo zizakuqaliswa emphakathini bona uzibandakanye eendlelenikambiso zombili ezizakwenziwa ngokusebenzisa iziko leendaba.
Ukungezelela, umphakathi ungazibandakanya ekwenziweni kwemihlahlandlela yokuhlukaniswa ngokunikela ngeentjhukumiso kanye / namkha ngokufaka iinghonghoyilo namkha ukusola ngeenqunto esiPhathisweni esiKhulu. (Qala imininingwana epharagrafini 2 ngehla).
IBhodo godu ngemva kokuthola isibawo esitloliweko, izakuhlela ukubakhona kwamanye wamalunga womphakathi emasetjhenini wokuhlukanisa ngemihlobo ukuphosa ilihlo nokuphawula ngekambiso yokuhlukaniswa.
Iimpengu ezikhona Sahluko 141h
IBhodo, njengehlangano yesitjhaba ekwenzeni iinqunto zokuphatha, iwela ngaphasi komThetho wokuKhutjhulwa kobuLungiswa bezokuPhatha kanye neempengu zezenzo zokutjhiywa nokuvumela ezinikelwa emThethweni. Ukungezelela, umThetho wokukghonakalisa weBhodo unikela ngokudlulisela eBhodini yokuBuyekezwa kwamaFilimu nokuKhutjhwa kwemitlolo kanye neKhotho eKulu. (IZahluko 19 no 20 zomthetho).
Elinye ilwazi Sahluko 141i
Akunelinye ilwazi elingafakwa kilencwajana esele libekiwe kuze kube gadesi.
Ukutholakala kwencwajana
EButhelelweni lesiTjhaba lamaFilimu, amaVidiyo nemiDumo, Pretoria.
ISINGEZELELO B
ISIBAWO SOKUFIKELELA EMAREKHODINI WEHLANGANO YOMPHAKATHI
Sahluko 181 somThetho wokuKhutjhulwa kokuFikelela eLwazini ka-2000, umThetho wenomboro 2 ka-2000
UmThetjhwana 6
IBEKELWE UKUSETJENZISWA MNYANGO
Inomboro yereferensi:
Isibawo semukelwe ngu:
(yitjho isikhundla, ibizo nesibongo sesikhulu selwazi / Isandla sesikhulu selwazi) ngelanga
Imali yesibawo (nayikhona): R ...
Isibambiso (nasikhona): R ...
ITLIKITLO LESIKHULU SELWAZI / ISANDLA SESIKHULU SELWAZI
A. Imininingwana yehlangano yesitjhaba
IsiKhulu seLwazi / iSandla sesiKhulu seLwazi
B. Imininingwana yomuntu obawa ukufikelela emarekhodini a Imininigwana yomuntu obawa ukufikelela emarekhodini kufanele inikelwe ngenzasi.
b I-adresi nenomboro yefeksi ngaphakathi kweRiphabhliki lapho ilwazi kufanele lithunyelwe khona, kufanele linikelwe.
c Isiqinisekiso sekghono lokwenza isibawo, nakufunekako, kufanele sinanyathiselwe.
Amagama azeleko nesibongo:
Inomboro kamazisi:
I-adresi yeposo:
Inomboro yefeksi:
Inomboro yomtato: ... I-adresi ye-e-mail: ...
Ikghono lokwenza isibawo, nasenzelwa omunye umuntu: ...
C. Imininingwana yomuntu owenzelwa isibawo
Isahlukwesi kufanele sizaliswe KUPHELA nayikuthi isibawo selwazi senzelwa omunye umuntu.
Amagama azeleko nesibongo:
Inomboro kamazisi:
D. Imininingwana yerekhodi a Nikela imininingwana ezeleko yerekhodi okufunwa ukufikelela kilo, kufaka inomboro yereferensi nayikuthi uyayazi, ukukghonakalisa ukutholakala kwerekhodi.
b Nayikuthi isikhala esinikelweko asikaneli, ragela phambili kelinye iphepha begodu ulinamathisele eforomini. Umbawi kufanele atlikitle woke amaphepha wokungezelela.
Ihlathululo yerekhodi namkha ihlangothi ekhambelanako lerekhodi:
Inomboro yereferensi, nayikhona.
Eminye imininingwana engezelelako yerekhodi:
E. Imali ebhadelwako a Isibawo sokufikelela erekhodini, ngaphandle kwerekhodi eliphethe ilwazi eliphathelene nawe, sizakutjhejwa kuphela ngemva kobana imali ebekiweko ibhadelwe.
b Uzakwaziswa ngenani okufuneka libhadelwe njengemali yesibawo.
c Imali ebhadelelwa ukufikelela erekhodini iya ngomhlobo wokufikelela ofunekako kanye nesikhathi esanaleko esifuneka ukuzuma nokulungisa irekhodi.
d Nayikuthi ulungela ukubekelwa ngeqadi ekubhadelweni kwemali, veza ibanga lokubekelwa ngeqadi.
Ibanga lokubekelwa ngeqadi ekubhadeleni imali:
Nawukhandelwa kurholophala bona ufunde, ubone namkha ulalele irekhodi eforomini lokufikelela elinikelwa enomborweni yoku-1 ukuya keye-4 ngenzasi, veza uburhole bakho bewutjengise mhlobo bani werekhodi elifunekako.
AMANOTHI:
a Ukukhambisana nesibawo sakho sokufikelela eforomini elibekiweko kungaya ngokuthi irekhodi litholakala ngamuphi umhlobo.
b Ukufikelela ngendlela ebawiweko kungalelwa ngaphasi kobunye ubujamo. Nakunjalo uzakwaziswa nayikuthi ukufikelela kuzakunikelwa ngelinye ihlobo.
c Imali ebhadelelwa ukufikelelwa kwerekhodi, nayikuthi ikhona, izakubekwa kancani mhlobo wendlela ukufikelela okubawiwe ngayo.
Nayikuthi irekhodi litloliwe namkha ligadangisiwe:
Ikhophi yerekhodi
Ukuhlolwa kwerekhodi
Nayikuthi irekhodi likhambisana nemibono -
Lokhu kufaka iinthombe, amaslayidi, amarekhodi wevidiyo, imibono eyenziwe ngekhompyutha, imigwalo, njll:
Ukuqala imibono Ukukopa imibono
Ukutlolwa kwemibono*
Nayikuthi irekhodi linamagama arekhodiweko namkha ilwazi elingakhiqizwa butjha ngemidumo:
Lalela umbhino okhambisanako Ukutlolwa kombhino ikhasethe lomrhatjho okhambisanako*
umtlolo otloliweko namkha ogadangisiweko
Nayikuthi irekhodi liphethwe ekhompyutheni namkha ngendlela ye-elektroniki namkha ngendlela efundwa mtjhini:
Ikhophi egadangisiweko Ikhophi yelwazi elisuselwa yekhomyutha erekhodini efundekako*
Nayikuthi ubawe ikhophi namkha umtlolo werekhodi (ngehla), IYE AWA
ingabe ufisa ikhophi namkha uposelwe umtlolo?
Uzakubhadela iposo.
Tjheja bona nayikuthi irekhodi alitholakali ngelimi olibingako, ukufikelela kunganikelwa ngelimi okutholakala ngalo irekhodi.
Ngiliphi ilimi ofuna ukuthola ngalo irekhodi?
G. Isaziso ngesiqunto mayelana nesibawo sokufikelela
Uzakwaziswa ngomtlolo bona isibawo sakho sivunyelwe namkha saliwe. Nayikuthi ufisa ukwaziswa ngenye indlela, yitjho kucace indlela bewunikele ngemininingwana efaneleko engakghonakalisa ukukhambisana nesibawo sakho.
Uthanda ukwaziswa bunjani ngesiqunto mayelana nesibawo sakho sokufikelela erekhodini?
ITLIKITLO LOMBAWI / UMUNTU OWENZELWA ISIBAWO
