Iimfuno ezingezelelweko zokutloliswa ezikweni leSayensi yezeBhoduluko



                              Siyakutlhogomela    Singebalapha    
Siyakusebenzela


                              Ilwazi lombuso | www.gov.za  

                                 Imisebenzi eyenzelwa abantuImisebenzi 
                                yeenhlanganoImisebenzi eyenzelwa amaphandle
                                 




                                 Khetha ilimi   AfrikaansEnglish 
                                NdebeleSepediSiswatiSesothoSetswanaTsongaVendaXhosaZulu

                                Isibawo Serhelebho Leemali Esikimini SesiTjhaba 
                                So
                                Isibawo Sokuzitlolisa Kwamathomo Esikhungweni 
                                Sefu
                                Isibawo Sokulinganiswa Kwamazinga Weemfundo 
Ezith
                                Ukuqinisekiswa Kweemfundo Eziphasiweko 
                                Ebuthelelwe
                                IRherho lesiTjhaba eliZenzakalelako lokuFunyanwa 
                                k
                                Ukuzitlolisa njengososayensi wemvelo 
                                wesiphrofetjh
                                Ukuzitlolisa okukhethekileko njengososayensi 
                                wesip
                                Iimfuno ezingezelelweko zokutloliswa ezikweni 
                                leSa
                                Ukuzitlolisa njengososayensi wesiphrofetjhinali 
                                we
                                Ukudluliswa kwesiqunto sokwalelwa ukuzitlolisa 
                                nje
                                Isibawo Sokutloliswa Kwesikhungo Sangasese 
                                SeFundo


                                Ongakhetha kikho
                                 Gadangisa ikhaseli
                                 Thumela ikhaseli nge-e-mail
                                 Faka kokuthandako
                                 Yenza njengekhasi lekhaya




                                Ngewebhsayithi |Thintana nathi |Umebhe wesayithi

                                 >  Ekhaya   >  Imisebenzi eyenzelwa abantu   >  
                                IFundo neBandulo    >  Iinkhungo zefundo 
                                ephakamileko     



                                    

                                Iimfuno ezingezelelweko zokutloliswa ezikweni 
                                leSayensi yezeBhoduluko    

                                Ihlathululo | Amagadango okufanele alandelwe | 
                                Imithetho esetjenziswako | Amazinga wokusebenza 
                                nesikhathi | Iindleko | Amaforomo azaliswako | 
                                Imininingwana yokuthintana


                                Ihlathululo
                                Ukufaneleka okunengi okuhlukeneko ezikweni 
                                lesayensi yezebhoduluko, okunikelwa 
                                mayunivesithi khulukhulu kwesinye isikhathi 
                                kwenza kungakghonakali ukulinganisa ukufaneleka 
                                kunye kilesayensi enamahlangothi amanengi. 
                                Ngalokho kuyatlhogeka kokuthoma ukufunisisa 
                                bonyana umuntu angafaneleka njengososayensi 
                                kwelinye lamaziko wokusebenza 
                                “angakhethiseliko”. Lokhu kutjho bona umuntu 
                                angabandulwa njengosokhemisi, ijiyolojisti, 
                                ibhothanisti namkha kwelinye nelinye lamaziko 
                                wesayensi yemvelo begodu ahlangabezane nazo zoke 
                                iimfuno zokufaneleka ngaphambi kobana akghone 
                                ukuzitlolisa ezikweni leSayensi yezeBhoduluko. 
                                Lokhu akutjho ukuzitlolisa kabili. Abantu 
                                abafisa ukusebenza njengabososayensi 
                                bezebhoduluko kufuneka bazitlolise nomKhandlu 
                                weSewula Afrika wamaPhrofetjhini wamaSayensi 
                                wemVelo (i-SACNSP).
                                Nawuzakufaneleka, kufanele uhlangabezane 
                                neemfuno ezilandelako:

                                 Omunye nomunye umuntu ofuna ukuzitlolisa 
                                njengosoSayensi wesiPhrofetjhinali wemVelo 
                                ezikweni lokusebenza leSayensi lezeBhoduluko 
                                kufanele abe nedigri yeminyaka emine ye-B.Sc, 
                                i-B.Sc. Honours namkha i-B.Tech. emasayensini 
                                wemvelo.
                                Ukufaneleka: Kuzakufaka ubuncani bakhona 
                                isifundo sinye, ngaphandle kwesayensi 
                                yezebhoduluko, ezikweni lokusebenza elirhenyiswe 
                                kuTjhejuli I yomThetho wamaPhrofetjhini 
                                weSayensi yemVelo ka-2003, kufanele; sifundwe 
                                ngokwandisa ukutjhinga nobubanzi esikhathini 
                                esiminyaka emine; begodu kufanele sisekelwe 
                                ubuncani bakhona eemfundweni ezisisekelo zezinga 
                                I leemfundo zesayensi yemvelo okuyi-fiziksi, 
                                ikhemistri, iimbalo kanye/namkha nebhayoloji.
                                Ubuncani bakhona amaphesente ama-50 weemfundo 
                                ehlelweni kufanele athathwe njengeemfundo 
                                zesayensi yemvelo. (Qala godu iimfuno emakhasini 
                                13 ukufika ku-14 we-SARNAP. Ukungezelela 
                                kokungehla umuntu ofisa ukutloliswa neziko 
                                leSayensi yezeBhoduluko kufanele akghone 
                                ukunikela ngobufakazi bebandulo ekuPhathweni 
                                kweBhoduluko (isibonelo, ukulinganiswa 
                                komphumela ebhodulukweni, umthetho 
                                wezebhoduluko, njalonjalo). Lokhu kungaba 
                                lihlangothi ledigri yeminyaka emine namkha 
                                ngendlela yeemfundo ezifitjhani. Kufanele ube 
                                nerekhodi elicacileko lomsebenzi okhambelana 
                                nesayensi yezebhoduluko nerhubhululo. Godu wenze 
                                umsebenzi omkhulu owenziwa basebenzi 
                                bezebhoduluko.
                                AbaKghonakalisi bezeBhoduluko, abaphethe ezinye 
                                iimfundo zokuphathwa kwebhoduluko, kodwana 
                                abangakafumani ibandulo elifaneleko lesayensi 
                                yezebhoduluko, isibonelo, ama-town planners, 
                                sociologists, economists, architects, 
                                namajiyografa abanamadigri we-B.A., angeze 
                                bafaneleka kukuzitlolisa njengabososayensi 
                                bemvelo besiphrofetjhinali. AbaKghonakalisi 
                                bezeBhoduluko abanjalo kufanele babe nabantu 
                                abanebandulo lesayensi lezemvelo eenqhemeni 
                                zabo. Ababawi kufanele banikele ngobufakazi 
                                bokuzibandakanya ubuncani bakhona 
                                emaphrojekthini amabili namkha amanengi. 
                                Amaphrojekthi aqediweko (imibiko) azakutjhejwa, 
                                nakungaba nesitjengiso esinakho koke sokufaka 
                                isandla komuntu. Ukutloliswa yi-Environmental 
                                Assessment Practitioners of South Africa (EAPSA) 
                                kuzakuthathwa njengobufakazi obaneleko 
                                bokungehla. Ungezelela, ilwazi lamakhonferensi 
                                akhanjelweko kufanele linikelwe, amaphepha 
                                wesayensi kanye nemitlolo eveziweko.
                                Amahlangothi wokuzitlolisa angendlela 
elandelako:
                                USosayensi wemVelo wesiPhrofetjhinali 
                                (Pr.Sci.Nat.)
                                USosayensi wemVelo oFuna umSebenzi 
                                (Cand.Sci.Nat.)
                                USosayensi wemVelo oQinisekisiweko 
                                (Cert.Sci.Nat.)
                                Nawufuna ilwazi elinabileyo, yiya ku-website 
                                ye-South African Council for Natural Scientific 
                                Professions. (umKhandlu weSewula Afrika 
                                wamaPhrofetjhini wamaSayensi wemVelo)
                                [Top]
                                Amagadango okufanele alandelwe
                                Zalisa iforomo lesibawo elitholakala 
                                emKhandlwini weSewula Afrika wamaPhrofetjhini 
                                wamaSayensi wemVelo. Isibawo kufanele 
                                siphekelelwe yimali yokuzitlolisa. UmKhandlu 
                                uzakutlolisa bewukunikele isitifikhethi 
                                sokuzitlolisa nayikuthi uyaneliswa bona 
                                uneemfuneko zefundo ezifaneleko kanye nelemuko 
                                njengokuqunta komKhandlu.
                                [Top]
                                Imithetho esetjenziswako
                                Academy of Science of South Africa Act, 2001 
                                (Act 67 of 2001) (UmThetho we-Akhademi yeSayensi 
                                yeSewula Afrika)
                                [Top]
                                Amazinga wokusebenza nesikhathi
                                Ukuzitlolisa kungathatha iimveke ezisithandathu 
                                ukufika kwezibunane kuye ngokulethwa kwemitlolo 
                                efunekako. Ukuhlungwa komuntu kungenziwa nawe 
                                siqhema sabantu ubuncani bakhona ababili 
                                abakhonjwe yiKomiti yokuYelelisa 
                                yesiPhrofetjhinali ye-SACNASP efaneleko.
                                Ukulinganiswa kweembawo yi-PAC efaneleko, 
                                ukuvunywa yiKomiti yokuTlolisa ye-SACNASP kanye 
                                nokuqinisekiswa mKhandlu ozeleko. Umphumela 
                                wokulinganiswa angeze waziswa bekube ngemva 
                                komhlangano womKhandlu.
                                UmKhandlu ungala ukutlolisa umbawi:

                                nayikuthi ngemva kokuthoma ukusebenza 
                                komThethosisekelo weRiphabhligi yeSewula Afrika 
                                ka-1993 (umThetho weNomboro 200 ka-1993), umbawi 
                                ufunyenwe anomlandu, ngaphakathi kweRiphabhligi 
                                namkha lapha khunye, bewagwetjwa ukudosa ejele 
                                isikhathi esidlula iinyanga ezintathu namkha 
                                ihlawulo kunokudosa ejele kilokho
                                nayikuthi umbawi uthathwa yiKhotho ePhakamileko 
                                njengongakaphili kuhle ngokomkhumbulo namkha 
                                ingqondo namkha uvalelwa ngaphasi komThetho 
                                wokuPhila kuhle ngokweNgqondo (Mental Health 
                                Act, 1973 (umThetho weNomboro 17 ka-1973)
                                nakusajanyiswe ukuzitlolisa kombawi ngebanga 
                                lokujeziswa okubekwe phezu kwakhe ngaphasi 
                                kwalomThetho
                                nayikuthi umbawi ususiwe e-ofisini le-trust 
                                ngebanga lokungaziphathi kuhle
                                nayikuthi umbawi mumuntu otjhonileko 
                                ongakabuyiselwa ebujameni bangaphambilini 
                                ukutjhona kwakhe okwabangwa kungatjheji namkha 
                                kungazi umsebenzi okuwela ngaphasi kwehlangothi 
                                mayelana nalo enza isibawo sokutloliswa.
                                UmKhandlu uzakwazisa ngomtlolo nayikuthi isibawo 
                                sakho sokutloliswa saliwe
                                Ungadlulisela phambili isiqunto somkhandlu 
                                kungakapheli amalanga ama-30 (ukukhambelana 
                                nekambiso yokudluliswa kweenqunto).
                                Kufanele wenze isibawo sokuvuselelwa 
                                kokuzitlolisa emKhandlwini, ubuncani bakhona 
                                iinyanga ezintathu ngaphambi kokuphela 
                                kokuzitlolisa (ukukhambelana nokuvuselelwa 
                                kokuzitlolisa).
                                [Top]
                                Iindleko
                                1 Apreli 2006 bekube ngu 31 Matjhi 2007:
                                 
                                 
                                USosayensi wemVelo wesiPhrofetjhinali 
                                (Professional Natural Scientist):R580 ngokuya 
                                kweziko elinye nelinye lokusebenza
                                USosayensi wemVelo oFuna umSebenzi:
                                Candidate Natural ScientistR320 ngokuya kweziko 
                                elinye nelinye lokusebenza
                                USosayensi wemVelo oQinisekisiweko (Certificated 
                                Natural Scientist):R380 ngokuya kweziko elinye 
                                nelinye lokusebenza
                                Imali yokutlolisa: Ukwenziwa ngcono ukusuka 
                                ku-"Cand.Sci.Nat" ukuya ku-"Pr.Sci.Nat"R580



                                Ukubhanka ngokwe-elektroniki nokudibhozida 
                                bunqopha: Sibawa usebenzise ama-initjhiyali 
                                nesibongo ukufanisa ukubhadela kwakho 
                                estatimendeni sakho sebhanka bewufeksele 
                                ubufakazi bokubhadela kanye nekhasi lokuTHOMA 
                                leforomo lesibawo sakho enomborweni ethi 012 841 
                                1057.
                                Imininingwana yebhanka:
                                Umzuzi: SA COUNCIL FOR NATURAL SCIENTIFIC 
                                PROFESSIONS namkha i-SACNASP
                                NEDBANK, Silverton; iKhodi yeGatja: 164445: 
                                iNomboro ye-Akhawunti: 1644292289 
(okuyi-current)
                                [Top]
                                Amaforomo azaliswako
                                Application for Professional Registration 
                                (Isibawo sokuTlolisa kwesiPhrofetjhinali)


                                [Top]
                                Imininingwana yokuthintana


                                National office

                                iPhrovinsi:Gauteng
                                IdorobhaPretoria
                                Umtato:012 841 1075/50
                                Ifeksi:012 841 1057
                                I-adresi yendawo:Council for Geoscience, Suite 
                                B313, 280 Pretoria Road, Silverton, 0127
                                I-adresi yeposo:Private Bag X540, Silverton, 
0127
                                E-mail:sarnap@geoscience.org.za
                                Web:www.sacnasp.org.za









                                Yabuyekezwa kokugcina :18 January 2007





                                    

                                 








                              Ngewebhsayithi |Thintana nathi |Umebhe wesayithi 
                              |Imibandela nobujamo




