Ukhuthazeke kwamambala uGcwetha onomyeko owabelethelwa bewakhulela e-Queenstown ngendlela yokobana uzokuthaba khulu ukudlula ngale kwebizelo lomsebenzi ukunikela isizo kwaphela kilabo abalitlhogako.
"Ngiyakhuthazeka nangitjhugulula ngepumelelo ukudana kokuphelelwa lithemba bese kuba nokumomotheka okuletha ithemba. Kunginikela isizathu sokulindela isakhamuzi esijayelekileko esisendleleni ngelanga elilandelako," kutjho yena. Imiphakathi yemakhaya esiyisebenzelako isibona njengomesiyayo ekwethuleni imisebenzi."
Ukusuka eminyakeni ephasi, uGcwetha Thomas waba nekareko lokufaka isandla embonweni wokuba nomphakathi olungileko lapho abantu, ngaphandle kombalabo namkha ikolo baphila ngokutjhaphuluka, banamathuba alinganako ebhodulukweni elivikelekileko.
Eqinisweni, gade kungokhunye ukungalingani kwegandelelo lakarhulumende wesikhathi esidlulileko okwamkhuthaza kobana atjheje ibizelo leemfundo zomthetho.
Ukholwa kobana i-Ofisi yomVikeli womPhakathi ngenye yamaziko anesibopho esikhulu sokuqinisekisa kobana urhulumende udlala ingcenye yakhe ekuqinisekiseni bona umbuso wentando yenengi uyaqiniswa begodu uyagcinwa.
"I-OPP kufanele ibe ngenye yabakhuthazi (catalysts) ekuphathweni kwakarhulumende ozokuba nomthelela omuhle ekukhambeni ekulumweni yokwenza intando yenengi kobana izwisiseke ezakhamuzini ezijayelekileko, " kwatjho yena.
