

Ukulethwa ngokwe-elektroniki  kwamaforomo nokubhadela

Ihlathululo
Amagadango okufanele alandelwe
Imithetho esetjenziswako
Amazinga wokusebenza nesikhathi
Iindleko
Amaforomo azaliswako
Imininingwana yokuthintana

Ihlathululo

Ukulethwa kweforomo ngokwe-elektroniki ngenye yeensungulo ezibumba iHlelo i-SIYAKHA elitholakala kwa-South African Revenue Service . Umnqopho omkhulu we-e-Filing kukghonakalisa ukulethwa ngokwe-elektroniki kwamaforomo womthelo kanye nokubhadela kwababhadeli bomthelo nabasebenzi bomthelo.

Kwanjesi, amaforomo alandelako ayatholakala:

Pay-As-You-Earn  
Skills Development Levy  
Unemployment Insurance Fund  -
Value Added Tax 
Provisional Tax  
Request for Tax Directive 
Request for Extensions 
Secondary Tax 
Additional Payments
Request for Tax Clearance Certificate
Transfer Duty
Stamp Duty
Reportable Arrangements
Tax Practitioner Registration
VAT Vendor Search
Personal Income Tax 
Advanced Tax Ruling 

Ababhadela umthelo banikelwa ithuba lokufumana, ukuzalisa, ukuletha amaforomo wokubhadela umthelo ngokusebenzisa indlela yokubhadela ethenjiweko nephephileko ama-awara ama-24 ngelanga.

Abhabhadela umthelo, amafemu we-accounting nabasebenzi bomthelo abafisa ukufayila amaforomo wabo womthelo, namkha abafayilela amaklayenti wabo amaforomo womthelo bayakghona ukuzitlolisa erherhweni ngokusebenzisa i-inthanethi. Akunahlelo lekhompyutha elikhethekileko elifunekako – kufuneka nje ukuthintana nge-webh kanye nerherho lokusebenza kwe-Windows ejayelekileko.

Phezulu

Amagadango okufanele alandelwe

Ababhadela umthelo abafisa ukufayila nokubhadela ngokwe-elektroniki kufanele bazitlolise nomsebenzi wokufayila ngokwe-elektroniki wakwa-SARS.

Vakatjhela i-SARS e-filing.
Khetha ibhathini yokuzitlolisa ngesinceleni sesandla bewukhethe umhlobo wokuzitlolisa osebenza kuwe.
Nasele ikambiso yokuzitlolisa iphelile, uzakufumana ikhodi yokufikelela kwangeqadi nephaswed yokufikelela imisebenzi ekhona.
Ikhodi yokufikelela kwangeqadi nephaswed izakukhutjhwa kuphela nasele wena namkha umjameli wakho aqinisekisiwe ngokuya kwamagadango wokulawula afaneleko afuna itlikitlo le-elektroniki.
Imininingwana yakho efaneleko izakuqinisekiswa ngokusebenzisa leyo efumaneka kumasta dathabhesi ye-SARS begodu uzakuthoma ukusebenza njenge-e-filer  yemikhiqizo efaneleko.
Lokha nakukhutjhwa amaforomo, i-SARS izakukhupha amaforomo we-elektroniki esikghonakalisini somsebenzi we-e-filing. Manje ungalizalisa bewulithumele ngokwe-elektroniki. I-SARS ayisanikeli amaforomo wephepha kuma-e-Filers.
Umsebenzi we-e-filing uzakunikela isikhumbuzo, ngokusebenzisa i-SMS namkha i-e-mail, ukwazise ngeforomo elizakuzaliswa namkha lilethwe.
Kufanele usebenzise ikhodi yakho yokufikelela yangeqadi nephaswed ukufikelela iforomo.
Ukusetjenziswa okususelwe kuwebh kuzakutjengisa ilwazi leforomo njengalokha naliseforomini eligadangisiweko elijayelekileko. Manje uzakuzalisa iforomo kuWebhsayithi.
Nasele uzalise iforomo, ilwazi elifakwe eforomini liqinisekiswa ngokuzeleko. Koke ukubalisisa kwenziwa lirherho khona kuzakukhutjhwa ithuba lokudluliswa kwelwazi elingasiqiniso.
Ungakhetha ukubhadela lokha nawuletha iforomo begodu ungabhadela ngesinye nesinye isikhathi ngaphambi kwelanga lokugcina.

Nanyana ikambiso izwakala irarene, nasiya ekwenzeni kulula begodu kuyarhaba. Isekelo lifumaneka eduze ngomtato eSentheni yeRhelebho lomTato enabasebenzi abaneleko kanye neDeskeni leSekelo elizakuhlahla ngekambiso.

Phezulu

Imithetho esetjenziswako

Income Tax Act, 1962  

Phezulu

Amazinga wokusebenza nesikhathi

Akunasikhathi esibekelwe lomsebenzi.

Phezulu

Iindleko

Awubhadeli litho ngalomsebenzi.

Phezulu

Amaforomo azaliswako

Thumela amaforomo wakho nemali oyibhadeleko nge-inthanethi.

Phezulu

Imininingwana yokuthintana


