Ihlathululo
Amagadango okufanele alandelwe
Imithetho esetjenziswako
Amazinga wokusebenza nesikhathi
Iindleko
Amaforomo azaliswako
Imininingwana yokuthintana
Ihlathululo
Isikebhe sokuthiya sivamise ukuba nazo zoke iinsetjenziswa zokusetjenziselwa imisebenzi yokuthiya namkha ekhambelanako. Isikebhe sifaka zoke izembatho zokuphepha, iinsetjenziswa, ukudla neensetjenziswa zabasebenzi, intundu namafutha. Isikhebhe sokuthiya sekhaya godu singafaka esinye isikebhe esirhelebha sinye namkha zinengi iinkebhe elwandle ekwenzeni omunye nomunye umsebenzi okhambelana nokuthiya. Lokhu kufaka, kodwana akupheleli:
ekulungiselelweni ekunikelweni ekubekeni ekuqandiseni ekuthutheni namkha ekusetjenzweni ekuthintekeni bunqopha emisebenzini yokuthiya ngaphakathi kwe-Exclusive Economic Zone namkha emanzini weentjhabatjhaba awela ngaphasi kwelawulo leSewula Afrika.
Akunamuntu ozakusebenzisa isikebhe sokuthiya namkha esinye isikebhe ukusebenzisa elinye nelinye ilungelo lokufikelela ngaphandle kwalokha anikelwe ilayisense, ekhambelana nemvumo nayikuthi umnikazi wesikebhe mnikazi welungelo lokuthiya begodu lapho umnikazi wesikebhe angasi mnikazi welungelo lokuthiya isivumelwano sikhona sokusetjenziswa kwesikebhe esitjhiwoko.
Phezulu
Amagadango okufanele alandelwe
Fumana iforomo lesibawo emNyangweni weeNdaba zeBhoduluko nezokuVakatjha .
Zalisa iforomo ngamagabhadlhela usebenzise amaledere amakhulu kuphela begodu ufake incwadi yamabanga etloliweko.
Nikela ngelwazi elilandelako:
igama lesikebhe igama lomnikazi wesikebhe umhlobo wamandla, ubude besikebhe amandla wenjini nobukhulu besikebhe ikoro yezokuthiya isikebhe esizakusebenza kiyo inarha ngaphasi kwayo isikebhe esitloliswe kiyo nayikuthi siqatjhiwe/ siwela ngaphasi kwesivumelwano sesikhathi esithileko somNikazi weLungelo lokuThiya weSewula Afrika.
Letha iforomo lesibawo emNyangweni weeNdaba zeBhoduluko nezokuVakatjha kanye nesivumelwano selungelo lakho lokuthiya osenze nomnikazi wesikebhe ukusebenzisa isikebhe okukhulunywa ngaso, nayikuthi awusi mnikazi welungelo lokuthiya.
Tjengisa isikhathi kanye nesibawo sekoro yokuthiya isikebhe esizakusebenza kiyo.
Phezulu
Imithetho esetjenziswako
Phezulu
Amazinga wokusebenza nesikhathi
Isibawo singathatha amalanga wokusebenza amathathu namkha ukudlula lapho kuye ngokwenziwa kuhle kwesibawo.
Phezulu
Iindleko
Iindleko zihluka ngokuya kobude besikebhe.
