Isibawo sesabelo ngokuya kwehlelo lokwAbiwa Butjha kweNarha ngomnqopho wokuThuthukisa zokuLima
Ihlathululo
Amagadango okufanele alandelwe
Imithetho esetjenziswako
Amazinga wokusebenza nesikhathi
Iindleko
Amaforomo azaliswako
Imininingwana yokuthintana
Ihlathululo
Ihlelo lokwAbiwa Butjha kweNarha ngomnqopho wokuThuthukisa zokuLima lenzelwe ukurhelebha izakhamuzi ebezidinywe amathuba ngaphambilini ezibuya emiphakathini yabaNzima, amaKhaladi namaNdiya ukuthenga inarha namkha iinsetjenziswa zokulima khulu khulu ngomnqopho wokulima.
Nawuzakufaneleka kufanele ube lilunga lesiqhema ebesidinywe amathuba ngaphambilini ube nemiyaka eli-18 ubudala namkha ngaphezulu uhlose ukusebenzisela inarha iminqopho yezokulima kuphela uhlose ukulima ngokuzeleko ngaphakathi kwezakhiwo zombuso ungabi nesikhundla ezakhiweni zombuso uzimisele ukuzibandakanya ehlelweni lebandulo ngemva kobana ufumane inarha ube sebujameni bokufaka isandla ube yihlangano ehleliweko nayikuthi nenza isibawo nisiqhema nibe ne-akhawunti yebhanka.
Abalimi abaphumelelako abafisa ukukhulisa ukusebenza kwabo bangenza iimbawo zezabelo zokuragela phambili kodwana isamba sezabelo ze-LRAD embawini munye angeze sadlula i-R100 000. Enye imali yokusikimisa ukuthoma namkha ukukhulisa iphrojekthi yokulima kufanele ifunyanwe ebhanka.
Isabelo se-LRAD akutlhogeki bona sibhadelwe ebhanka njengemali ebolekiweko. Kusetjenziswa ifomula ukuqunta bona umuntu uzakufumana imali engangani. Nawuzakufaneleka sisabelo se-R20 000, kuzakufanela ufake imali engange-R5 000. Ukufaka isandla akutlhogeki bona kube yikhetjhe - kungaba mhlobo weensetjenziswa zokulima, ifuyo kanye nenye ipahla yokulima. Abasebenzi ongabasebenzisa kilephrojekthi babalwa njengokufaka isandla okusisekelo.
Phezulu
Amagadango okufanele alandelwe
Funa inarha ofisa ukuyithenga. Nakungasinjalo, kungenzeka kube sele unokufikelela inarha, efana nenarha ekabelwana ngayo.
Thintana nomNyango weeNdaba zeNarha namkha isiphathiswa sakho sokukhuliswa kwezelimo ukwenza isibawo sesabelo.
Letha okulandelako nesibawo sakho:
Isihlongozo sokusetjenziswa kwenarha namkha iqhinga leplasi .
Ukukhetha kokuthengisa ngentengo okuvunyelwene ngayo, nayikuthi uqatjhisa ngomnqopho wokuthenga
Irhemo lamalunga adumileko namkha amalunga wesiqhema, nayikuthi isihlongozo ngesesiqhema
Isiqinisekiso sokobana ithayithili yenarha icacile, ayinamibango yenarha, itloliswe egameni lomthengisi begodu intengo okukhulunyisenwe ngayo ayisingaphezulu kwenani elilinganisiweko lemakethe
Ubufakazi bokobana imali esaleleko iyatholakala
Umbiko wokulinganiswa
Phezulu
Imithetho esetjenziswako
Phezulu
Amazinga wokusebenza nesikhathi
Ikambiso izakuthatha ubuncani beenyanga ezine kodwana nayikuthi amaphrojekthi ararene ingathatha isikhathi eside.
Phezulu
Iindleko
Ubuncani bemali engange-R20 000 izakufuna ubuncani bemali engafakwa nguwe engange-R5 000. Ubuncani bemali engange-R100 000 buzakufuna ubunengi bemali engafakwa nguwe engange-R400 000. Phakathi kwemali ebuncani nebunengi, kunokuragela phambili kwamanani wezabelo, kuye ngokufaka isandla kodlala indima.
Phezulu
Amaforomo azaliswako
Phezulu
Imininingwana yokuthintana
