Ekuhlonipheni indiba ebanjwe bomma begodu nabaragela ukukwenza ekorweni yezamanzi eSewula Afrika, umNyango weenDaba zamaNzi namaHlathi, ngesekelo leKomitjhana yezaRhubhululo lezamaNzi kanye nesiKhungo sezamaNzi seSewula Afrika, ubamba qobe ngonyaka, umnyanya wokunikela aboMma aboNongorwana kwezamaNzi.
Ihlelweli linqophe ukuhlonipha begodu ligidinge isandla esifakwa bomma ekorweni yezamanzi kanye nokuphakamisa:
Ukubandakanyeka kwabomma abazizazi kanye nabasebenzela emiphakathini ekuphathweni kwezamanzi; kanye
Nendiba eqakathekileko ebanjwe bomma manqophana nezamanzi- ekunqothuleni ukutlhaga, kwezefundo kanye nezetuthuko engaquntukiko eendaweni zemadorobheni nezemakhaya.
Unyaka nonyaka abonongorwana laba bahlonipha abomma abakhokhele phambili kileenkoro ezilandelako:
ZeRhubhululo eliPhakemeko (ophakanyiswako abe neminyaka ema- 35 ukuya phezulu);
ZeRhubhululo elingaPhasana (ophakanyiswako abe neminyaka engaphasi kwama- 35);
MThuthukisi womPhakathi;
ZeFundo neTjhejo; kanye
NokuPhatha nokuHlonywa kwemiThethomigomo.
Ophakanyiswako kileenkoro kungaba mumuntu ngamunye nanyana isiqhema. Abonongorwana bazakunikelwa abomma abahloniphekileko, labo abasebenza ngendlela ehle kwamanikelela eenkorweni zabo, begodu abafaka isandla ngendlela ebonakalako ekorweni yezamanzi eSewula Afrika.
Lokhu kufanele bona kuthathwe njengomhlahlandlela ekuphakanyisweni komma/ kwabomma abazibandakanya emaphrojekthini aphathelene nezamanzi ahlonywe ngokomthetho nalawo angakahlonywa ngokusemthethweni.
Irekhodi elizikhulumelako lokuzuza kanye nokubandakanyeka;
Indlela yokuveza izinto ngendlela etjha kanye noburholi;
Isandla ekutjhugululeni amajamo-mkhumbulo kanye nokuziphatha;
Isandla ekuthuthukiseni kanye nekufezakaliseni amaphrojekthi angaquntukiko;
Ukubekezela nokuqinisela;
Ukufaka isandla eenkambisweni zokuthatha iinqunto;
Ukuzibophelela ekwenzeni kuhle umsebenzi; kanye
Nokuba majadu emsebenzini.
ILANGA LOKUVALWA
Amaforomo weemphakamiso azaliswe ngefanelo afanele bona afike ngomhla ka 15 Novemba 2004.
UKUTHUNYELWA KWESIPHAKAMISO
Thumela isiphakamiso sakho sokungenela ku:
