Isibawo serhelebho leemali lezindlu lomuntu ngamunye
Irhelebho leemali lezindlu lomuntu ngamunye sisabelo sombuso esiqaliswe ebantwini abafuna ukufumana ubunikazi bestanda esineesetjenziswa. Livumela umzuzi ukwenza isivumelwano sokwakha indlu namkha ukuthenga ipahla engatjhidiko ethuthukisiweko ekhona engasi lihlangothi lephrojekthi yerhelebho leemali lezezindlu evunyiweko.
Irhelebho leemali lirhelebha abazuzi abafisa ukwandisa amarhelebho weemali wabo ukufikelela ukuthenga ngesikolodo kanye nabazuzi abangafaneleki kuthenga ngesikolodo.
Ungenza isibawo serhelebho leemali nayikuthi:
usisakhamuzi seSewula Afrika namkha unemvumo yokuhlala yakanomphela utjhadile namkha uhlalisana nomlingani wesikhathi eside awukatjhadi, uneminyaka engaphezulu kwema-21 ubudala begodu kunabantu abathembele kuwe ingeniso yenyanga yekhaya loke yi-R3 500 namkha ngaphasi akhenge ube mnikazi wendawo yokuhlala ngaphambilini urholophele begodu wenza isibawo sokwehluka okukhethekileko .
Zalisa iforomo, Isibawo serhelebho leemali lomuntu ngamunye elitholakala emNyangweni wezeziNdlu wePhrovinsi, emabhanka nakibomasipala.
Yisa iforomo emdlulisini wepahla ukuzalisa isiGaba G.
Yisa iforomo embolekisini weemali namkha esikhungweni sezeemali ukuzalisa isiGaba H ebujameni beembawo ezikhambelana nokuthenga ngesikolodo.
Yisa iforomo kusokontraga ukuzalisa isiGaba I ebujameni bezindlu ezisanda ukwakhiwa.
Yenza isifungo kuKomitjhinara weemFungo.
Namathisela imitlolo elandelako:
incwadi yokuzazisa isitifikhethi somtjhado isitifikhethi samabeletho ubufakazi bengeniso incwadi yobunikazi bokuthengiswa.
Akunasikhathi esibekelwe ukusebenza isibawo.
Awubhadeli litho ngalomsebenzi.
